
Himna zemniekam 
AUGUSTS BROCIS 


Dievs lai tev stāvētu klātu, 
Zemniek, ik stundu un brīdi, 
Kad tu ar mierīgu prātu 

Eji tik varens un liels 

Zemi ņemt purvam ik sprīdi. 


lu priecīgs izeji laukā 

Starp briedumā slīgstošām druvām, 
Nelokies vētrā un aukā, 

Tiem pretim stāvot kā Dievs 

Liels darba svētītām guvām. 


Tev gaišums savāds mirdz sejā, 
Līdumi sairst un plokas. 
Mūžīgi gadsimtu skrejā 

Liela aug tavējā cilts, 
Zemnieka darbīgās rokas. 


Tu visiem pacelies pāri 

Ar lielu un varenu spīdi. 
Gadsimtus zemi šo ari, 
Mūžīgi zemi šo arši, 
Nedodot svešiem ne sprīdi. 


Dievs lai tev stāvētu klātu, 
Zemniek, ko vien tu tik dari. 
Tālāk ar priecīgu prātu, 
Vada ko varens tavs spēks, 


Mierīgs šos tīrumus ari. 





Mazpulku darbs 


R. DZĒRVE, LLK priekšsēdētājs 


Mūsu augsti godājamais Prezidenta 
kungs teicis šādus, katram latvietim vē- 
rā liekamus vārdus: „Mēs dzīvojam laik- 
metā, kura redzamākā iezīme ir prog- 
ress, Uz priekšu iešana. | To redzam un 
vērojam visās mūsu dzīves un darbības 
nozarēs, tiklab polītikā, kā saimniecībā 
un kultūrā; mūsu lielākais 
polītiskais ieguvums ir mūsu tautas 
vienība, jo taisni šī vienība arvien 
vairāk nodrošina mums visa latviskā uz- 
varu. Šīs polītikas sekas mēs redzam 
mūsu saimnieciskā un kultūrālā dzīvē.* 


Mēs, kas esam vērojuši mazpulku 
kustības attīstības gaitu un kas ta- 
gad skatām mazpulku kustības lielos. sasniegumus, Prezi- 
denta kunga teiktos vārdus ar prieka pilnām sirdīm pilnā 
mērā varam attiecināt arī uz mazpulku kustības sasniegumiem. 
Nedaudzos gados mazpulku vienību skaits pie- 
audzis uz 950 un dalībnieku skaits uz 27.000. Arī maz- 
pulku Žurnālu tagad iespiež 27.000 eksemplāros. lIzsaku atzi- 
nību un pateicību visiem mazpulku kustības veicinātājiem, bet 
sevišķs prieks man ir pateikties skolotājiem, it īpaši mūsu taut- 
skolotājiem, kuri uz saviem pleciem iznes mazpulku kustības 
veicināšanas smagumu. 


Mazpulku dalibnieki, apstrādādami lielu platību zemes, strā- 
dādami dažādus rokdarbus, gatavodami darba rīkus un dažādus 
derīgus priekšmetus, mācās darbu pareizi darīt un izprast darba 
nozīmi un vērtību. Te nu ne tik daudz svarīgs materiālais 
ieguvums, kā garīgais spēks un stiprums, ko iegūst 
jaunieši. 

Mazpulku kustības garīgais tēvs, mūsu augstais Virsvadonis, 
audzināšanu mazpulkos bija domājis galvenokārt lauku jau- 
natnei. Vērojot mazpulku straujo attīstību uz laukiem, mēs 
visi priecājamies, ka mazpulku ideja atradusi Latvijas zemē, 
latviešu, bet sevišķi latvju jaunatnes sirdis auglīgu augsni. Pēc 
zemes cenzdamies, latviešu zemnieks nekad nav taupījis pūļu 
nedz sviedru. Zeme arī viņam, atalgojumu dodama, sagādājusi 
daudzus bagātus un skaistus mirkļus, darījusi viņu stipru un 





6* 75 








nelokāmu daudzās dzīves grūtībās, palīdzējusi sniegties un iegūt 
kultūras un mākslas vērtības. Tādēļ arī saprotams, ka maz- 
pulku nodarbībā kā pamatelements |. ir likts katram 
mazpulku dalībniekam darbs uz atsevišķa zemes lauciņa. Uz 
sava zemes gabaliņa jaunatne mācās mīlēt un darīt labu un 
skaistu darbu. Še arī jaunatne sāk saprast, ka tikai labs darbs 
ceļ cilvēka cieņu, ka tikai krietnas spējas var novest līdz 
vadonībai. Sacenšanās, veselīgā mērošanās spēkiem ir labākais 
rādītājs tam, kādus darbus un kādus darba kalngalus mēs savā 
ikdienas darbā varam sasniegt. Tā rāda arī, cik tālu var iet 
centība, un kādus augļus tā nes. Labo padarīt vēl labāku un 
augt Latvijai — ir mazpulku dzīves lozungs. Sirds izglītība, 
kas nepazīst naida, nezina, kas ir skaudība, ir pirmais notei- 
kums mazpulku dalībnieku gara dzīvē. Tēvuzemes mīlestība, 
dzīves un darba prieks, darba prasme, rakstura stiprums ir kā 
četri stūra akmeņi, uz ko balstās visa mazpulku organizācijas 
celtne. Ja mēs šodien jautātu, kā tas izskaidrojams, ka maz- 
pulku kustības ideja, kas domāta lauku jaunatnei, atradusi tik- 
pat lielu atbalsi arī pilsētu jaunatnē, tad, atbildot uz šo jautājumu, 
jāievēro, ka tagadējo pilsētu iedzīvotāju latviešu lielum: lielā 
daļa ir lauku sētas auklējums, kas karsti mīl 
savu tēvuzemi un tur augstā godā tos tikumus, kas likti 
mazpulku kustības pamatos. Šis izskaidrojums dod atbildi 
uz minēto jautājumu. Darbodamās mazpulkos, pilsētu jaunatne 
izprot lauku darba grūtības un vērtību. Līdz 
ar to mūsu tautā stiprinās mūsu vienības gars un 
apziņa. 


Klausoties jaunatnes priecīgās balsīs, gavilēs un čalās, kas 
mūsu sirdīs ieskam kā krāšņā pavasara pirmais sveiciens, mūsos 
rodas arvien lielāka pārliecība, ka tas nācionālās Latvijas cel- 
šanas darbs, kuru tauta, Vadoņa aicināta, tagad dara, — 
tiks godam padarīts, jo tur, kur vecākai paaudzei pietrūks 
laika vai spēka, stāsies jaunatne ar savām čaklām rokām un 
dedzīgām sirdīm. To pierāda lielā atsaucība, kādu taisni jau- 
natne izrāda visiem tiem pasākumiem, kas padara Latviju 
lielu un daiļu. 


Latvijā vēl nav bijis tāda laikmeta, kad jaunatnei dota tik 
liela iespēja piedalīties tautas um tēvuzemes likteņa veidošanā, 
kā tagad. 

Un nekad jaunatne šo iespēju arī nav tik dedzīgi izmanto- 
jusi, kā taisni tagadējā laikā. 

Atcerēsimies tikai lielisko pasākumu, kas saistās ar Uzvaras 
laukuma izbūvi. 

Mēs parasti esam redzējuši mazpulkus darbā, un kad vien 
mēs par šo jaunatnes organizāciju kaut ko dzirdam, tad viss 
dzirdētais pa lielākai daļai saistās ar mazpulku darbu. 


Mazpulki patiešām grib jaunatni pieradināt pie darba. Maz- 
pulki grib mācīt jaunatni darbu mīlēt, vienalga, lai tas būtu 
kāds būdams — liels vai mazs. Visa mazpulku dzīve patiesībā 
ir himna darbam, ir darba slavināšana. 


Mēs zinām, ka tikai darbā dzimst un veidojas cilvēka per- 
sonība. Tikai darbā cilvēks top par to, kam viņam jābūt. 
Darbs dara stingru un nelokāmu mūsu raksturu. Darbs ir 
mūsu labākā skola, kupā mēs mācāmies gūt dzīvei nepiecieša- 
mās zināšanas, mācāmies pazīt paši sevi un citus. Un — ja 
mēs runājam un solāmies savu valsti darīt mūžīgu, tad mums 
arī jāzina, ka to panāksim tikai tad, ja visi čakli un ar prieku 
strādāsim. 

Agrāk mums nācās novērot tādu bēdīgu parādību, ka jau- 
natne atrod no darba, sāk darbu — un sevišķi fizisko — nici- 
nāt. Tagad aina ir krasi mainījusies un kļuvusi iepriecinošāka. 
Un man liekas — mēs visi būsim vienis prātis, ka tas lielā 
mērā ir Prezidenta kunga idejiski ierosinātās un ar 
lielu prasmi un sirsnību vadītās mazpulku organizācijas nopelns. 
Ņemsim, piemēram, Rīgas pilsētas novadu. Pirms dažiem 
gadiem Rīgā nebija neviena mazpulka. Tagad to jau 
ir veseli 62. Vēl pirms 1934. gada 15. maija neviens jaunietis 
Rigā nenesa mazpulku nozīmi un formu. Tagad ar to grezno- 
jas jau vairāk kā 2600 mazpulku dalībnieku. Un vēl vienmēr 
Rīgā dibinās jauni mazpulki un novērojama jaunatnes tieksme 
tajos iestāties. 

Tas pierāda, ka arī pilsētu jaunatne grib un var strādāt tā- 
pat, kā strādā viņu tautas brāļi un māsas uz laukiem. 


Arī pilsētu jaunatne, darbu mīlot, mācās saprast darba lielo 
svētību cilvēku dzīvē. 
Aizspriedumi, kādi vienā otrā gadījumā bija jādzird par 


Bet darbs, fiziskais darbs vien cilvēku nogurdina. Arī 
garam un dvēselei vajaga savas barības. Un to mums vislabāki 
sniedz garīgais darbs, kalpošana mākslai un daiļumam. 

Pilnvērtīgs ir tikai tas cilvēks, kas mīl darbu un domā arī 
par sava gara izdaiļošanu. 

To saprotam arī mēs — mazpulku dalībnieki. Un tādēļ, 
darbu lauciņā un mājā nobeiguši, "mēs meklējam atspirdzinā- 

jumu savam garam dziesmās un mūzikā. Zināms — ar lieliem 
sasniegumiem vēl nevaram lepoties. Bet mēs gan varam sasnie- 
gumus gūt, ja neatlaidīgi un ar prieku strādāsim. 

Mūsu Virsvadonis ir teicis: „Kultūra un gars lai 
stāv pirmā vietā.” Un šiem vārdiem grib sekot arī 
mazpulku dalībnieki. Un — viņu mērķis vienmēr būs — 


V 
K 


LLK priekšsēdētājs 


Tu gribi savam draugam laimi nest — tad rādi viņam, 


kādi spēki viņa dvēselē snauž, viņam pašam nezinot. 


Kārlis Ulmanis 

Cieņu un 
izpratni 
darbam ! 

Prof. Dr. J. APSĪTS 


Traktcra arkls darbā 


Aiziet pagātnē ieskats, kas darbus dalīja „melnos** un „bal- 
tos*, tīri fiziskos un tīri garīgos. Dzīve izvirza un apstiprina 
patiesību, ka melnos darbus var pārvērst 
baltos, ka katram fiziskam darbam no- 
deriga un nepieciešama garīga darba 
līdzeja, — visās cilvēces nodarbībās, arī lauksaimniecībā. 
Ja arājs, nogurdinātās rokās spīļu arklu turēdams, novārgušu 
zirdziņu lēni uz priekšu dzīdams, nemitošā iešanā pa vagu 
savus spēkus tērēdams, garā dienā uzar vienu pūrvietu, 
tad viņš veic smagu fizisku darbu. Bet ja arājs bez seviš- 
ķas spēku piepūles sēd uz traktora un pūrvietu uzar stundā, tad ar- 
šanas darbs no „melna' ir pārvērsts gandrīz „baltā**, no tīri fiziska 
— lielā mērā garīgā, zināšanu un domu prasitājā. Ja ūdens smelša- 
na ar rokas ierīcēm un nešana uz pleciem ir smags fizisks darbs, 
tad ūdens piegāde ar mēchaniskām iericēm darba darītājam 
savu fizisko nokrāsu pilnīgi zaudē. Nelietpratīga govju ēdinā- 
tāja un slaucēja strādā galvenā kārtā ar rokām, kamēr saprā- 
tīga — roku fizisko darbu pavada ar garīgo, un, garīgo darbu 

talkā ņemot, jūtami samazina fiziskā darba smagumu un 
„melnumu”*, 

Ilgus gadus lauksaimniecības veicināšanā vērību piegrieza 
ražu celšanai un ieguldīto kapitālu labākai atmaksai. Jaunas 
mašīnas, jauni ražošanas līdzekļi, jauni darbā paņēmieni radās 
nolūkā ražas kāpināt un palētināt. Panākumi bija labi. Bet 
šar lauksaimnieciskās ražošanas forsēšanas darbā novārtā bija 
atstāta viena lieta: izceļot mašīnas, rīkus, lopus un ražošanas . 
līdzekļus, aizmirsts bija darba darītājs — 
cilvēks. Darbu un techniku nostādīja it kā par dzīves mērķi 
un nevis līdzekli — kļūt cilvēkam pie vieglākas un patikamākas 
dzīves. Šis trūkums un miseklis lauksaimniecības veicināšanas 
darbā pēdējos gados ir labots. Blakus ražošanas technikas un 
ekonomikas izkopšanai rūpējas par lauksaimnieka un laukstrād- 
nieka darba apstākļu un dzīves apstākļu uzlabošanu. Meklē, 
pētī un dēstī dzīvē visu, kas lauksaimnieka darbu pataisa 
vieglāku un tīrāku, atpūtu un dzīvi patīkamāku, lauksaimniecī- 
bas arodu interesantāku, intelliģentāku, „baltāku”,-ne tikai Lat- 
vijā, bet arī citās zemēs. Panākumi ir taustāmi, bet iespējas 
priekšā vēl lielas. Šī patiesība iegaumējama kā lauksaimniecības 
technikas uzlabojumu propagandētājiem, tā lauksaimnieku un, it . 
sevišķi, lauku jaunatnes audzinātājiem. Izceļams cil- 
vēks, tā garīgo spēju, psīcholoģijas loma 
lauku darbu atvieglošanā lauku dzives 
apstākļu uzlabošanā. 


Zinātne un technika lielā mērā balsta rūpniecību. Darbi top 
tīrāki un vieglāki. Ja neilgi atpakaļ strādnieku ideāls bija 8 
stundu darba diena, tad tagad dažās valstīs dzirdamas balsis 
par iespējamo 40 darba stundu nedēļu. Lauksaimniecība ne- 
drīkst palikt pakaļ rūpniecībai. Cilvēcīgums un tai- 
snība prasa lai laukos darbi nebūtu 
smagāki un ilgstošāki kā pilsētās; lai 
dzīves un atpūtas apstākļi tur un te 
būtu vienādi. Kamēr nav izlīdzināta lielā starpība 
darba un dzīves apstākļu līmeņos laukos un pilsētās, tauta un 
valsts nevar atbrīvoties no graujošās chroniskās slimības — lau- 
cinieku bēgšanas pilsētās. Lauksaimnieka spējīgākie ģimenes 
locekļi vienmēr pametīs tēva mājas un tanīs paliks mazāk spē- 
jīgie, lauku izkopšanā mazāk sekmīgie īpatņi. Laukstrādnieki 
vienmēr tieksies uz pilsētām, zemei vienmēr būs darba 
roku trūkums. Pilsētas plauks, lauki nīkuļos. 

Jaunatni — nākošos lauksaimniekus dzīvei sagatavojot, 
lietas skatāmas ne tikai caur technikas un ekonomikas brillēm, 
bet arī lielā mērā caur psicholoģijas un idejiskuma prizmām. 

Zinātniskie pamati klāstāmi un talkā ņe- 
mami nevien nolūkā — rādīt labākas un lē- 
tākas ražošanas iespējas bet arī nolūkā 
— attīstīt interesi, patiku uz lauksaime- 
niecības darbiem, rast cieņu pret lauk- 
saimniecības arodu, stiprināt saites 
starp cilvēku un zemi. Tīri techniskām, dažkārt 
maz saistošām mācībām jācenšas piešķirt domas un prātu kairi- 
nātāju nokrāsa. Ja jaunatnei stāsta, ka augsna sastāv no smilts, 
māla, trūdas un kaļķa; ka augsnai ir dažādas struktūras; ka 
tanī mājo baktērijas un glabājas augu barības vielas, — tad 
jaunās smadzenītes to iegaumēs, zinās un atstāstīs. Bet ja tiem 


pašiem jauniešiem raksturo zemi kā dažkārt brīnišķas struktū- 
ras celtni; kā augu sakņu un neskaitāmu lauksaimniekam de- 
rīgu un kaitīgu darbinieku mājokli; kā ķīmisku fabriku, kurā 
nemitoši rit vielu pārstrādāšanas darbs; kā krātuvi, kurā glabā- 
jas augu barība; kā dzīvu organismu ar savu skeletu, savu 
miesu, saviem asinsriņķošanas un elpošanas organiem, — tad 
panākumi ir citādi: jaunatne zemi domās tēlo vērtīgāku, zeme 
tai top pievilcīgāka, to saprātīgāki un rūpīgāki kops, pie tās 
ciešāki saistīsies — no tās nebēgs. — Ja ikdieniškā apgaismo- 
jumā kūtsmēsli ir nepievilcīgs, pat atbaidošs objekts, tad citāda 
atziņa rodas, ja tēlo kūtsmēslus kā tautsaimniecisku vērtību, 
kura gada laikā sniedzas līdz simtam miljonu latu; kā dzīvības 
piesātinātu vidi, kuras viens kubikcentimetrs mitina savus 12.000 
miljonus sīko iemītnieku; kā mēslošanas līdzekli, ar kura 40 
tonnām uz hektara izved un zemē iestrādā savus 500 kg šo 
mikroskopiski mazo sikiemītnieku; kā mantu, kura, nepareizi 
kopta, lido gaisā kā spārnoti lati; kā sarežģīta un mainīga 
sastāva darinājumu, ar kura pētīšanu nodarbojas visā pasaulē 
simtiem zinātnieku. — Ja ikdieniškā apgaismojumā augs ir 
objekts ar saknēm, stublājiem, lapām, ziediem, augļiem un 
sēklām, tad saistošā attēlojumā jaunatnei augs var pieņemt 
briniška darinājuma tēlu un saturu: tas ar saknēm. saprātīgi 
ņem no zemes vienu barību, ar lapām no gaisa citu barību; tā 
lapas ir mākslinieciski iekārtotas ķīmiskas laborātorijas, kurās 
cilvēkam nederīgie sāļi pārstrādājas vērtīgās pārtikas vielās; tā 
SŠūniņās un audos norisinās daudzas visapbrīnojamākās parādī- 
bas; uz to iedarbodamās, zinātne gūst brīnumus. Ja no vien- 
kārša savvaļas kāposta izaudzētas tādas dažādības, kā milzeņi 
lapu kāposti, varenie galviņu kāposti, savdabīgie rožu kāposti, 
garšīgie puķu kāposti, tad zinātnes rotaļāšanās ar dabu, zināt- 
nes atbalsts lauksaimniecībai, lauksaimniecības darba zinātniskie 
pamati un lauksaimniecības aroda pievilcīgums katram top viegli 

saprotams. Priekš dažiem gadiem cittautu prese sniedza seko- 
jošu ziņojumu. Turīgs Amerikas dārzkopis ierodas pie zināt- 
nieka, pasniedz raibi izkrāsotu pupu sēklas zimējumu un pa- 
skaidro: mani klienti un kaprisie patērētāji vēlas dabūt šādas 
pupas; vai jūs varētu tādas „pagatavot”* (izaudzēt)? Zinātnieks 
apskata, padomā un atbild: atnāciet pēc pieci gadiem, tad 
dabūsiet. Dārzkopis un zinātnieks vienojas par samaksu un 
šķiras. Pēc noliktā laika ierodoties, dārzkopis saņem taisni 
tādu jaunu raibu pupu šķirni, kādu tas pasūtīja. Zinātnieks 
pierādījis savu māku dabā ietekmēt, iet lauksaimniekam talkā; 
dārzkopis kļuvis bagāts, censdamies pircēju kaprisās prasības 
apmierināt. 

Mājas kustonis govs ikdienišķā dzīvē tēlojams kā radījums, 
kurš ēdināms, kupš dod pienu un kuru, beidzot, izmanto gaļā. 
Elementārā anatomijas, fizioloģijas un ēdināšanas mācība apskata 
govi un tās izmantošanu tuvāki. Arī te sausi zinātniskais un 
praktiskais derīgi atšķaidās ar domu un intereses veicinātāju. 
Jaunatnei govi var tēlot kā dzīvu mašīnu, kura mazvērtīgo un 
cilvēkam nederīgo pārstrādā vērtīgā; kuras sekmīgai nodarbinā- 
šanai nepieciešams gaiss, gaisma, tīrība, piemērots „kurināmais 
materiāls"; kura atsaucīga uz visu labu un sliktu; uz kuras 
darbību pētīta pat mūzikas ietekme; kuras zinātne var „atjau- 
not'' tāpat kā cilvēkus. Ja lauksaimniecības mācību papildina 
ar populāri-zinātniskiem, intriģētājiem, jaunatnes ziņkāri ierosi- 
nātājiem tēlojumiem, lauksaimniecības arods tēlojas cēlāks, pie- 
vilcīgāks, lauksaimniecības zināšanas vieglāki iegaumējamas. 

Lauksaimniecības mācībā un lauku darbu apskatē nav slikti 
blakus praktiski ieteicamam patēlot jautājumus, kuri atrodas 
meklēšanas un pētīšanas stadijā, un lietas, kādas pazīstamas 
citās zemēs. Apskatot zemes aršamu ar zirgiem, ir derīgi 
„pafantazēt* par traktorarkliem un milzu tvaika arkliem, kādus 
nodarbina Amerikas lielās „kviešu fabrikas** (farmas). Apskatot 
izkapts un pļaujammašīnas darbu, nav nevietā papuškot ražu 
ievākšanas jautājumus ar kombinētām pļaujamām-kuļamām 
mašīnām. Blakus mūsu parasto lauku darbu gaitai — aršanai, 
atsperēšanai, ecēšanai, sējai, kopšanai, pļaujai un kulšanai — ir 
saistoši nostādīt dažu Amerikas laukkopju praksi, kad kviešu 
audzētājs iziet laukā tikai divas reizes gadā: pavasarī ar trak- 
toru, kurš velk vienu aiz otra piekabinātu daudzlemešu arklu, 
šķīvju ecēšu, parasto ecēšu um sējammašīnu; rudenī — ar kombi- 
nēto mašīnu, kura pļauj un reizē izkuļ. Runājot par praktisku 
zemes ielabošanu, zemes nosausināšanu, derīgi pavadāt jaunatni 
domās pa Holandes bijušās Zuider jūras dibenu, kurš pārvērsts 
glītu jaunsaimniecību dārzos un druvās; pa Italijas bijušiem 

Pontijas purviem, kuru vietā rasta ziedoša lauksaimniecība ar 
nosausināšanas un apūdeņošanas kanāļiem, ar glītām mītnēm, 
asfaltētiem ceļiem. Lai rādītu lauksaimniecības zinātnes neat- 
laidīgo tieksmi iet talkā praksei un praktiskās lauksaimniecības 
nākotnes izredzes, var skart pat tādus pētīšanas un, pa daļai, 
praktiskas pielietošanas stadijā esošos jautājumus, kā lidma- 
šinu izmantošanu lauksaimnieciskā ražošanā — drenu bojājumu 
fotografiskā uzmeklēšanā, lauku apsējā, kaitekļu apkarošanā, 
āboliņa apputekšņošanā u. t. t. Visu to un radniecīgu dzirdot, 
jauneklis sistēmatiski atbrīvosies no vecā ieskata, ka lauksaim- 
niecības darbs ir „prasts darbs, kas neprasa zināšanu, kuru 
var veikt katrs — pēdējais profāns. 


Visnotaļ jācenšas sniegt jaunatnei mācības par lauku 
darbu atvieglošanu, lauku dzīves izdaiļošanu. 
To prasa lauksaimniecības turpmākais liktenis, lauksaimniecības 
cieņa, valsts saimniecība um valsts prestižs. Ja braucam pa 
svešiem apvidiem un svešām zemēm, tad par to labklājību 
spriežam ne tikai pēc druvu stāvokļa, bet 
arī lielā mērā pēc ceļiem, ēkām, paga 
miem, dārziem, cilvēku mitekļiem. Lauksaimnieka 
un valsts prestižu ceļ viss, kas veicina labierīcību, kārtību, tīrību, 
spodrību. Lauku sētās izkopjams nevien tas, kas tūliņ dod 
atmaksu, bet arī tas, kas darbu atvieglo un dzīvi daiļo. Dzī- 
ves ērtības un daiļums prasa kapitālus, kuri 
tieši procentus nenes, bet kuri tomēr labvē- 
līgi ietekmē arī saimniecisko darbību. Labi un 
glīti dzīves apstākļi secina cilvēkā labsajūtu, labu omu, kuri 
neizbēgami veicina darba ražību un darba labāku atmaksāšanos. 
Dzīvē vērojams un katrs var pārliecināties, ka labā omā 
veikts darbs ir patikamāks un auglīgāks 
darbs, nekā tāds,:: kas darīts pretējos apstākļos. Dai- 
ļuma un dzīves ērtību izkopšana arī tieši ietekmē darba 
ražību, pārvēršot sētvidu no dubļu mīcītavas akmeņiem izliktā 
(izbruģētā) pagalmā, iegulda kapitālu, kurš grāmatvedībā pro» 
centus nenes Bet, ja ievēro, ka pa bruģētu pagalmu visas 
cilvēku un darba dzīvnieku kustības norit straujāki, darbi top 
ražigāki, apavi mazāk plīst, darba piederumi mazāk bojājas, — 
tad nevar noliegt, ka pagalma bruģēšana atmaksājas, tur iegul- 
dītais kapitāls nes procentes. Tāpat kapitāli, kurus iegulda 
saimnieka un strādnieku dzīvokļu izdaiļošanā, mājas ārienes 
uzpošanā, apkārtnes apdēstīšanā ar puķēm, krūmiem un kokiem, 
— veicina darba darītāju labo omu, ceļ darba ražību un nes 
augļus. Tēlojas acu priekšā Romas pāvesta saimniecības 
Castello de Gandolfo lopu kūts: pagalmā oliņām segti celiņi, 

zaļš mauriņš, ūdens tvertne ar strūklu, cipreses — neviena 
salmiņa vai gruzīša; kūtī — zilām flizītēm segtas vai eļļas krāsu 
pārklātas sienas, plaši logi, ar bronzas krāsu spodrināti nožo- 
gojumi un piesienamie, virs katras govs pakārts mušpapīris u. t. t. 
Nedomāsim, ka šī tīrības un kārtības uzturēšana tādā apjomā 
labi atmaksājas un būtu ieteicama katrā praktiskā saimniecībā. 
Bet vērojot gan labi saskatāms, ka tādā kūtī lopu kopēju lab- 
sajūta, patika strādāt, darbu ražība un darbu kvalitāte jūtami 
uzlabojas. Pat lopiņi šķiet labākā omā esam un piena darinā- 
šanu pastiprinām ...: 

Lauksaimniecības darbu atvieglošanā un lauku dzīves izdai- 
ļošanā pilnā apjomā izmantojami zinātnes un technikas sasnie- 
gumi. Dažkārt vienkāršs un lēts jauninājums sniedz darbā 
vērtīgu atbalstu. Roku darbu uzmanīgi pavadot ar galvas 
darbu, lauksaimnieks ne reti pats var „izgudrot** Ierīces darbu 
atvieglošanai. Nāk atmiņā Zemgales lauksaimnieks, kurš, pār- 
vēršot sūkņa cilājamo sviru pendelējamā svirā, lielā mērā at- 
vieglojis ūdens pacelšanu krātuvē un tā piegādi saimniecības 
telpās. Cits lauksaimnieks, nevarēdams dabūt nezāļu apkaro- 
šanai ieteikto Korsmo ecēšu, licis parastās cik-cak. ecē- 
šas kantainos zarus pie kalēja pārvērst lāpstiņās. Kāds 
norveģu lauksaimnieks, gribēdams skaust nezāles ar sējumu 
apmiglošanu un nevarēdams dārgo miglotāju nopirkt, izgudrojis 
sava vienkārša tipa miglotāju: uz divrici novietota muca; tanī 
gaisa spiedienu rada ar pumpi, kuru darbina uz priekšu virzīta 
divriča ratu ritenis; mo mucas zem spiediena šķīdums pa līme- 
niski novietotu caurumotu cauruli izmiglojas laukā. Izgudrotājs 
jūtas apmierināts, un šī praktiskā lauksaimnieka atradums iekļu- 
vis starptautiskos publicējumos. 


Kā piemērus no daudzajiem lauku darbu vienkāršošanas un 
atvieglošanas paņēmieniem var atzīmēt vēl dažus citus. Grants, 
akmeņu, mēslu un citu smagu kravu vezumus daudz vieglāk un 
ātrāk apgāzt, nekā izkraut. Ja vienam cilvēkam tas nav pa 


spēkam, var ņemt talkā vienkāršu ierīci — solu ar divām kā- 
jām vienā galā. Ar sānu riteņiem uz tā uzbraucot, vezums pats 
vai ar vieglu piepalīdzību apgāžas. — Ja pusaudzim ziežami 


smagi darba rati vai rati, kuros smaga krava, tad riteņu novilk- 
šana un uzlikšana viegli veicama ar rīku, kurš atgādina spēcīgu, 
izliektiem zariem divzaru dakšu: dakšu zem riteņa paliekot un 
kātu uz leju spiežot, tas no ass noslīd, un pretēji darbojoties, 
ritenis uz ass uzslīd. — Neatsverama saimniecības darbu atvieg- 
lotāja un laika taupītāja ir mēchaniska ūdens piegādāšanas 
ierīce — ar rokām, zirgu, ūdeni (triece), vēju vai motoru dar- 
bināma. —- Cilvēka darbs divkārši atvieglojas, iešanas pa lauku 

divkārši samazinās, ja darbā liek divlemešu arklu visur tur, kur 
tas var aizvietot vienlemesi. Labības pļaujammašīna-kūlīšsējējs 
atbrīvo sievietes no nogurdinošā kūlišu siešanas darba un lauka 
grābšanas pēc ražas sacelšanas statiņos. 


Darbu vienkāršošanā un atvieglošanā liela nozīme ēku sakārtai, 
telpu iekārtai, ražošanas līdzekļu un ražojumu novietošanai, darbu 
paņēmienu racionālizēšanai. Piemērs no daudzajiem. Ja izsekojam 
salmu kūlīša gaitām, kamēr tas no lauka nokļūst kūti, tad re- 
dzam šādu ainu: pēc pļaujas kūlīti novieto statiņā, tad ceļ uz 
vezuma un ved šķūnī, ceļ augšā pantā (vai kaudzē), sviež zemē, 
nes pie kuļammašīnas, ceļ augšā uz mašinas; pēc izkulšanas nes 
pie kaudzes, ceļ augšā kaudzē, vēlāk no kaudzes sviež lejā ve- 
zumā, ved mājās, ceļ augšā uz kūts, sviež atkal zemē un liek 
pakaišos. Redzam atkārtotas cilāšanas augšā un raidīšanas lejā, 
atkārtotas pārvadāšanas no vietas uz vietu. Tas pats, gan ma- 
zākā mērā, notiek ar graudiem un salmiem. Viss tas prasa 
datdz enerģijas un laika patēriņa. Ar saimniecības saprātīgu 
noorganizēšanu nav grūti šīs laika un darba izšķērdības novērst. 
Nav mazums rietumos (visvairāk Austrumprūsijā) tādu saim- 
niecību, kur aprakstīto salmu kūlīša ceļošanu samazina sekojoši: 
laukā liek vezumā, ved pie kuļammašīnas un sviež uz padevēja, 
kas to paceļ um ievada mašīnā; pēdējā novietota pagalmā, 
kūts un klēts tuvumā; salmus tieši mo kuļammašīnas 
mēchaniskā ierīce (elevātors presētiem salmiem un aspirātors ar 
skārda cauruli nepresētiem salmiem) paceļ uz kūtsaugšu un aiz- 


vada vajadzīgā vietā; pelus — otrs elevātors novieto tiem pa- 
redzētā krātuvē, graudus — trešais elevātors ievada Žāvētavā 


vai, ja tie pietiekoši sausi, klēts apcirknī. Viegli saprotams, 
kādus ietaupījumus un atvieglojumus darbā panāk ar tādu ēku 
un darbu iekārtu. 


Ar grāvjiem izlīkumotas lauku malas, trīsstūros un šaurās 
slejās izveidotas lauku formas sadārdzina visus darbus. Zemes 
sagatavošana, lauku apsēja, kultūru kopšana un ražu ievākšana 
prasa jūtami vairāk lieku iešanu, zirgu grozīšanu, ja vēlamā 
taisnleņķu četrstūru lauka forma ir sakropļota. Novēlojot ze- 
mes kopšanu, ļaujot zemei sakalst, darba smagums un darba 
patēriņš neizbēgami pastiprinās. Visnotaļ jācenšas, lai ne darbs 
dzītu darītāju, bet darītājs dzītu darbu — tad tas ir vieglāks, 
patikamāks un auglīgāks. Ar darbu un darba spēka pareizu 
organizāciju jācenšas izvairīties mo sastrēgumiem, kādi lauk- 
saimnieku nomoca zināmos vasaras periodos. Vācijas darbu pē- 
tīšanas iestādēs izvirzīts um dažās saimniecībās ievests princips: 
nav ieteicams, ka lauku darbos cilvēks cauras dienas staigā līdzi 
zirgiem — tam jāsēž. Uz daudzlemešu rāmju arkliem ierīkots 

sēdeklis arājam, uz divriteņa aiz kultivātora ierīkota sēdvieta 
kultivētājam, uz sējammašīnas uztaisīti sēdekļi zirgu vadītājam uti 
stūres virzītājam; pat lemešu tīrītājai aiz sējammašīnas pielāgotā 
platforma-dēlis, lai nebūtu jāiet, bet varētu stāvēt. Mēģinājumi 
liecinot, ka, kaut gan strādnieku svars no zirgiem prasīto velk- 
mes spēku pastiprina, tomēr labumi ir lielāki par šo ļaunumu: 
| strādnieks mazāk nogurst, tas lielāku vērību piegriež darba ražī- 
Ķ bai un kvalitātei — visumā, lauksaimnieks no šī jauninājuma 
manto. | 
Par darbu atvieglojumiem un dzīves labierīcībām rūpējoties, 
jāievēro nevien lauksaimnieks, bet arī laukstrād- 
nieks. Pagājuši laiki, kad darba devēju centās nostādīt pret 
darba ņēmēju. Strādnieks uzskatāms par saimnieka līdzgait- 
nieku, Jo vairāk par strādnieku rūpējas, jo čaklāki un apzinī- 
gāki tas veic darbus. Secinājumā manto viens un otrs. Kur 
saimnieks gādā par strādnieku, tur darba roku netrūkst. 
Dažkārt ar pavisam mazu pakalpojumu strādniekam 
gūst daudzkārt lielāku pretvērtību. Sarīkots pētījums: vienu 
rītu darbu rīkotājs izvada strādnieku aršanā ar rājieniem, otru 
ritu — ar maigumu um, piedevām, diviem āboliem. Novērtējot 
| vienā un otrā dienā uzartās zemes platības, starpība atrasta 
ij ļoti prāva: maigie vārdi un pāris ābolu nesuši bagātīgu svētību. 
Ģimenes mājiņas, ģimenes dārziņi, laba apiešanās, pelnīta at- 
pūta, balvas par centību, prēmijas par virsdarbiem u. t. I. ir 
strādnieku dzīves vērtīgi saldinātāji, to darba ražības cēlēji, labu 
attiecību veicinātāji un saimniekošanas panākumu atbalstītāji. 


Jaunatne pieradināma pie kārtības. Kārtība lauku 
saimniecībās nepieciešama kā lielās, tā ma- 
zās lietās. Tā daiļo dzīvi, taupa laiku, veicina ražošanu. 
Katrai lietai sava vieta un — katra lieta savā vietā. Nekārtī- 
bas — kaut vismazākās =- ļaunumus spilgti var attēlot arkādu —_ 
aprakstu, kuru sniedz Z. M. lauksaimniecības darbu pētīšanas i 
institūts (vadītājs agr. J. Jānītis): „Ir siena laiks. Iepriekšējā 
vakarā norunā darba plānu nākošai dienai. Saimnieks ies ar 
mašinu pļaut attālajā laukā āboliņu, bet puiši appļaus malas, 
kur tas nepieciešams, pēc tam pievedīs žāvējamos kokus.” Tā 
paliek, un katrs dodas pie miera. Rītā ceļas plkst. 5-os un grib 
stāties pie darba, bet ir apmācies un liela migla, kas ienes šau- 
bas, vai būtu lietderīgi sākt āboliņa pļaušānu. Kopējās sarunās 
un domu izmaiņā paiet 12 minūtes un galu galā paliek pie 
vakar norunātā. Puisis Pēteris aiziet ar izkapti pļaut malas, 
bet saimnieks ar otru puisi grib uzasināt mašīnas izkapti. Bet 

. izrādās, ka nevar izņemt izkapti no mašīnas — jo pazu- 
dusi pļaujammašīnas attiecīgā skrūvju atslēga. Ir pagājušas 4 mi- 

nūtes, un nu sākas atslēgas meklēšana. Ratnīcā to neatrod, 
mazajā smēdītē — arī nē. Sākas domāšana un prātošana, kur 
tā varētu būt. Tiek noprasīts visiem mājas iedzīvotājiem, to- 
mēr atslēga neatrodas. Saimniekam ar puisi pie meklēšanas 
talkā ir pienākusi saimniece un vecais tēvs. Paiet 18 m i- 
nūtes. Beidzot iedomājas, ka puisis Pēteris to būs pievācis, 
jo aizvakar tas meklējis ratiem galdus, lai pievestu granti labo- 
jamam tiltiņam. Tiek dzītas pēdas šim domu gājienam, bet 
rezultāta nav. Jāiet pēc Pētera, kurš aizgājis pļaut lauka ma- 
las. Atnāk puisis atpakaļ un pastāsta, ka atslēga ir pie vecās 
rijas uz lodziņa. Šai staigāšanā un meklēšanā ir pagājušas 
17 minūtes. Izkapts izņemšana, tecilas sakārtošana un ūdens 
pienešana aizņem 5 minūtes, pati izkapts asināšana — 14 mi- 
nūtes. Tā „kopējā darbā'* ir nemanot aizgājusi vesela 
stunda un 10 minūtes. Bet arto ķeza nav galā. 
Zirgu aizjūģšana prasa 21 minūti, jo groži ir pa īsiem, bet ma- 
Šinas grožos tas pats nelaimīgais Pēteris ir piesējis pļavā ku- 
meļu, kurš vakar bija sarāvis ķēdi, bet saku dzeņauksti atsie- 
namo striķi no mašīnas dīsteles paņēmusi saimniece piena kannas 
ielaišanai akā. Tā beidzot saimnieks ar puisi un divi zirgiem 
pēc 1 stundas 31 minūtes ir darba gatavībā. Tikai 
— no istabas vēl jāpaņem garā pātaga, kas prasa 2 minū- 
tes. Nu varētu doties ceļā, bet saimniece sauc: „Klau, Krišu, 
būtu paēdis brokasti un tad braucis — man atkristu tālā stai- 
gāšana.” Viņai taisnība, jo pulkstenis drīz būs 7, Saimnieks 
griež zirgus pie sētas un iet brokastīs. Līdz brokastīs aiziešanai, 
kamēr iedod zirgam atālu, paiet vēl 6 minūtes. Bro- 
kastis aizņem 22 minūtes, zirgu sagatavošana — 3 minū- 


tes, aiziešana laukā <— 6 minūtes, mašīnas ieziešana — 
2 minūtes, un pļaušana ar Dieva palīgu sākas 
pēc 2stundām un 12 minūtēm... Visu saņemot, 


Izrādās: ja būtu valdījusi saimniecībā kārtība, iziešana darbā 
prasītu 10—12 minūtes. Tagad patērētas 6 cilvēku un 4 zirgu 
stundas, — kopā 10 stundas, vesela darba diena. Pie 
tam, siena laikā!** 

Kārtība un pareizs darbu ritms saimniecībā prasa, lai Pēteri 
neatstāj skrūvju atslēgas uz rijas lodziņiem, lai puiši nešien ku- 
meļus mašīnu grožos, lai saimnieces nelaiž akā piena kannas ar 
saku dzeņaukstu atsienamiem ... 


Kas jaunībā nav neko mācījies, tas vecumā velti nožēlo 
J. Alunāns 

Par skatsto 
pļavu zelmeni 
priecājas 
lauksaimnieks, 
priecājas 
agronoms . .. 





Dzīvā botanika 
A. PUNKA 


Katrs cilvēks ciešāk vai vaļīgāk saistīts ar to apkārtni, kurā 
viņš dzīvo un strādā. Daudzi par to nemaz nedomā, bet tīri 
bioloģiski ļaujas dzīvības norisei. Kāpēc, kādēļ? viņus netirda. 
Bet ir otra grupa, kas visu grib izdibināt, kas tiecas nevien 
darīt, bet arī darāmo izprast, meklējot gan sava darba 
dziļāko jēgu un nozīmi, gan lietderīgākos darba 
paņēmienus. 

Mazpulku dalībniekiem dienu dienā darīšana ar zemi, ar 
augiem, ar dzīvniekiem. Pamatzināšanas par dzīvo un nedzīvo 
dabu viņi gūst jau skolā dabas zinību stundās, bet tas ir tikai 
pamats, uz kuva tiem pašiem tālāk jāveido 
savu atziņu celtne. 

Sākoties pavasarim, dzīvība mostas dārzā, pļavā, tīrumā, 
mežā, purvā. Vērīga acs tur visur atradīs nevien daudz darba, 
bet arī daudz jautājumu. Dažu labu no tiem risinot, ar skolā 
gūtām zināšanām vien nepietiks, vajadzēs meklēt noslēpumu 
atslēgu grāmatās, žurnālos, pajautāt vietējiem agronomiskiem 
darbiniekiem. . 

Viens šāds jautājums ir savas apkārtnes au gu valsts 
pazīšana, kas savukārt liecina gan par apkārtnes augsnas 
īpašībām, gan arī dod zīmīgus norādījumus par vajadzīgiem 
ielabojumiem un kultūras paņēmieniem. Taisni tagad, kad 

mēs ar katru gadu vairāk un vairāk vēribas piegriežam zāļā- 
jiem — pļavām un ganībām — kā sapratīgas un ienesīgas lop- 
kopības un līdz ar to visas lauksaimniecības pamatam — laba 
augu pazīšana mazpulka dalībniekam un dalībniecei, 
topošam lauksaimniekam un lauksaimniecei, kļūst par jo svarīgu 
uzdevumu. 

Ziemā, botaniku mācoties, tabulās, attēlos, herbarijos redzēto 
tagad izdevība skatīt „vaigu vaigā” dzīvu. Tā ir liela priekš- 
rocība. Stumdās modinātā interese tiek kāpināta, vingrinoties 
rodas darba prasme, zināšanas padziļinās tīri nemanot un drīz 
vien augu noteikšanā vairs nav nekādu grūtību. Augu sistē- 
matika un morfoloģija no pasausa mācību priekšmeta kļuvusi 
par dzīvu, interesantu sarunu biedreni. Un kā no katras jaunas 
vietas mums bez atmiņām gribas paņemt līdz arī foto attēlu, 
tā arī no katra noteikta auga dažus eksemplārus der sagatavot 
savam kaltētu sistēmatizētu augu krājumam — herbarijam. 

Ievingrinājušies augu noteikšanā, viegli varēsim spert soli 
tālāk — noteikt pļavas vai ganības zel- 
meņa botanisko sastāvu, tā augu sabiedrības. 
Palasoties vēl pļavkopības literātūru un aprunājoties ar kultūr- 
techniķi vai agronomu — mēs arī iegūsim skaidru atziņu — 
cik mūsu pļava vai ganība atbilst savam nosaukumam un tie- 
šajam uzdevumam, un kas ar to darāms turpmāk. Tā saistot 
teūriju ar praksi, patīkamo ar derīgo, būsim kļuvuši nevien 
gudrāki paši, bet arī nodrošinājuši savai saimniecībai lielāku 
ienesību. 

Šai pašā sakarā visai svarīgs vēl 
jautājums par augu savstarpējo 
ietekmi, par to simpatijām un an- 
tipatijām, mīlestību un naidu. Arī te 
pateicīga darba pa pilnam nevien vēro- 
jumiem, bet, liekas, arī vienam otram 
jaunam secinājumam. 


Ja grib sarunāties, saprasties vai 
cīnīties ar dabu, jāatmet vienaldzība, 
jāmācās tās valoda un sistematiski 
jāstrādā savu sprausto mērķu virzienā 


P. Ive 

KR, BERKA, 164. Jelgavas ģimnazijas mazpulka vad. v. i. 


Mēs neesam aizmirsuši, ko teica Virsvadonis Dobelē Jelgavas 
novada mazpulku nometnē par stāju. Mēs atceramies arvienu 
šos vārdus, jo piederam pie tiem, kas ar sevišķu prieku seko 
viņa norādījumiem. Katrs pēc savas izpratnes un spējām esam 


vēlējušies panākt savas un sava mazpulka stājas izveidošanu. 


Nebūs tomēr lieki, ja pie šī jautājuma pakavēsimies un kopā 
pārdomāsim tās metodes, kas varētu mums dot panākumus. 

Varētu runāt par ārējo un iekšējo stāju, tāpat 
derētu piegriezt vērību ne tikai atsevišķa dalībnieka, bet arī visa | 
mazpulka stājas izveidošanai. 

Ārējās stājas saturu dod apģērbs valoda, 
ķermeņa stāvoklis un kustības Brašs izskats, | 
droša valoda, stingras un noteiktas kustības patīk ikvienam, bet 
jo seviški jaunatnei. Tā labprāt pieņems mūsu norādījumus un 
veidosies šajā virzienā. 

Lai arī mums ir sakāmvārds — „neskati vīru no cepures, 
tomēr tas nav jāsaprot burtiski. Pirmais, ko cilvēki pie otra 
ievēro, ir viņa apģērbs. Ir svarīga apģērba krāsa un vei- 
dojums, bet it seviški tā tirība.. Bieži un ar pilnu tiesību par 
cilvēka kārtīgumu spriež pēc viņa apģērba, seviški apavu 
stāvokļa. 

Mazpulku dalībnieku formas tērpa tagadējais veidojums ir 
seviški glīts un izceļ ķermeņa brašumu. Vadītāja uzdevums te 
nu ir ar visiem iespējamiem līdzekļiem rūpēties, lai jo ātrāki 
dalībnieki tērptos šajās formās, bet reizē ar to ir arī viņa pie- 
nākums raudzīties, lai šo formu kārtīgi nēsātu un kārtībā uztu- 
rētu. Nemaz nebūs par ļaunu, ja vienas otras vispārējās sa- 
pulces sākumā vai beigās apskatīs dalībnieku kabatu saturu, 
kurpju stāvokli un dos norādijumus ari par neaizpogātām 
kabatām. 


Ja forma izceļ atsevišķu dalībnieku, tad vēl jo vairāk tā 
izceļ visu mazpulku, ja tas pilnā sastāvā visās sanāksmēs un 
visur, kur vien piedalās, tērpies formā.  Vienveidīgais izskats 
noklusē vienu . otru mazāku trūkumu citā vietā, un šā izskata 
dēļ vien vadītājiem ir vērts censties pierunāt kā dalībniekus, tā 
viņu vecākus drīzāk iegādāties formas tērpu. Tas nav grūti 
izdarāms, jo, sevišķi par zēnu formu runājot, tā aiztaupa citu 
drēbju (arī ģimnazistu formu tērpu) ātru novalkāšanu. Lai 
minam tikai, ka šis tērps ir vispiemērotākais slēpēšanai un sli- 
došanai ziemā un riteņbraukšanai vasarā. Iegādājoties tērpu 
visam mazpulkam, tas iznāks arī lētāks, jo var runāt par 
kopēju veikalniecisku darījumu pilsētā ar zināmiem kreditiem 
un nolaidumu procentiem, par kopēju audumu laukos un, bei- 
dzot, par kopēju drēbnieku kā pilsētā tā laukos. 

Valoda ir Dieva dāvana. Citam tā „sprēgāt sprēgā,** 
citam kā „pinekļos pinas" Ir tomēr starpība — ko runā un 
kur runā. Lieli „valodnieki” bieži vien svešos klusēt klusē un 
augstāk stāvošu personu jautājumiem nespēj atbildes pat 
vienkāršākos jautājumos pāri lūpām dabūt. 

Ne visiem dzīvē ir jābūt lieliem runātājiem, un nav mūsu 
uzdevums arī visus par tādiem audzināt, bet ja kādam runas 
dāvanas ir, tad neizkopt un neļaut' tām attīstīties arī būtu 
nepiedodami. Valstij un organizācijai ir vajadzīgi arī labi 
runātāji, cēlu domu domātāji un lielu ideju labi izskaidrotāji. 
Ari tādi mums jāaudzina, bez tam paskaidrojumus par savu 
darbu, drošas un noteiktas, apstiprinātājas vai noraidītājas at- 
bildes, augstam vai zemam — katram ir jāprot dot. Ir lietas, 
par kurām neviens un nekad arī nevar nerunāt. Pat mēmam 
ir jārunā, ja kāds nevar vai negrib mūsu organizācijas, mūsu 
valsts un viņas vienības ideju un tās piepildīšanu redzēt un 
saprast. 


Mūsu vispārējās sapulces ir labākais līdzeklis dalībnieku 
runas dāvanu izkopšanai un neapdāvinātāko mācīšanai. Katrs 
dalībnieka ierosinājums lai tiktu pamatots, katrs padarītais darbs 
darītājam jāpaskaidro. Visur um vienmēr prasisim īsas, no- 

teiktas, bet pārliecinātājas atbildes jautājumiem, savukārt dodot 
visus rīkojumus um paskaidrojumus vienkāršā, saprotamā un 
pietiekoši skaļā valodā. Visur un vienmēr "mūsu. „jā*. lai būtu 
jā un „ne” lai būtu ne noteikti pateikts, noteikti 
izpildīts un noteikti paliekošs. 

Visvairāk grēkojam ārējās stājas kropļošanā, ja oficiālās 
sarunās, rīkojumu dodot, vai ziņojumus saņemot neieņemam 
paši un neprasām no dalībniekiem ieņemt to noteikto ķermeņa 
stāvokli, kuru armijā apzīmē ar vārdu „pamatstāja.” 
Stingri noteiktais stāvoklis un drošais skats palīdz koncentrēties 
uzmanībā un noteiktībā, atstāj labi audzināta cilvēka iespaidu 
uz pārējiem klāt esošiem un nenāk arī par ļaunu pie augoša 
ķermeņa pareizas izveidošanās. 

Ierindas mācība, ar kuru, domājams, nodarbojas visi mazpulki 
savu vadītāju vai piekomandētu aizsargu speciālistu vadībā, 
gan iemāca mums šo pamatstāju ieņemt un noskaidro tos gadī- 
jumus, kad tā noteikti jāieņem, bet iemācītais ne vienmēr tiek 
lietots. Ja arī ierindas mācībai ierādītu dažas stundas mēnesī, 
ja arī skola dotu savas ierindas mācības stundas, tas būtu visai 
maz, ja neprasītu un paši neizpildītu bez tām arī katrā mazpulka 
sanāksmē un katrā satiksmē ar dalībnieku tās prasības par 
pamatstāju un sveicināšanu, kuras nosaka ierindas mācība. 
Nešķirosim meitenes no zēniem. Brīdi mierīgi var nostāvēt katrs 
un galvu turēt taisni arī. 

Šinī pašā gadījumā varētu runāt arī par visa mazpulka 
pamatstāju. Ne tikai nometnēs pie karoga masta mēs varētu 
nostāties divrindu līnijā kā ierindas mācībā un pēc komandas 
pieņemt miera stāvokli, bet arī dažās vispārējās sapulcēs derētu 
mazpulku šā nostādīt: ja kādam jāizsaka pateicība, kāds jāap- 
balvo vai arī jānosoda. Nebūtu par ļaunu, ja visos mazpulkos 
ievestu kārtību, ka katrā oficiālā sanāksmē mazpulka vai sekcijas 
priekšnieks vai kāds no valdes locekļiem vispirms izdara pēc 
saraksta dalībnieku pārbaudi un pēc tam, ierodoties vadītājam, 
komandē „mierā”* un ziņo par ieradušos skaitu. Tikai komandai 
„mierā”* tad arī jāatbilst visu dalībnieku m iera stāvoklim. 
Sekojošā vadītāja sasveicināšanās var visiem sanāksmes dalīb- 
niekiem (sveiki — „esat sveiki") dotu kārtīgu un noteiktu sa- 
pulces sākumu. 

Patīkami ir redzēt, ja cilvēks zina, kur savas rokas likt, kā 
savu galvu turēt un kurā vietā nostāties. Vēl patīika- 
māki ir, ja par visu minēto memaz nav jādomā, bet tas 
nāk pats no sevis. Vispatīkamākais būtu tomēr tas, ja visu 
teikto varētu attiecināt uz latvju arāju — jo visās zemēs 
lauku ļaudis tur par bailigākiem un neveiklākiem sabiedrībā. 

Padomāsim, cik esam darījuši un cik domājuši par to, lai 
izaudzinātu mūsu laukos tādus sabiedrības locekļus, kas nelien 
aiz citu mugurām, gar sienām un kaktos neslēpjas, bet arī 
svešos apstākļos droši iet tur, kur tiem tiesības iet, bez kautrī- 
bas un arī bez uzbāzības. Daudz vairāk par skolu šeit var 
jaunatni audzināt mazpulks. Savās kopējās sanāksmēs, vairāku 
mazpulku nometnēs, dažādās sacīkstēs un sarīkojumos mazpulka 
dalībnieki pierod pie sabiedrības un uzstāšanās tajā. Izmantosim 
tāpēc visus līdzekļus, lai savus dalībniekus vestu sabiedrībā un 
pieradinātu sabiedriskam darbam. 

Tagad pieskarsimies stājas otrai daļai, tai, kuru nosaucam par 
iekšējo stāju. Ja ārējo stāju var arī iedresēt, tad 
iekšējo gan tikai ieaudzināt.  Pārdomājot un lietojot labas 
metodes ārējās stājas izveidošanā, samērā ātri gūstami redzami 
panākumi, bet ne tā tas ir iekšējās stājas audzināšanā. Pir- 
majā gadījumā varējām daudzreiz rīkoties ar visu mazpulku, 
otrajā mums jānodarbojas ar atsevišķu dalībnieku, lai gūtu 
sekmes. Minēto un tiem līdzīgu iemeslu dēļ pārrunas par iekšējo 
stāju atstāju beigās. 

Jāatzīst, ka labas ārējās stājas izveidošana atstāj iespaidu 
uz iekšējo audzināšanu, bet daudz lielāku iespaidu atstāj laba 
iekšējā stāja uz ārējo, sevišķi zīmējoties uz valodu un iztu- 
rēšanos. . 

Iekšējo stāju, liekas, visvairāk nosaka tās rakstura 
īpašības, kuras nosaucam par dzīves prieku, atbil- 
dības drosmi un uzticību. Tās ir īpašības, ar 
kurām jābūt apveltītam katram mazpulka dalībniekam un 
kuras izkopt un padziļināt ir katra vadītāja pienākums. 

„Ēdis, neēdis, galvu augšā,' saka mūsu tautas paruma, un 
vai ik pagastā kādas mājas vēsturē varam atrast labu pie- 
mēru par to lielo dzīves prieku un cerību, ar kādu 
mūsu tēvu tēvi pēc veco māju pievienošanas muižas tīrumiem 
līduši jaunus līdumus. 


Rādīsim mazpulka dalībniekiem to dzīves prieku, kāds valda 
darbā. Ar kādu čaklumu skudras izlabo nejaušo sava mājokļa 
postījumu, un cik neatlaidīgi zirneklis no jauna auž saplēstā 
tīkla vietā jaunu tai pašā kaktiņā. Šīs rakstura īpašības no- 
stiprināšanā pat ļoti palīdz tās mepatikamās neveiksmes, kas 
„Jaunajam lauksaimniekam** gadās viņa lauciņā vai aizgaldā. 
Vairāk kā vietā šeit atcerēties Prezidenta pamācību, ka dūšigi 
ļaudis mākot katru pievilšanos pārvērst sev par paligu, tāpat 
kā austeres iztaisot pērles no smilšu graudiņiem, kuri viņas 
mokot. Tikpat noderīgi atcerēties viņa nostāstu par zēnu, kas, 
jautāts, kā viņš iemācījies slidot, atbildējis: „Pavisam vien- 

kārši, es tikai katru reizi, kad bijugar zemi novēlies, cēlos atkal 
augšā un skrēju tālāk.” 

Pašpaļāvība nav iedēstāma, tās dīgļiem jau jābūt 
raksturā, bet bieži nākas tos atmodināt. Daudziem un daudz- 


reiz vienkārši trūkst ticibas savām spējām un tās nelielās - 


«drosmes, kas vajadzīga kāda darba sākšanai. Stipra griba te 
palīdz vairāk kā zināšanas, jo ar labu gribu katram darbam 
vajadzīgās zināšanas iegūt nav grūti. Vadītājam gan šeit jā- 
baidās un jāvairās no pārdrošības ieaudzināšanas un 
pārāk lielas p a tmīlības attīstīšanas. 


Daudzie un dažādie darbi un darbiņi gan pašā mazpulkā, 
gan atsevišķās darbu nozarēs prasīt prasa darītājus. WVadītājam 
darbi jāsadala tā, lai dalībnieki, tajos pakāpeniski gūstot sekmes, 
ne tikai iemācītos šos darbus strādāt un mīlēt, bet arī lai iegūtu 
ticību savām spējām un paļaušanos uz tām. Vairojoties pa- 
darīto darbu skaitam un tajos iemantotām zināšanām, augs arī 
jauniešu paļāvība un ticība sev un drošinās tos uzņemties jau- 
mus darbus un pienākumus. Izstādes, ražas apskates un darbu 
godalgošana ir labākais līdzeklis pašpaļāvības nostiprināšanai. 

Atbildības drosme ir viena no visaugstāk vērtē- 
jamām kāda sabiedrības locekļa tikumiskām īpašībām. Katrs, 
kas darbu dara, atbild par šo darbu un tā izdošanos. Pēc labi 
padarīta darba var lepoties panākumiem, bet arī savas kļūdas 


darbā jāmeklē un tās jāatzīst neveiksmju gadījumos. Drusku 


skaļāks prieks par sekmēm vēl nebūs lielība, bet vainas 
meklēšana citos um savu kļūdu noklusēšana gan būs 
mazdūšiība. Kas strādā, tas kļūdās, bet šīs kļūdas arī 
jāatzīst un jācenšas pašam labot. 

Saimju vecākiem uzliktie pienākumi kā radīti atbildības 
drosmes stiprināšanai un pārbaudīšanai.  Nebaidīsimies uzdot 
kā viņiem tā arī dalībniekiem dažādos pienākumus izrīkojumos, 
ekskursijās, nometnēs un apskatēs. Nemanot sekosim šo pie- 
nākumu pildīšanai. Neskoposimies ar uzslavām un balvām, kur 
tas vajadzīgs, bet neatzimētus nepalaidīsim arī pārkāpumus un 
bezdarbību. Prasīsim, lai paši vainīgie atzīst un analizē savu 
vainu vai nespēju un lai nevairās no varbūtējā soda. Brīvā 
laikā izkopsim dažādas sacensību rotaļas un vērosim, lai zaudē- 
tāji meklētu savas kļūdas un nevis tiesnešu un pretinieku pār- 
kāpumus. 

Savstarpējā uzticība lai būtu mūsu kustības stiprākais 
balsts. Daudzo gadsimtu rebrīvības dēļ mūsu tautā itkā aiz 
sp'ts radusies tieksme pretoties katrai autoritātei. llgie nebrī- 
vibas un arī mūsu pašu valsts nesenie laiki , sējuši neuzticības 
sēklu cilvēkos. Mēs itkā nespējam ticēt, ka kāds cilvēks 

var būt nesavtīgs un godīgs ari nekontrolējamās lietās. 
Mācīsim veco paaudzi atmest šo neticību, bet par galveno 
mērķi uzskatīsim iegūt jauniešu uzticību sev, mūsu kustībai un 
tās mērķiem, bet par visām lietām valstij un valsts vadītājiem. 


Ja par mazpulka priekšnieku un saimju vecākiem izvēlēsi- 
mies tos dalībniekus, kam viņi uzticas, kam labprāt paklausa 
un seko, tad, iegūstot šo uzticību, iegūsim arī visas saimes, 
visa mazpulka uzticību. Katrai amatpersonai jājūt, ka vadītājs 
ir ar viņu, tam labu vēl, to darbā atbalsta, tam zināmus pie- 
nākumus pēc viņa spējām uzdod un to pildišanai uzticas. 
Jaunieši spilgti izjūt, kas un kurā vietā tiem uzticas un kas 
tos mīlē. Kā pretdāvanu tie sniedz savu uzticību. 

Liels un svarīgs ir mazpulku vadītāju uzdevums. Tiem 
jānostiprina mīlestība pret tēvu sētu un tēvu darbu, jāpalīdz 
veidoties stipram un cēlam nākošā latvieša raksturam, tam 
jāaudzina ne tikai darbu darītāji, bet arī darbu ierosinātāji. 
Ir jāatrod dzimušie vadoņi un to spējas jāaudzina un jāattīsta 
ar piemērotiem pienākumiem un uzdevumiem. 

Jauniešu uzticības iegūšana ir puse no visa audzināšanas darba, 
un mazpulku kustība nav taču nekas cits, kā audzināšana 


pretī tiem ideāliem un centieniem, kurus mums spraudis mūsu 
Virsvadonis. 


Tēvijas labklājība, spēcība un varenība ir augstāka par 
dažādām izdomātām teorijām un dogmām. Būsim tie, kas ar 
savu dzīvi un cīņām to patiesību pierādīs. 

Kronvaldu Atis 

Ar kādiem rakstiem rotāsim? 
Māksl.-glezn. JĒKABS BĪNE 


„Viss, kas reiz latvisks bijis, 
— kļūs atkal latvisks.* 


Dr. K. UiImanis 


Vēl arvien nav skaidrība rasta šajā jautājumā. Vēl arvien 
paceļas balsis pret un par rotājumiem, pret un par latvisko 
rakstu un pret un par latvisko mākslu vispāri. Šī neskaidrība 
rodas pa daļai nezināšanas, pa daļai negribēšanas dēļ. 

Daudzi mūsu mākslas teērētiķi un vadītāji mākslinieki ne- 
maz mūsu senās mākslas būtību nepazīst (jo Krievijas skolās 
latviešu tautas mākslu nemācīja) un tagad ir par kūtriem un 
nevaļīgiem, lai to pētītu. Ir vēl daudzi mākslinieki, kas nav 
bijuši etnografiskā mūzejā un par mūsu tautas mākslu viņu 
atmiņā ir tik atrodama doma, ka latviskā tautas māksla ir 
kautkas ķekšains un stūrains, kas radusies mūsu tautas naba- 
dzības vai pat mežonības laikos (kā mūsu pagātni vēl nesen 
apzīmēja vācu un krievu kultūra: vēsturnieki), um ka mūsu 


Atliekas no franču rokoko ornamenta mūsu lietišķā mākslā 

dienās, kad mēs brau- 
cam ar tramvajiem un 
autobusiem, mēs savu 
tautas mākslu vairs 
nevaram ne izmantot, 
ne nu vēl atdarināt. 
Amatniekus, kas tur- 
pina tautas mākslas 
tradicijas, šie māks- 
linieki uzskata par ne- 
spējigiem jaunradīša- 
nā. Šiem mākslinie- 
kiem ir arī izveidoju- 
SIES pārliecība, ka mū- Tipisks „Jugend* stila sacerējums, ko daži vēl 
su semči mav varējuši tagad grib atdzīvināt 
izteikt savus dvēseles 

pārdzīvojumus, jo tiem 

trūkuši tādi materiāli — kā celofans, stikls, presētais biezpiens, por- 
celāns un zīds; ka tiem trūkuši darba rīki (ko gan neliecina iz- 
rakumi pilskalnos); ka tiem trūkuši paraugi — mākslas modes 
lapas, un ka tie sāvā „lielā nezināšanā un mākslinieciskā ne- 
varībā” nav pratuši izlietāt stādu un kustoņu ornamentu. 
Ir arī tādi, kuri baidās, ka tad, ja mēs turpinātu latvisko 
rakstu, mūs varētu uzskatīt par zemniekiem, kas mūsu intelli- 
ģencei būtu liels pazemojums. 





Ja nu tādas aplamības vēl dzīvo daudzu mūsu mākslinieku 
galvās, ko tad lai prasa no mākslas amatniekiem un „lajiem”? 
Pie visa tā pēdējā lai- 
kā piebiedrojas vēl.kā- 
da dīvaina iedoma, „Jugend* stila gaumes paraugs, ko nesen vēl 
ka mums tagad ir jā- ieteica bērnu rokdarbiem | 
atmet etnografiski 
(īpatni) tautiskā (nā- 
cionālā) un jāveido no 
jauna laikmetīgi (mo- 
derni) nācionālā (tau- 
tiskā) māksla pēc sve- 
Šu tautu paraugiem, 
itkā tautisms un nā- 
cionālisms nebūtu 
viens un tas pats un 
itkā īpatni latviskais 
nedrīkstētu būt laik- 
metīgs. 

Atbaidoši stūdu ornamentikas piemēri 


Kā nostāties mazpulku vadītājiem šajos jautājumos un kā- 
du viedokli aizstāvēt? 

Mazpulku kustība, kā nācionāla kustība, protams, var iz. 
vēlēties tik to ceļu, kas tuvina mūsu nākošo paaudzi latviskai 
Latvijai, to ceļu, kupu tai norāda mūsu tautas Vadoņa zintējošie 
vārdi: — „Tautiskais un latviskais visās vietās uzvarēs. Visās, 
visās! Tas piepildīsies un būs mums par svētību visai tautai, 
visai valstij!** 

Kāds tad būtu latviskais viedoklis šini jautājumā? Ja pa- 
raugāmies laikmetīgās kultūras vēsturē, tad redzam divas pa- 
matstrāvas, kas, schēmatiski skatītas, dotu šādu ainu: 

Ideālistiskais pasaules uzskats pasaules pamatā liek Dieva 
gribu un vielu uzskata atkarīgu no viņa gribas. Šīs pasaules 
uzskats balstās uz tautu kultūrām un svēti turas pie tautu 
tradicījām. lIdeālistiskā pasaules uzskata kultūra sastāv no die- 
vestības, kas visas dzīves degpunktā liek Dievu — Radītāju, no 
mākslas ar dziļu un dievestīgu saturu un ar bagāti rotātāju 
veidu, kas izpaužas kā tīrā tā lietišķā mākslā, un no prātniecī- 
bas, kas dziļi sakņojas dievestībā. 

Materiālistiskais pasaules uzskats neatzīst garīgo pasauli un 
visu pamato tik vielas īpašībās. Tas neatzīst ne tautas, ne 
viņu kultūras, un tā internācionālā un pārnācionālā kultūra bū- 
tu īsumā šāda: Dievestības vietā ticēšana nejaušībai, mākslas 
vietā konstruktīvisms, kas neatzīst daiļumu, bet tik lietderību 
un līdz ar to rotātāju mākslu atmet. Glezniecības vietā tam ir 
fetografija un fotomontāža, grafikas vietā — tipomontāžas, celt- 
niecības vietā lietderīgu telpu sakārtošana (kas celtniecības 

praksē pazīstamas kāakmens kastes ar caurumiem), tēlniecības 
vietā — lietderīgu priekšmetu un darba rīku konstruēšana, teātra 
vietā — demonstrācijas un mūzikas vietā mašīnu trokšņi. Prātnie- 
cibas vietā materiālistiskais pasaules uzskats liek dabas zinātnes. 

Tā kā nācionālistiskā kustība arvien ir bijusi ideālistiska, jo 
ziedoties savai tautai var tikai tie, kas tic tās pagātnei 
un nākotnei, tad arī latvju tautiskās kustības atzinēji nevar 
būt materiālisma atzinēji. Šī paša iemesla dēļ tad arī mēs tura- 
mies pie nācionālām tradicijām kā pasaules uzskatā, tā arī tās 
veidā — mākslā. Mūsu lietišķās mākslas tradicijas ir bagātā 
un greznā forma un saturīgais rotājums (ornaments), bet ne 
kaili lietderīgie konstruējumi. Šo latvisko uzskatu labi pasaka 


tautas dziesma. + 
«.. Es nedzēru nemedotu, 


Nevalkāju nerakstītu. 

Arī mūsu senā tautas māksla ir ievērojusi lietderību un 
vairijusies no izkurtējuma mākslinieciskos veidos, bet lietderība 
tai nebija svarīgākais noteikums sacerējumā. 

Tā tad rotāt! Bet kādi tad ir īsti latviskie un kādi ir svešie rotā- 
jumi? Vai visi rotājumi, kas tiek dēvēti par latviskiem, maz tādi ir? 

Tiešām, daudz no tagad ieteiktiem rotājumiem mūsu kultūrai 
sveši. Lai nu labāki tos atšķirtu, tad mazliet jāatskatās, kā tie 
rotājumi veidojušies, ar kupjiem mums jāsastopas rotātājā mākslā. 

si apskatot mūsu dažādo rakstu vēsturi, sadalīšu šos 


rakstus 4 daļās: 

1) Grieķu, ro- !— debess zīmes, II — Māras līkuloči, TIP — Laimas skuģiņas 

miešu. it aļu un "% zari, IV — krusta jeb zobena krusts, V — sauļotie stabi, V — 

f 9? saulītes, VI — mēnestiņi, VII — divkāršās mēness zīmes jeb zall:- 
Tancu oTfla- tīši, VITI — zvaigzne, IX — Austras, svētais, sarkanats jeb Dieva 

ments. 2) Vācu koks, X— kāšu, zaru jeb pērkona krusti, XI — Ūsiņa zīme, 

„jugend stilaor- XII— Mārtiņa zīme, XIII — Juma zīmeun XIV — Jāņa zīme 

naments. 3) Ne- 

jaušību Orna- LATVJU RAKSTU  PAMATELEMENTI. 

ments 4) Latvju DIEVESTTBAS ZIMES 


simbolistiskais 1. 2. 5. 4. 5. 
ornaments. Ņiāš tak 
Pirmais no AV: f:X i FN 


šiem rotātājiem DEBESS PARĀDĪBU ZĪMES 
rakstiem izvei- 


IK 6. 7. 8 9. 10 
dojās pie grie- FS 
ķiem tai laikā, GB WS SO FEE KS BV 


kad grieķu kul- rss i tīk 
tūra jau sāka ! nja V ca 


tab. 41. 12. 1 
slīdēt uz leju. LLJ V 

Tā raksturīgākie RO SS SXV | 
elementi ir akan- usi v | 

ta lapa, lauru lapas, stai- 
pekņu augi ar ziediem, dažā- 
das vītnes un palmetes. Pirms 
šī ornamenta grieķiem bija 
simbolistiskais ornaments, kas 
pilnīgi radniecīgs baltu tautu 
(senprūšu, leišu un latvju) 
rakstam. Arī vēlākos rotāju- 
mos vēl tas sastopams (de- 
beszīmes un līkloči), bet jau 
Krikumu ornaments, kas kādreiz bija ļoti bez kādas dziļākas nozīmes. 


moderns Archaiskā laikmeta raksti 
ir uzskatāmi par mantojumu 
no kādreizējās kopējās āriešu 
kultūras un tie pastāv grieķu 
kultūras ideālistiskā posmā. 
Zūdot ideālismam, šo rakstu 
vietā ieviešas naturālistiskais 
stādu ornaments, ko no grie- 
ķiem manto romieši. Romas 
lietišķās mākslas rotājumos 
no jauna vēl pienāk klāt 
cilvēku un zvēru figūras un 
pusfigūras, zvēru galvas kausi, 
amoriņi, putni, augļu vāzes, 
vītnes un vaiņagi un beidzot 
audumu krokojumi. Romas 


gadusimteņiem šis ornaments 
Nejaušību ornaments, izveidots no sar- pazūd, līdz to itaļi atdzimša- 
kamas un zilas tintes traipiem nas laikmetā atkal atmodina, 
paturot .tos pašus elementus. 
Šo rakstu no itaļiem manto franči, kas baroka laikā tam piebiedro 
tīkla vai režģa motīvu, karogus, ķiveres un gliemežvākus, rokoka 
laikā — stalaktitus, ūdens strūklas un kalmu pušķus, bet impe- 
rijas stila laikā — audumu un lentu krokojumus un cilpas, 
sakrustotas lāpas, auna galvās, sfingas un ērgļus. Ja šiem 
rakstiem savā laikā bija kāda nozīme, tad 19. g. s. beigās tie 
zaudē kuru katru nozīmi un pārvēršas par tukšu laukumu 
pildījumiem. Šāds stāvoklis ilgi nevarēja turpināties, un šo 
ornamentu galu galā noraida nevien vācieši, krievi un angļi, 
bet arī pašas latiņu tautas — franči un itaļi. Mums šis orna- 
ments ir svešs un lieks, kas, cerams, drīzumā galīgi izzudis no 
mūsu rotātājas mākslas. 

Otrs — vācu „jugend** stila ornaments radās 20. g. s. 
sākumā Vācijā, kā aizvietojums agrāk pieminētam. Vācieši 
teica, — „kādēļ pārņemt no frančiem sen apnikušās akanta 
lapas un vītnes, ja var radīt jaunu stādu ornamentu no pašas 
Vācijas lapām un ziediem.” Un nu sākās kastaņu, ozolu, kļavu 
un liepu lapu, rudzpuķīšu, neaizmirstelīšu, atraiknīšu, Īrisu, 
rožu, pīpeņu, dadžu, pieneņu, ūdens rožu, saules puķu, liliju un 
citu ziedu stilizēšana. Stādu ornamentam vēl piebiedroja putnu 
(pāvu, gaiļu, bezdelīgu, fazānu, gulbju un papagaiļu) zīmējumus. 
Šo naturālistisko elementu ornamentālo noskaņu panāca ar viņu 
rindošanu un ar paša zīmējuma stiepšanu, savišanu un izlo- 
cīšanu. Lai padarītu bagātāku šo rakstu, tad izmantoja pat 
mikroskopā redzēto augu šķērsgriezumus. Drīz tomēr apnika 
šis naturālisms un 1912. gadā paši vācieši savu „jugend* stilu 
uzskatīja par bezgaumību. Šī stila ornaments tik nedaudz bija 
pārplūdis pār Vācijas robežām un starp citām kaimiņu zemēm 
bija ieviesies arī mūsu lietišķā mākslā, jo vāciskās kultūras 
cienītāju pirms kapa mums netrūka. Aizraušanās ar šo, no 
pašas Vācijas padzīto rakstu vēl tagad nav izbeigusies, un 
mūsu rokdarbu veikali piebāzti ar šiem „skaistiem*' musturiem un 
vēl nesen pēc šiem paraugiem gatavoti rokdarbi dižojās mūsu 
izstādēs. Šis pats ornaments pēdējos gados uzsvaidzināts un 
latviskots ar Havajas puķes, zilo nēģeru, „jāj pa ceļu pasaciņa* 
(agrāko rūķīšu un Holandes meiteņu vietā) un ar Bonzas 
motīviem. Ka šim ornamentam nav nekādas vērtības mūsu 
kultūrā, tas palēnām sāk noskaidroties arī ornamenta vēstures 
nezinātāju galvās un tik reti atgadās tādi mākslinieki, kas 
mūsu ornamentu vēl tagad grib padarīt „modernāku un ba- 
gātāku ar vāciskām puķītēm un žagatiņām. 

Trešais — nejaušību ornaments radās īsi pēc "pieenā" stila 
un mūsu zemē tas atrada dzīvu jo dzīvu atbalsi. Šī ornamenta 

Krikumu ornaments 
kopā ar stādu orna- 
mentu, kas arī kād- 
reiz bija „pēdējais 
kliedziens* 








radītāji nerēķinājās ne ar kādu saturu vai veida tradiciju, bet 
radīja savus rakstus no nejauši iegūtu krāsu plankumu simetrijas | 
vai līniju ritma. Pietika, ka ornaments dod interesantu lau- _ 
kumu un mūsu zemē vēl — ka tas ir pietiekoši stūrains, jo Šī 
stūrainība tad tam garantēja „latvisko stilu.* _Ornamentus 
radīja, iepilinot krāsas salocītā papīrā, izspaidot tās un pārziīmējot, 
iegūstot laukumus uz rūtiņām un atkārtojot šos jauniegūtos 
elementus rindā. Šādā ceļā ieguva vienu otru interesantu lau- . 
kumu, bet ar latvisko rakstu tam nebija ne mazākā sakara. 
Šī ornamenta vājā puse ir tā, ka tam vēl mazāks saturs kā 
iepriekšējam, un viņa vērtību neceļ arī stūrainība, jo īstie 
latviskie raksti var būt tik pat labi stūraini, kā apaļi. Stūrai- 
nība itnebūt nav viņu raksturīgākā īpašība, bet tā atkarājas gan 
no technikas, priekšmeta veida un materiāla īpašībām. Pilnīgi 
atmetams līdz ar to tas uzskats, ka viss, kas stūrains, jau ir 
arī latvisks. Visas mūsu ornamenta zīmes sastopamas kā stū- 
rainā, tā arī apaļā stilizējumā. Tā tad arī nejaušību orna- 
mentu mēs nevaram aizstāvēt un daudzināt par latvisko rakstu. 


Pie šī bezjēdzīgā nejaušību ornamenta vēl jāpievieno pēdējā 
laikā vācu ražotais krikumu raksts, kur rotājums sastādīts no 
Ienķiem un dažāda resnuma linijām, sakārtojot tās diagonālā 
simetrijā laukumu ceturtdaļās. Šo krikumu ornamentu, kas 
patapināts no kubistu bezpriekšmetīgām gleznām, ieplūdina . 
Latvijas lietišķā mākslā vācu modes lapas. Dažreiz šo orna- 
mentu savieno arī ar stādu ornamentiku, kas gan tā vērtību 
nepalielina. | 


Atliek vēl ceturtais raksts — latvju simbolistiskais orna- , 
ments. Tas izveidojies no āriešu-aistu kopējā ģeometriskā , 
ornamenta, kur katra zīme ir ar kādu saturu un — katra zīme 
cieši ir saistīta ar rotājamā priekšmeta ideju. 


Ja arī senlatvietis izrotāja savu darba rīku, ieroci vai kādu 
citu derīgu priekšmetu ar rakstiem, tad tas to darīja ar no- |, 
lūku pavairot šī priekšmeta nozīmi. Izrotāšana bija līdzīga labu | 
padomu daudzināšanai. Latvietis cieši ticēja, ka daudzināt_ 
dievišķo um labo var nevien vārdiem, bet ka to var arī ar, 
rakstu zīmēm, un ticēja, ka daudzinātais ieviešas. Šī iemesla 
dēļ tad arī atrodam svētās zīmes uz visikdienišķākiem priekš- 
metiem, jo visiem tiem vajadzēja daudzināt līdz ar kulta priekš- 
metiem (kurus iznīcināja krustneši) dievotos simbolus. Latvietis 
un latviete grieza, cirta un izrakstīja visu savu apkārtni svēt- 
zīmēm, lai izskaustu ļauno un ieviestu labo. | 


--—- 


Cērt, cērt durēm zobena krustu, 
Cērt Vellu, cērt skauģus, cērt raganas! 

Cērt Laimu iekšā, 
Nelaimi ārā! D. 18826. 


Un tā mūsu un mums radniecīgo tautu senči to mēdza da- 
rīt senos laikos (Prūsijā — Ogradkā atrastais jaunā akmens 
laikmeta akmens cirvis rotāts ar divkāršu Laimes skujiņu, bet 
māla trauki ar Māras līkločiem), un tā mēs to darām vēl šo 
baltudien, tik, vairs bez īstās skaidrības un mērķa apzinātības. 

Apskatīt visas šīs mūsu simbolistiskā ornamenta zīmes līdz 
ar variantiem šajā rakstiņā nevarēšu, bet parādīšu tik šo rakstu 
pamatelementus, lai pēc tiem tad pazītu citus. Mūsu ornamenti 
sadalāmi trijās grupās: 

1) Dievestības zīmes. 
2) Debessparādību zīmes. 
3) Gada laiku iemiesojumu zīmes. 


Visas šīs zīmes pieminētas mūsu taūtas dziesmās, un visas 
Šīs zīmes saglabājušās kā mūsu senā tā etnografiskā laik.neta 
rotājumos. 

Bagātākus iztirzājumus un piemērus var atrast Valsts papīru 
spiestuves izdotos „Latvju rakstos,'' Ed. Paegļa izd.tā „Latvijas 
saulē'' un „Latvju tautas mākslā,” Jāņa Sudmaļa „Latvju 
rakstos,'' Ernesta Brastiņa grāmatās „Ornamentika”* un „Latvju 
rakstu kompozīcija,'' Žurnāla „Labietis'' 1936. gada IV, V un 
VI numurā, žurn. „Sējējs”'' 1936. g. I. numurā, Latv. Lauks. 
Kameras izdotā 1936. gada laika grāmatā, žurn. „Senatne un 
māksla** 1937. g. I numurā un izd. „Zeltene'*' izdotās tautas 
tērpu burtnīcās. 


Par latvju rakstu nozīmi un saturu rakstīšu citu reizi. 


Kultūras laukā arī maza tauta var būt liela 
E. Felsbergs 

Mazpulka ma- 
zajie un viņu 
darbs 


Mazpulku dalībnieku vecuma grupas 
Agr. N. CĪRULIS | 


Audzināšanas mērķis ir novest jauniešus līdz savu spēju 
pilnīgam briedumam, izveidojot tos par derīgiem sabiedrības 
locekļiem, tikumiska rakstura cilvēkiem, par spēka pilnām un 
darba spējīgām personībām. Nepietiek ar noteiktu zināšanu un 
prasmju iemācīšanu vien, bet nepieciešama bērnu patstāvīgas 
domāšanas un radīšanas spēju attistība un izkopšana. Šinī ziņā 
tagadnes darba skola (viņas metodes lieto arī jaunatnes ārpus- 
skolas audzināšanas organizācijas) nmostādāma pretim agrākai 
skolai, kurā galvenā loma bija bērnu atmiņas spēju izkopšanai. 


Audzināšanas mērķi varam sadalīt sīkāk šādās 7 daļās. 
Cilvēks kļūst pilnigāks ar to, ka viņš: 

1) attīsta veselīgu un spēcīgu ķermeni ; 

2) iemācās pareizi un loģiski domāt; 

3) iegūst skaistuma izjūtu un gaumi; 

4) pierod taisnīgi un cēli rīkoties; 

5) ir reliģiozs un dievbijīgs; 

6) iemācās strādāt; 

T) kļūst patstāvīgs domāšanā, gribā un darbībā. 

Kad mazpulku organizācijas pie mums sāka veidoties, to 
ideja bija. pieradināt un saistīt lauku jaunatni pie lauku 
darba, pie zemes darba, palīdzēt viņiem atrast lauku 
darbā un lauku dzīvē tos skaistos, gaišos brīžus, kādi tur atro- 

dami, bet tagad mazpulku uzdevumi un darbu apmēri tapuši 
daudz plašāki — mācīt sajust cieņu pret katru godīgu darbu, 
kā pilsētās tā laukos, atrast un izaudzināt kā lauku tā pilsētu 
dzīvei labus vadoņus u. t. t. 

Mazpulku organizācija jau tagad izaugusi tik liela, aptver 
tik dažāda vecuma, interešu un nodarbību virzienu jauniešus, 
ka jādomā par ļoti labu, piemērotu iekšējo iekārtu, audzinā- 
šanas metodiku, attiecīgo novadu, rajonu, mazpulku, atsevišķo 
grupu vadītāju un saimju vecāko rūpīgu sagatavošanu. 

Ja lidzšinējais darbs daudzos gadijumos darītājus vēl pilnīgi 
neapmierina, jāatrod ceļi, kā to papildināt un uzlabot. Pārru- 
nām par pamatu gribu izlietot līdzšinējos novērojumus un illū- 
stracijai sakopotu skaitļu materiālu par Talsu apriņķi. Uz 
1936. g. 1. jūniju 29 Talsu apriņķa mazpulkos bija 754 dalībnieki 
(447 zēni un 307 meitenes). Pilnīgi precīzas ziņas manā rīcībā 
par 27 mazpulkiem, kopā 730 dalībniekiem. 


Dalībnieku vecums Skaits 9, no kopskaita 
3 S + NES 3 
a ] 
a «PR: Sac <. 
1 ERB tp 7] 
£ VI CS East A 
5 1 Ji PA S au EM (1) 
K ea Ll Ls san katas dit 
+, 2 reg 1454 586 . „ . 80,3 
K RETA g Kb < £jdirāk J 
D1 * aries KRRa as NKL 113 
M SP S VA 93 
J 3:58 Skies iek tos, te 
issa = ĀKISE 4| td a ēd 
. ru spa res i 
730 100,0% 


Minētie skaitļi rāda, ka galvenā mazpulku dalībnieku masa 
ir vecumā no 12—16 gadiem. Vecāku par 16 gadiem dalīb- 
nieku ir ļoti maz. Tas liels zaudējums, jo ar šo vecumu dalīb- 
nieki spēj veikt daudz interesantākus un nozīmīgākus uzdēvumus 
mājas dzīvē. 

Cik no pieejamās literātūras var spriest, Amerikas mazpulkos 
zēnu un meiteņu grupas arī dažādu nodarbību nozarēs, kā zem- 
kopji, cūkkopji, mējturībnieces, strādā kā atsevišķas vienības — 
atsevišķi klubi. Sekojot aprakstiem par Italijas un Vācijas 
jaunatnes organizācijām, starptautisko skautu- "gaidu organizāciju, 
pirmskara un pēdējā laika skolu iekārtām, samanām, ka darbs 

sola labāk veikties, dalot audzināšanā zēnus no meitenēm un , 
strādājot atsevišķi ar jauniešu psīcholoģijai raksturīgām vecuma 
grupām. Parasti mēdz jauniešus 8—21 g. vecumā organi-. 
zācijās sadalīt 3 vecuma grupās, piem.: ltalijā — I 8—13 g... 


II 14—17 g., III 18—21 g., skautu organizācijā — I 8—11 g. 
— mazskauti, II 12—16 g. skauti un III 17 g. un vecāki — 
roveri. 


Psīchologi mēdz cilvēka dzīvi sadalīt šādos galvenos periodos 
(pēc J. A. Studenta): 


1 Bērnība — līdz LZ f. V. 
a) zīdaiņa posms — līdz 1. dzīvības gada beigām; 
b) agrīnā bērnība — 2—6 g. v.; 
C) pusaudža laikmets — 7—12 g. v. 
2) Jaunība — 13—25 g. v. 
a) agrīnā jaunība — 13—17 g. v. 
b) vēlīnā jaunība 18—25 g. v. 


3) Garīgās dzīves nobriedumaposms-—, 


26—35 g. v. 
4) Pusmūža un vīra gadi — 36—65 g. v. 
9) Vecums — sākot ar 65. dz. g. 


Katram vecuma periodam ir sava neaizvietojama nozīme |, 
cilvēka personības tapšanā. Normāli ir, ja mēs sagādājam vis-. 


pusigu vidi — dažādus rosinātājus apstākļus, jo katrai veselai 


dzīvai būtnei spēja izveidoties pilnvērtīgai. Neko nedrīkstam | 


bezlaicīgi — ar spēku uzspiest. Mūsu organizācijas darbs grib. 
būt papildinājums mājas un skolas audzināšanas darbam — |, 
akcentējot darba, sociālo (sabiedrisko) un nācionālo audzināšanu. | 


Tā kā pulcēšanās mazpulkā ir brīva — galvenais dzinulis ir 


interese, kura vadītājam jāiekļauj vēlamā virzienā un jāizlieto. 


audzināšanā. Tas pilnā mērā izdosies, ja katrs bērns un jau- 


——_ 


nietis saņems vecumam, līdz ar to attīstībai piemērotu „barību*, 


un ja mūsu prasības būs pieskaņotas patiesam spēju līmenim. 
Pēc mazpulku iekārtas un darbības noteikumu 6. $ dalībnieki 


vecumā no 8—21. gadam sadalās 2 grupās: 8—11 g.v.mazpulka. 
mazajie un no 12 g. v. — pilntiesīgie mazpulka dalibnieki. Tā-, 
lāk 11.$ seko aizrādījums, ka lielākos mazpulkos vēlams dalīb-, 
niekus audzināšanai, ierindas apmācībai u. t.t.sadalīt saimēs maza-, 
jos, zēnus un meitenes atsevišķi. Nekur nav pieminēts par 12—21 g. 
vecuma jauniešu sīkāku sadalīšanu. Audzināšanas autoritātes. 


vienprātīgi atzīst, ka te nodalāmas vismaz 2 grupas. Te ro- 
das jautājums — ar kādu vecumu? Pārrunās ar audzinā- 
tājiem — mazpulku vadītājiem — vienojāmies par 16 g. v. 

Tagad mēģināsim īsumā pārskatīt katras pieminētās vecuma 
grupas īpatnības un varbūtējo vielu nodarbībām. 


[Ī vecuma grupa 8—llg.v. — ar skolas gaitu 
sākumu līdz [I pakāpes pamatskolas beigšanai — šis ir arī 
slieksnis, kad bērns pārvēršas par zēnu — meiteni — neuzticas, 


nepadodas audzinātājam vairs tik pilnīgi kā bērna vecumā. 
Fiziskās un psīchiskās enerģijas pārpalikums laužas uz āru — ar 
to izskaidrojams pusaudžu nemiers, kas nereti izpaužas dauzo- 
nībā, nerātnībā un palaidnībā. Tas sakarā ar dzimuma gatavības 
sākšanos (sev. ap 12—13 g. v.). 

Agrīnās bērnības raksturīgākās pazīmes — fiziskā dzīve, 
bezrūpība, interese par apkārtējām parādībām un dzīva fanta- 
zija, kas izlaužas uz āru dzīvās kustībās, rotaļās. Bērnam vēl 
nav vērtēšanas spēju — viņš nesaprot cēloņu un seku sakarības. 
Bērnu šķir no jaunieša galvenokārt tas, ka viņa garīgais ska- 
tiens vēršas uz ārpasauli. Ar pakāpeniskas intereses pamošanos 
par ārpasaules lietām izraisās bērna dzīvā jautāšana un brīnēšanās, 
jo viss viņam izliekas neparasts. 

Bērna darbība rotaļās ir vispusīga, bet nepastāvīga — bērns 
no vienas darbības ātri pāriet uz citu. Audzināšanas darbs 
sākas ar bērna pieradināšanu pie mierīgas sēdēšanas un uzmāa- 
nības koncentrēšanas. Darbs, kā zinām, atšķiras no rotaļas ar 
to, ka pirmais ir vienpusīga un ilgstoša darbība ar noteiktu 
mērķi vai uzdevumu. Tas rada zināmu piepūli.  Rotaļa ir sa- 
gatavošanās darbam. Mūsu uzdevums izaudzinat tādus bērnus 
un jauniešus, kuri darbu strādātu labprātīgi un ar prieku, bez 
jebkāda ārēja pamudinājuma vai spaida. Darba veikšanas pa- 
matā ir īpašs dvēseles stāvoklis — gribēšana. Griba ir patstā- 
vīga brīva darba priekšnoteikums.  Ilgstošu noteiktu gribu 
saucam par raksturu. Audzināt cilvēkā raksturu nozīmē audzi- 
nāt to neatkarīgu un brīvu —tas augstākais audzināšanas mēr- 
ķis, kas sevī ietver visus pārējos. 

Šī būtu mūsu tagadējo mazpulka mazajo grupa. Ar lielu 
aizrautību zēni un meitenes veic uzdotos pienākumus, bet pa- 
cietība nav liela — ar vienu lietu uzmanību (sanāksmēs, no- 
darbībās) nevar aizņemt ilgāk par 20—30 minūtēm. Nav grūti 
strādāt ar zēniem un meitenēm kopā. Šai vecumā sākas pakā- 
peniska pāreja no rotaļām uz darbu. 

Nebūtu pareizi bērnus padarīt pāragri prātīgus. Nodarbībās 
uzmanību vajadzētu pievērst pašiem dzīviem notikumiem — 
lauciņš neliels, mēģiniet atdarīt acis lielam brīnumam — kā 
no sēkliņas top augs, kā, viņam palīdzot — dodot barību, gaismu, 
siltumu, mitrumu (pavisam. elementāri!) — tas stiepj mums 
pateicīgi pretim savus ziedus. Dzīvā un aistētiskā moments te 

būtu pats svarīgākais. Laba viela arī putnkopibā — audzējot 
cālīšus, iepazīstinot ar māju un mežu putnu dzīvi. Vienīgās 
atzīmes, ko par darbu var prasīt sākumā, būtu — kad sēts, 
kad sadīdzis, uzziedējis, novākts u. t. t. (bez saimnieciskuma 


l 
| 
l 
i 

principa!). Ziemu — rokdarbos putnu mājokļu — būrīšu pa- | 
gatavošana un tamlīdzīgi. Meitenes lai audzē un iepazīst | 


puķes. Svarīgi šai vecumā radināties paklausībā un pamazām 
vingrināties pārvarēt mazākas un lielākas pretestības. Te ro- 


taļas un darbs mazā lauciņā, palīdzība vecākiem mājas darbos 


(sevišķi lauku mājās) dos pietiekoši vielas. Daudz rotaļu, 
saistošu stāstījumu un prieka! Censties uzturēt labu 
veselību — uzturoties daudz ārā svaigā gaisā, pakāpeniski pie- 
radināt pie dažādu darbiņu, pienākumiņu priecīgas pildīšanas. 
Normāli būtu, ja katrā lielākā mazpulkā viena audzinātāja 
strādātu ar mazajiem atsevišķi, noturot atsevišķas sanāksmes. 

Turpmāk vajadzēs izstrādāt dažas paraugstundas, — pa- 
raugsanāksmes. (Ierosinājumus der izlasīt LSCO izd. V. Klēt- 
nieka „Mazskautu pulciņš"). 

Ar 10 g. v. jau var pakāpeniski pāriet uz I1lI vecuma 
grupas darbiem — atļaujot iegādāties grāmatvedības grāmatiņas, 
bet vēl konsekventi neprasot tajās ierakstus. Lai atzīmē, cik 
spēj un prot. : 


MAZAJO SANĀKSMES 


Vispārējie principi. Nodarbību nolūks sekmēt 
kā visa mazpulka darbību, tā katra atsevišķa mazpulka dalīb- 
nieka audzināšanu.  Sanāksmēs jārada labs sadzīves gars, — 
tad vadītājam piederēs dalībnieku sifdis um sanāksmes būs gai- 
dītas. Jāatminas, ka mazpulka dalībnieks ziedo pulciņam savu 
brīvo laiku, un par to viņam tiesības gūt sanāksmē to, ko viņš 
vēlas. Taču jāraugās, lai sanāksmes vielu un veidu nēnoteiktu 
bērnu tieksmes, bet gan mazpulku mērķi. Gudrs vadītājs pratīs 
abus apvienot. 

Gādājiet, lai katrai lietai nodarbībās būtu savs noteikts 
nolūks (tas jāzina tikai vadītājam un dalībniekiem) un cenšaties 
nodarbināt visus, lai nebūtu „skatītāju. Gādājiet, lai būtu 
iespējas izpausties dalībnieku pašdarbībai — lai tiem nebūtu 
tikai jāpārgremo jūsu sniegtais, bet tie paši varētu atrast ko 
jaunu, kas nodarbina viņu prātu un tieksmes. 

Panāciet dažādību, neturpinait nevienu nodarbību elementu 
ilgāk kā 10—20 minūtes, jo mazajo uzmanība tikai tik ilgi spēj 
spraigi kavēties pie vienas lietas. Nodarbības sāciet ar kādu 
strauju rotaļu vai darbiņu — dalībnieks atnācis sanāksmē 


spara pilns, ļaujiet tam izpausties. Bet arī prāta vingrināšanu, 

jaunas vielas mācīšanu ņemiet sākumā, kamēr vēl galvas 
„svaigas''. Sanāksmes beigās stāstait stāstus, ejiet joku un 
jautrības rotaļās. Pēc strauja, darbibas pilna posma lai nāk 
mierīgāks atpūtas posms. Sāciet um arī beidziet sanāksmes 
laikā. Vasarā labā laikā sanāksmes katrā ziņā rīkojamas ārā, 
kāda dalībnieka mājās. 


Sanāksmes schēma. Parastās sanāksmes schēma 
varētu būt šāda: 


Apsveice. (Vadītājs: „Sveiki, mazpulka dalībnieki!" — 
Dalībnieki: „Esat sveiki!*) 

10 minūtes — Sanāksmes sākšana — strauja rotaļa, 
dziesma vai kāds pārsteigums. 

Tīrības un kārtības pārbaude. (Atzīmējiet iztrūkstošos, 
nokavējušos.) 


20 minūtes — Jaunā darbā vadītāja vai saimju vecākā 
vadībā, — puķu gumu un sīpolu stādīšana un apkopšana. 

10 minūtes — Atjautības un kustību rotaļas, piem. — 
„Apakš virves skriet”. 

20 minūtes  — Iepriekšējā posmā sākto darbu turpi- 
nājums. 

10 minūtes — Roku mazgāšana. Sacensības vai spēka 
rotaļas. 

15 minūtes — Jaunas dejas vai dziesmas mācīšanās, piem, 
„Andžiņš”. 

10 minūtes — jautrības rotaļas, kāds pārsteigums. 

20 minūtes — Stāsti, dziesmas, izveicīgas rotaļas. 

9 minūtes — Ziņojumi, norādījumi par nākamo sa- 


nāksmi, beigu dziesma vai rotaļa. 
Atsveice. (Vadītājs: „Augat lieli!*' — dalībnieki: „Augsim 
Latvijai!*) 


Nepieturieties tieši pie šīs schēmas — sastingušu vienmu- 
ļību mazajie nepanes. Gādājiet, lai sanāksmēs nebūtu „tukšu” 
brīžu. Turiet arvienu rezervē pāris rotaļu, stāstu vai jauku 
darbiņu, ja paredzēto vielu izdodas veikt ātrāk kā bijāt pare- 
dzējuši. Dažreiz pat nodarbību laikā nāksies brīžiem pārkārtot 
paredzēto programmu — dalībnieku noskaņojuma, svarīgu blakus 
apstākļu vai citu iemeslu dēļ, bet tas lai nevienu vadītāju ne- 
attur no paredzētās programmas sīkas izstrādāšanas un iepriek- 
šējas pārdomāšanas, 


Darba plāns. — Nedzīvojiet kā vienas dienas saim- 
nieks no sanāksmes uz sanāksmi.  Apsveriet sava pulciņa paš- 
reizējo stāvokli un nolemjiet, kas būtu nākamā pusgada nodar- 

bībā jāsasniedz.  Pārdomājiet, kādi trūkumi izpaudās pagājušā 
gada sanāksmēs. 

Visu to sarakstait um sašķirojiet pa mēnešiem — tā tiksit 
pie sava pulciņa darba kalendāra. 

Iepriekšējā mēneša beigās apskatait nākamam mēnesim pa- 
redzēto nodarbību vielu un sadalait, sīkāki pa atsevišķām sa- 
nāksmēm. Kad šo sanāksmju laiks tuvojas, izstrādājiet sīku 
programmu katrai sanāksmei. Tā jūsu darbam būs noteikts 
plāns un nolūks, un jūs arvien zināsit, ko darīt. 

Ar šiem īsiem padomiem, protams, nepietiek — vadītājam 
pašam jāpapildina savas zināšanas par sanāksmju rīkošanu un 
vispār pulciņu vadīšanu, iepazīstoties ar oficiāliem noteikumiem, 
speciālo literātūru un piedaloties vadītāju kursos. 

Kā strādā mājsaimniecības sekcija mūsu 
mazpulkā 
E. CAUNĪTE, Siguldas ģimnazijas mazp. mājt. sekc. vad. 


Jau divus gadus bijām strādājuši mazpulku darbā kopīgi ar 
zēniem, kad radās doma nodibināt mazpulkā mājsaimniecības 
sekciju meitenēm. Kā jau katrā jaunā pasākumā, sākās stei- 
dzīgs darbs. Tuvojās pavasaris, skolas laika beigas, tādēļ visi 
darbi, kurus gribējām turpināt vasaru, bija jāiesāk jau tagad. 
Mājsaimniecības sekcijas programma bija plaša un vispusīga. 
Pirmo gadu izvēlējamies rokdarbus, vasaru konservēšanu, krā- 
sošanu ar augu krāsām un lauciņā bez dažādām mājsaimniecībā 
nepieciešamām saknēm un dārzājiem par galveno kultūru tomā- 
tus. Par šo kultūru dalībnieces veda grāmatvedību. Dažas 
dalībnieces bija ļoti iemīļojušas darbu dārzkopībā, tādēļ pieda- 
lījās arī sacensības lauciņa audzēšanā. Darba tad viņām iznāca 
mazliet vairāk kā pārējām, jo kultūras platība, par kuru jāved 
grāmatvedība, bija uz pusi lielāka. 

Skolas laikā praktiskās rokdarbu sanāksmes noturējām ik pa 
divām nedēļām reizi, neskaitot vēl vienu visa mazpulka kopīgo 
sanāksmi. Darbu turpinājām visu vasaru, noturot praktisko 
darbu sanāksmes konservēšanā, rokdarbos un krāsošanā ar augu 
krāsām. Darbs bija intensīvs, bet arī interesants. Mazpulka 
dalibniecēm, satiekoties, bija ļoti daudz ko pārrunāt, jo tie 
darbi visi bija jādara pirmo reiz. Līdz pašai ražojumu apska- 
tei dalībnieces apjautājās viena otrai, kā stāv konservētie rabar- 
beri, zemenes, kāda izskatās ar liepu mizām un viršiem krā- 
sotā dzija. 

Pirmos darba panākumus skatījām rudens ražojumu apskatē. 
Apskate bija itin bagāta un skaista, kaut gan mājsaimniecības 
sekcija neizstādīja neko vairāk kā to, kas bija prasīts toreizējā 
rokdarbu programmā. Nebija „skaisto' _krustdūrienu rozīšu 
Šuvumu, puķīšu, nebija lācīšu un kaķīšu. Bijām izvēlējušās 
vienu no praktiskākiem posmiem: veļas, šūšanu. Tādā kārtā 
mūsu darbiņi bija vienkārši, balti, bet, tuvāk apskatot, labi un 
glīti nostrādāti. Dalībnieču novietnes atdzīvināja augu krāsu 
paraugi un diezgan lielie un dažādie konservu krājumi. Pirmo 
gadu, kad lieta vēl bija jauna, grūti bija sameklēt konserviem 
vienādus traukus. Centāmies jau visus konservus salikt vienā- 
dos traukos: mazās burciņās, piena un „dzidrā”* pudelēs, bet 
bija jāizmanto un jāpiemēro arī visi tie trauki, kādus atradām 
mājās. Tādēļ nevaru teikt, ka sevišķi skaists kopskats bija 
mūsu konservu grupai!  Galvenais,. bijām centušās iemācīties 

šos konservus pagatavot, lzskatīgu konservu sagatavošanu at- 
stājām uz nākošo gadu. 

Dalībnieču novietnēs bija arī vasaras raža: saknes, dārzāji, 
starp kuriem ļoti dekorātīvi izskatījās _sārtie tomāti. 
Tādā veidā tad dalībnieces sniedza to labāko no sava 
vasaras darba. 

Rudenī, atjaunojot skolas darbu, arī mājsaimniecības sekcija 
sāka pāriet uz ziemas darbiem. Ziemu varējām sanāksmes n0- 
turēt biežāki, tādēļ  paplašinājām savu darbību ar 
ēdienu gatavošanu. Bez tam strādājām ari vienu otru 
rokdarbu. 

Līdz ar pavasara atnākšanu sākām strādāt lauciņā, vākt 
savvaļā augošos ārstniecības augus un strādāt konservēšanā. 
Konservēšanā "mums pavērās "daudz plašāks darba lauks kā 
iepriekšējā gadā, jo pavasarī mazpulks iegādājās sterīlizējamo 
katlu, Tagad konservu gatavošana radīja daudz mazākas grū- 
tības un konservus varēja sagatavot lielākā vairumā arī mājas 
vajadzībām. To vasaru labi bija padevušies āboli, kurus diez- 
gan daudz pārstrādājām sulās. Vislabāk dalībniecēm patika 
kopējais ceļojošais sterīlizējamais katls, kuru vienmēr ar lielu 
jautrību pārnesa vai pārveda no vienas mājas uz otru. Ja ga- 
dījās, ka pie kādas dalībnieces katls „aizķērās*' ilgāk, kā bija 
norunāts, tad pārējās dalībnieces steidzās pārmest, ka 
nu jau konservus gatavojot arī „brālis'* (kaut gan tāda 
nemaz nebija). 


Dalībnieču lauciņā šogad izvēlējāmies mazāk pazīstamas 
saknes, dārzājus un garšas vielas, kuras vasaru un rudeni 
varētu izlietot konservēšanai vai ziemu ēdienu gatavošanai. 
Audzējām: špinātus, skābenes, burkānus, puķu kāpostus, tomā- 
tus, zirnīšus, pētersīļus, puravus, sellerijas. Galvenā kultūra, 
par kuru dalībnieces arī veda grāmatvedību, bija zemās pērļu 
pupiņas. Vasaru vienu daļu no tām konservējām piena pude- 
lēs, vienu daļu ievācām graudos. Vislielākās bēdas dalībniecēm 
lauciņā darīja dažādie kāpostu kaitekļi. Vēl ilgi pēc tam dalīb- 
nieces nodrebinājās, atcerēdamās zaļganos kāpostu tārpus, kuri 
lieli, trekni un „neiznicināmi"* gozējās saulītē uz kāpostu lapām. 
Dažai dalībnicei tārps nebija atstājis neviena puķu kāposta 
konservēšanai! 


Rudenī piedalījāmies mazpulku darbu apskatē Rīgā, gūstot 
I godalgu. Tas bija liels gandarījums mūsu darbam, jo dalīb- 
nieces redzēja, ka viņu veiktais darbs ir izturējis kritiku. Ar 
vēl lielāku enerģiju varējām turpināt darbu. 


Nākošais darba gads ienesa jaunu kārtību, jaunu garu māj- 
saimniecības sekcijas darbā.  LL kamera bija izdevusi jaunu 


112 








mājsaimniecības programmu, pēc kuras tad centāmies savu 
darbu pārveidot un iekārtot. Tagad mājsaimniecības sekcijas 
darbs sadalījās nozarēs. Sākumā meitenēm grūti bija izšķirties, 
kurā nozarē lai katra strādātu, jo līdz šim darbs ir bijis visām 
vienāds. Negribējām arī pāriet tikai uz vienu nozari, jo tā jau 
būta „atpakaļiešana.'* Pēc lielas domāšanas un pārspriešanas 


- gan savā starpā, gan ar vecākiem, dalībnieces beidzot bija vie- 


nojušās, kurā nozarē katra strādās. Pārsvars iznāca rokdarbu 
nozarei. Tālāk savu darbu veica katra nozare atsevišķi. Ar 
lielu interesi sekoja viena nozare otras darbam, jo sākumā bija 
grūti ar to samierināties, ka katra nozare strādā pavisam ko 
citu. WVasaru abas nozares strādāja kopīgi konservēšanas darbā. 
Šogad lielāko vērību piegriezām konservu izskatam, labumam, 
grāmatvedībai (jo par katru pagatavoto konservu vedām grā- 
matvedību) un traukiem. Tagad mums krājumā jau bija diez- 
gan trauku: piena pudeles, mazās 14, d. ltra burciņas, „dzidrā*' 


„ pudeles um viena otra „Iko” burka un pudele, tādēļ ražojumu 


apskatē konservu kopskats varēja būt labs. 

Rokdarbu nozare izvēlējās I posmu: adīšanu, tamborēšanu 
un lāpīšanu. Darbi, salidzinot ar iepriekšējiem, bija krāsaināki, 
dzīvāki un tajos varēja izlietot ar augu krāsām sakrāsotās dzijas. 

Tamborēšanā izvēlējamies divus priekšmetus: tamborētu 
plecu lakatiņu un cepurīti, adīšanā dūrainus cimdus ar rakstu. 
Tā mums radās skaists komplekts, ko ziemu varējām novalkāt. 
Lāpišanā salāpijām 5 paraugus dažādos audumos un adījumā. 
Vislabāk lāpīt patika adījums un lāpījums biezā vilnas audumā, 
jo šos divus veidus visvairāk nākas lietot darbā. 

Edienu gatavošanas nozares dalibnieces arī vasaru strādāja 
praktiski, jo ziemu bija iespējams izņemt tikai teērētisko daļu 
un daļu no praktiskiem darbiem. 

Turpinājās arī darbi lauciņā, kujā par galveno kultūru izvē- 
lējāmies. melno sakni (Skorcionērus). Tā bija samērā maz pa- 
zistama, bet garšīga un vērtīga sakne. Padevās tā itin labi, 
tikai apskatē nebija visai izskatīga — tumša. 

Pirmo gadu nu bijām nostrādājuši pēc jaunās programmas 
un ar interesi gaidījām ražojumu apskati, lai kopsummā varētu 
skatīt mūsu darba panākumus. Jāsaka, ka šī apskate nopietna 
darba vērtētājiem bija interesantāka kā iepriekšējās, jo darbs 
bija gājis dziļumā. Katras nozares dalībnieces bija centušās 
izprast sava darba īsto vērtību un nozīmi un mācījušās darbu 
pareizi darīt. Dalibniecēm nebija bijis arī par grūtu, jo katrā 
nozarē gada laikā bija veikts tikai viens posms. 

Tā lēni un neatlaidīgi "mūsu mājsaimniecības sekcija krāj 
savas zināšanas. 

Jaunie mērnieki darbā 


Mērniecības darbi Talsu un Ventspils apriņķa 
mazpulku nometnēs 
F. DERMANIS. 


Mērniecību mēdz uzskatīt par darbu, kam vajadzīgi speciāli 
sagatavoti darbinieki ar komplicētiem mērniecības rīkiem. 
Bet ir arī tādi mērniecības uzdevumi, kurus var veikt katrs 
pamatskolu beidzis lauksaimnieks ar visvienkāršākajiem mērnie- 
cības rīkiem un arī bez tiem. 

Pamatskolā māca par līnijām, mērogiem, debess pusēm, 
trīsstūriem,- četrstūriem, laukumu mēriem un aprēķiniem, 
limetņošanu u. t. t. Skolās ņem šiem materāliem skaitļus no 
grāmatām, bet ja mācīsim līnijas, laukumus u. t. t. atrast 
skolas pagalmā, laukā, pļavā, mežā, ja pratīsim tos izteikt 
skaitļos sakarā ar dažādiem saimniecības jautājumiem, tad 
būsim grāmatu gudrības saistījuši ar praktisko dzīvi, būsim 
nonākuši līdz elementārākai mērniecībai. Savā skolas darbā jau vai- 
rākus gadus izdaru šādu ģeometrijas piesaistīšanu praktiskai dzīvei. 

Mazpulku nometnē darbs bija jāiekārto citādāk kā skolā, 
jo bija reizē jānodarbina vairākas grupas. Darba veids bija 

jauns, tāpēc nezināju, cik daudz laika prasīs katrs uzdevums. 
Paredzētie darbi bija šādi: 1. Soļa iemērīšana, 2. Taisnes 
gabala garuma mērīšana ar soļiem un mēru, 3. Noteikta 
garuma taisnes gabala atmērīšana ar soļiem un mēru, 4. Taisn- 
stūra laukuma noteikšana ar soļiem un mēru, 5. Stateņa no- 
laišana pēc acumēra un ar leņķeni, 6. Trīsstūra laukuma no- 
teikšana ar soļiem un mēru, 7. Irrēgulāra četrstūra laukuma 
noteikšana ar soļiem un mēru, 8. Plāna uzņemšana ar mērsolu, 
9. Plāna uzņemšana ar mēru, 10. Plāna uzņemšana ar lIeņķeni, 
11. Lauka sadalīšana plānā un sadalījuma pārnešana dabā, 
12. Grāvja krituma aprēķināšana, 13. Kartes 1:75000 lasīšana. 
Manā rīcībā bija tikai 4,5 stundas, tāpēc varēju veikt tikai daļu 
no paredzētiem darbiem. 

Mērniecības grupā ņēmu tikai 5. un 6. pamatsk. klases bei- 
gušos, kuriem jau ģeometrija pazīstama. Vispirms sagatavojām 
mietus un mietiņus. Mietu galos iestiprinājām papes plāksnītes 
ar burtiem A, B, C... punktu un līniju nosaukšanai. Atkār- 
tojām garuma un laukuma mērus. Iepazināmies ar mērlentu 
un nepieciešamiem instrumentiem. Tad sekoja uzdevumi: 


I. Iemācījāmies nospraust taisnes gabalu un izmērīt to 
ar mēru. 


2. Nospraudām 100 m garu taisnes gabalu. Katrs dalīb- 
nieks nogāja šo gabalu ar soļiem, aprēķināja vidējo soļu skaitu 
un viena soļa vidējo garumu. Daži dalībnieki bija piemirsuši 
dalīšanu. Tiem sūtīju palīgā veiklākos rēķinātājus. 

3. Katrs dalībnieks nogāja attālumu starp diviem kokiem, 
soļus pārrēķināja metros. Pēc tam attālumu izmērijām ar mēru 
un atradām kļūdas. 

4. Tad liku katram dalībniekam aprēķināt, cik soļu 132 m. 
Liku šo attālumu noiet un galu punktus apzīmēt ar mietiņiem. 
Tad šos 132 m atmērījām ar mēru un atradām kļūdas. 

5. Tad vingrinājām aci stateņa nolaišanā bez leņķenes un 
rezultātus pārbaudījām ar leņķeni. 

6. Nākošais uzdevums bija trīsstūra laukuma aprēķināšana. 
Liku soļiem izmērīt pamatni, pēc acumēra nolaist augstumu, 
izmērīt to un aprēķināt laukumu. Pēc tam to pašu izdarījām 
ar mēru leņķeni un atradām kļūdas. 

7. Laika palika maz, tāpēc ņēmu vienu nopietnāku darba- 
plāna uzņemšanu ar mērsolu un lauka sadalīšanu. Kad plāns 
bija uzņemts, aprēķinājām laukumu, atdalījām plānā trisstūr- 
veidīgu un četrstūrveidīgus laukumus ar noteiktu platību un 
apzīmējām šos atdalītos laukumus dabā. Beidzamais darbs 
dalībniekiem vislabāk patika, jo tas bija vispraktiskākais. 

Tabulā redzam darbu rezultātus. Kļūdu lielums ir dažāds. 
No savas prakses varu sacīt, ka kļūdu lielums stipri samazinās 
līdz ar izpildīto darbu skaitu pieaugumu. Nometnē varēju iz- 
pildīt tikai mazu daļu no tiem darbiem, kas paredzēti praktiskās 
ģeometrijas kursā. Ja izpilda visus darbus pēc grūtības pa- 
kāpēm, tad var sasniegt pilnīgi apmierinošu prēcīzitāti. 

Darbu beidzot, biju pārliecināts, ka katrs dalībnieks pratīs 
izgatavot lauka plānu, pratīs aprēķināt laukumu, plānā iepro- 
jektēt dažādus sadalījumus sakņu un košumu dārziem un pratīs 
ari šos projektus no plāna pārvest dabā. Ja četrās stundās 
varēju veikt tik daudz uzdevumu, tad ar 10 stundām pilnīgi 
pietiktu, lai iemācītos visus vienkāršākos mērniecības darbus, 
kas ik uz soļa sastopami lauksaimnieka dzīvē. Tad lauk- 
saimniekam nebūtu niecīgā jautājumā 
jāgriežas pie mērniekiem un agrono- 
miem un pēdējiem atliktu vairāk laika 
nopietnākiem uzdevumiem. Popervāles, Lubeze- 
res un arī citu mazpulku dalībnieki izsacīja vēlēšanos neizņem- 
tos darbus veikt kādu citu reizi kopējā sanāksmē. Norunājām 
rudeni tikties Popervāles pamatskolā. Mazpulku dalībnieki un 

arī daži vadītāji izrādīja 
pret. darbu ļoti dzīvu inte- 


Darba rezultāts resi, tāpēc man radās doma 
pēru —s griezties pie LLK ar šādu 
PĻAVAS PLANS ierosinājumu. Ne agrākos 


Krievijas skolotāju sēminā- 
ros un institūtos un, cik 
man zināms, arī Latvijas 
skolotāju institutos au- 
dzēkņi netika un netiek 
iepazīstināti ar ģeometrijas 
lietošanu praktiskā dzīvē, tā- 
pēc būtu jārīko skolotājiem 
— mazpuku vadītājiem 2— 
3 dienas ilgstoši elementārās 
mērniecības kursi, kuros 
skolotāji tiktu iepazīstināti 
tuvāki ar tiem pamatskolas 
ģeometrijas kursa jautāju- 
miem, kurus viegli un 
nepieciešami sais- 
tīt ar lauksaimnieka dzīvi. . 

Tā jāvada sacensības adīšanā 
J. ZAULS 


Sacensības ir nopietna sevis pārbaude, tās attīsta paškri- 
| tiku un padara darbu spraigāku. Bet sacensības savu mērķi 
*| sasniegs vienīgi tad, ja tās būs precīzi un nevainojami sarīkotas 
un izpildītas. ! 


Šo vasaru visās mazpulku rajona nometnēs rīkos sacensības 
adīšanā. Komisiju priekšsēdētājas un locekles pa lielākai daļai 
būs mazpulku mājsaimniecības sekciju vadītājas. 


Galvenā atbildība par sacensību gaitu ir komisijas priekš- 
| sēdētājai. 3 locekles izpilda visus techniskos darbus, sekojot 
| priekšēdētājas norādījumiem.  Sekretāres galvenais pienākums 
bez tiešā uzdevuma ir sacensības laika uzņemšana un vērošana. 
Komisijas priekšsēdētājai dienu pirms sacensību sākšanas ir 
jāizstrādā sīks darba plāns. Šajā darbā jāievēro trīs pamata 
punkti: 1) priekšdarbi; 2) sacensību gaita; 3) rezultātu no- 
, vērtēšana. 

l Priekšdarbi. Vispirms ir jānoskaidro, cik un kādos 
|| vecumos meitenes piedalīsies. Ja gadu starpība ir liela, tad 
|) dalībnieces jādala divās grupās (no 12—15 gadiem un no 16—21 

gadiem). Tad jāpainteresējas, cik personas un kādas būs ko- 

Misijas locekles, kādā laikā un apm. cik ilģi sacensības notiks. 
Komisijas loceklēm jāuzdod izraudzīties sacensību vieta. Tai 
jābūt darba apstākļiem piemērotai, šinī gadījumā — lai meite- 
nes varētu ērti sēdēt, lai būtu parocīga adīšanas piederumu 
novietošana un pareiza apgaismošana. Bez tam dalībnieces 
jāizsēdina tik reti, lai komisija varētu netraucēti katrai pie- 
kļūt klāt. 


. 

| Tad komisijas priekšsēdētājai jāsaņem no nometnes priekš- 

, nieka iespiestie un pavairotie cimdu raksti, kas vēlāk būs jāiz- 

, dala katrai dalībniecei pa vienam eksemplāram. Komisijai |jā- 
nolemj, kādu cimda daļu sacensībās liks noadīt. Šo lēmumu 
līdz sacensību sākumam nedrīkst nevienam izpaust. 


Tālāk jāsagatavo numuri sacensību dalībnieču apzīmēšanai. 
Numurus var uzrakstīt uz balta audekla, papīra vai papes. 
Tiem jābūt ļoti skaidriem, salasāmiem. Vislabākais paņēmiens 
ir numurus uzzīmēt ar melnu tušu uz balta audekla, bet var 
ari iztikt, audekla vietā lietojot koncepta papīru. Katram sā- 
gatavotam numuram jāpievieno kniepadata. Darbu novērtē- 
Šanai jau iepriekš jāsagrupē dažādas veidlapas. 


Pass 


i 


| 117 








l. Dalībnieču reģistrācijas veidlapa 


Dal. Dal. 
No JNē vecums 


| | 


2. Laika atzīmju veidlapa 





Uzvārds, vārds | Mazpulks 





Punkti 
1—30 






Piezīmes 


| Laiks 
st 








| min. 











3. Sacensību novērtēšanas veidlapa 
komisijas loceklēm 
( Mater. Adī- " = 
Dal.| Laiks dar- | Forma Krāsas opā AF: 
NN | 1—30 | ba rīki | 1—20 i | 10 1—100 riežimēs 
1—20 pā 


























5. Galīgā protokola darbu novērtējumu 





grafa 
F Mater. ī- * "part 

Iepriekšējā dienā visām dalībniecēm vēl reizi jāatgādina, kas 
sacensībām jāņem līdzi (sk. „Mazpulka” 3. numurā) un jāpaziņo 
sacensību sākšanas laiks un vieta. 

Sacensību gaita. Komisijai un dalībniecēm jāsa- 
nāk norādītā vietā apmēram stundas ceturksni pirms sacensību 
sākuma. Laika novērotāja saņem pirmo un otro veidlapu, 
pārējās komisijas locekles katra pa vienai 3. veidlapai un ko- 
misijas priekšsēdētāja bez tam patur arī galīgā protokola grafu. 
(Šai grafai jāuzraksta apm. tāds pat sākums, kā citu sacensību 
protokoliem). 

Komisijas priekšsēdētāja dod dalībniecēm izvilkt numurus. 
Tad dalībnieces dodas vispirms pie laika novērotājas un re- 
ģistrējas pirmā veidlapā. Pēc tam meitenēm ierāda viņu vietas, un, 

kad visas apsēdušās, komisijas priekšsēdētāja dod vēl pēdējos 
norādījumus par sacensību gaitu un izdala cimdu rakstu. 
Dalībnieces tad piesprauž sev numurus redzamā vietā, sagata- 
vojas adīšanai un gaida sākšanas zīmi.  Sākšanas zīmi dod 
komisijas priekšsēdētāja. Laika novērotāja tajā pašā brīdī at- 
zīmē laiku. Tā dalībniece, kura norādīto daudzumu ir noadījusi, 
paceļ roku un skaļi ziņo „beidza,'” nosaucot savu numuru, 
piem.: „Beidza l7-tā.* Laika novērotāja tūlit pieraksta 
minūtes, cik pagājušas no sākšanas, un dalībnieces numuru savā 
veidlapā. Dalībniece pēc ziņojuma piesprauž savu numuru 
adījumam un nodod to komisijas priekšsēdētājai. Komisija no- 
dotos adījumus vēl reizi apskata (pa adīšanas laiku komisija 
vēroja dalībnieču veiklību) un ieraksta novērtējumu savās 
veidlapās. 

Sacensību novērtēšana. Kad sacensības bei- 
cušās, komisija vispirms vienojas par laika punktēšanu. Tad 
laika novērotāja izliek punktus un nodiktē tos komisijai. 
Pēdējā tos ieraksta savas veidlapas attiecīgā ailē. Katra komi- 
sijas locekle atzīmē savu novērojumu kopējo punktu skaitu. 
Pēc tam komisijas priekšsēdētāja aprēķina no visām loceklēm 
vidējo punktu skaitu un ieraksta tos galīgā protokolā, atzīmējot 
arī, kādas vietas adītājas ieguvušas. Protokolā ir jāieraksta arī 
dalībnieču vārdi un mazpulki. 

Ja šādā veidā sacensības ir sarikotas un izpildītas, tad mei- 
tenes izjūt lielu noteiktību un reizē ar to aug cieņa pret sacen- 
sību un arī katru citu darbu. 


Rokdarbus 
strūdājot 

Vadītāja darbs pavasarī 
Agr. K. ĶIRSIS 


Mazpulka vadītājs nekad nedrīkst aizmirst, ka mazpulku gal- 
venais tzdevums un mērķis ir Latvijas pilsoņa un pilsones au- 
dzināšana turpmākai dzīvei, darbam un pienākumam. Mūsu 
mazpulku jaunatnei jāizaug par to tautas daļu, kas mīl dzīves 
vecu veco pamatu — darbu, kas apzinās, ka tikai darba 
cilvēks var kļūt un kļūst patiesi laimīgs, kā to izteic arī četr- 
lapainā āboliņa lapiņa — laimes simbols pie mazpulka dalībnie- 
ka krūtīm. | Lai jaunatne patiesi mācītos to izprast, tad pava- 
sarī katram vadītājam jāiekārto darbi un jāsadala visi dalībnie- 
ki darbu sacensību grupās, lai katrs dalībnieks pa vasaru patstā- 
vīgi veiktu kādu uzdevumu un sacensībā ar saviem līdzgaitnie- 
kiem salīdzinātu savas spējas ar cita, mācītos redzēt un pats 
pārliecinātos, ka tikai labi izpildīts darbs var 
dot labus panākumus, Tāpēc arī pavasaris katra 
mazpulka gaitā ir svarīgākais darba posms. Tieši mo tā, kā 
pavasarī darbi ievadīti un kā dalībnieki ieinteresēti savu pienā- 
kumu veikšanai, bieži vien atkarājas kopējais gala iznākums 
rudenī — darbu apskatē un arī katra dalībnieka personīgie 
panākumi. 

Ja viens otrs dalībnieks ziemu skolā mācoties mazpulka dar- 
bam ir varējis veltīt mazāk uzmanības, tad taisni pavasarī vi- 

ņam jādod vasarai piemērots un interesants darbs, kur savas 
pūles un spēkus pielikt. 

Tā kā Latvijas valsts pastāvēšanas un augšanas pamatu 
pamats ir zeme un zemnieks, tad arī katram mazpulka dalīb- 
niekam ir vasaras laikā jāveic kāds praktisks darbs, kas 
saistīts ar lauksaimniecību. Saprotams, pilsētas jauneklim 
un jaunavai tas nevar būt tik liels kā lauku jauniešiem, bet 
gan pēc katra spēka un darba iespējām. Arī pilsētu jaunatnei 
ir jāiepazīstas ar lauku darbu, ar derīgiem un kaitīgiem stā- 
diem, jāizprot, kā rodas dieniškā maize uz katra galda un jā- 
zina, kādi darbi rit lauku sētā. 


Tai jaunatnes daļai, kas vairs neiet skolā um dzīvo mājās 
vai strādā amatā, arī darbu uzdevumam jāatšķiras no skolu 
jaunatnes uzdevumiem.  Ārpusskolas jaunatnei jādod iespēja 
kaut ko izmēģināt, kaut ko novērot, kaut ko mācīties klāt sa- 
vai turpmākai dzīvei un darbam, nevis tikai vienkārši ierīkojot 
savu lauciņu, kā to dara 10 — 15 g. v. skolēni. Dažādus iz- 
mēģinājumus vecākiem dalībniekiem katrā mazpulkā palīdzēs 
iekārtot rajonu agronomi, mājsaimniecības, dārzkopības un lop- 
kopības speciālisti. 

Katram mazpulka dalībniekam pavasarī jāapņemas veikt 
līdz rudenim kāds darbs: 1) izaudzēt savā lauciņā kādu kultūru vai 
izdarīt kādu lauka izmēģinājumu, 2) izpildīt kādu mājsaimniecības 
darbu (saskaņā ar mājsaimniecības programmu), 3) audzēt kādu 
dzīvnieku (telīti, sivēnu, putnus vai trušus u. t. t.), vai arī 4) 
izpildīt kādu uzdevumu lauksaimniecības pētīšanā, savācot da- 
žādus augus, nezāles, slimības u. c. (skat. „Mazpulku iekārtas 
un darbības noteikumu” 36. $). Dalībnieki, kuriem laiks un pa- 
tika, var darboties arī divās nozarēs, bet nekādā gadījumā vai- 
rākās gan ne, jo tad par daudz saskalda dalībnieka spējas un 
intereses un nevienu uzdevumu viņš nevarēs paveikt gluži pa- 
reizi un īstā laikā. Tas tikai pieradinās paviršībai. 


Tādi dalībnieki, kuri pa vasarām aiziet ganu gaitās pie sve- 
Šiem saimniekiem vai arī citā algotā darbā, nav no mazpulka 
izslēdzami, nedz arī viņiem pašiem jāizstājas, kā tas daudz- 
reiz notiek, bet gan jāapvienojas kopējā sacensību grupā un jā- 
izvēlas kāds īpašs lauksaimniecības pētīšanas vai amatniecības 
uzdevums, ko tie paveiks pa vasaru līdz rudenim. Tas apstāk- 
lis, ka jaunietis aiziet svešā, algotā darbā, jau ir īsti saskaņots 
ar mazpulku pamatdomu: mācīt jaunatni ar-pat- 
stāvīgu darbu tikt uz augšu un iet uz 
priekšu. Šie algotie jaunieši ir īsti mazpulku dalībnieki ar 
visu savu darbu un viņiem tikai jādod iespēja arī kādu blakus 

uzdevumu veikt, kas viņus vieno kopējā darbā un saista pie 
mazpulka, pie pārējiem biedriem. Rudens darbu apskatē arī 
katram ganam vai cita algota darba darītājam būs kāds dar- 
biņš: kāds izstrādājums vai kolekcija, ko tas veicis savā bri- 
vajā laikā un ar ko tas var sacensties ar citiem, un vadītājs 
varēs pārliecināties, cik laika katrs dalībnieks ir mazpulku dar- 
bam veltījis un cik čakli kopējā pasākumā darbojies līdz. 


Pavasaris ir arī tas laiks, kad vadītājs kopā ar mazpulka 
valdi no mazpulka gada darbības plāna nosaka to daļu, kura 
jāveic vasarā: kādas sacīkstes rīkot, kādās nometnēs mazpulks 
piedalīsies. 


Mazpulka vadītājam jābūt mazpulka dzīves centram, no 
kurienes iziet rīkojumi, ierosinājumi un kas uztur spraigu jau- 
natnes dzīves un darba prieku. Saprotams, visus techniskos darbus 
veic pati mazpulka valde. Šogad rajona nometnēs paredzētas 
arāju un adītāju sacensības, tādēļ katrā mazpulkā iepriekš jā- 
izrauga labākais arājs um labākā adītāja. (Pilsētas mazpulkiem 
aršanas vietā — zemes rakšana). 


Šos sacensoņus lielākā mazpulku daļā vadītājs varēs izrau- 
dzīt pēc saviem novērojumiem, un tikai dažos lielākos mazpul- 
kos būs jāsarīko arāju un adītāju sacensības sava mazpulka 
dalībnieku starpā, lai atrastu labāko mazpulka vārda aizstāvi 
rajonā. | 
Nometnes pa rajoniem šogad paredzētas tādēļ, lai dotu ie- 
spēju nometnēs piedalīties arī mazturīgākiem mazpulku dalīb- | 
niekiem, kuri laika un materiālo līdzekļu trūkuma dēļ nevarēja 
piedalīties pag. gada novadu nometnēs. Šogad viņiem jācenšas, 
lai rajonu nometnēs piedalītos vairāk dalībnieku, lai vairāk 
būtu to jauniešu, kas nometnē vēro un mācās kopības un vie- 
nības gara lielo spēku, kas mācās paklausīt, redz kārtības un 
disciplīnas nepieciešamību dzīvē. Pag. gadā mazpulki nometnēs. 
izgāja pirmo reizi, um katrs zina, cik daudz nepilnību vēl bija, 
kuras jācenšas šogad labot un bijušās kļūdas neatkārtot, bet, 
no tām mācoties, veikt nometnes un sacīkšu vadības uzde- 
vumus pēc iespējas labāk un veiksmīgāk. 


Nometnēs mazpulku jaunatnei savstarpēji jāiepazīstas un 
sacensībās jāizrauga labākie sava rajona pārstāvji novada sa- 
cīkstēm. Bet nometnē arī katram dalībniekam jāiegūst dzīves 
un darba prieks iesākto un ari turpmāko dzīves uzdevumu la- 
bākai izpildīšanai. Nometnēs jaunatnei jādod iespēja mācīties 
veselīgi un lietderīgi pavadīt brīvo laiku, jāmācās sporta spēles, 
tautas dejas, rotaļas un dziesmas. 

Mazpulku nometnes mums jāpadara par tādām, pēc kurām jau- 
natne ilgoties ilgojas un jāprot darbs apvienot ar lietderīgiem 
laika kavēkļiem un veselīgu izpriecu.  Nometnēm ir jāpa- 
līdz mazpulka vadītājam vadīt jaunatni pa pareizo dzīves 
ceļu, rādot un padarot par katru dalībnieka sirdslietu un ne- 
grozāmu pārliecību, ka darbs um pienākums ir katram valsts 
pilsonim pirmā vietā liekams, tad nāk īstā laime un prieks. 
Un tikai tas, kurš savu pienākumu godam veicis, var patiesu 
prieku izjust, izprast un baudīt. Lai izdodas tas katram vadī- 


tājam. 


Amerikas mazpulku audzētās aitas 

1 Mazpulku pienākumi savas apkārtnes 
A parašu izkopšanā 
AUSMA ROGA 





Lai varētu raksturot mazpulku pienākumus savas 
apkārtnes parašu izkopšanā un savas apkārtnes cilde- 
nāko notikumu izcelšanā, nepieciešami vispirms dažus 
vārdus minēt par pašām šīm parašām un notikumiem. 


Kas tad ir paraša? Kas ir parašas būtība? Un 
kāda vispāri krietnai parašai nozīme cilvēka dzīvē? — 
Esam dzirdējuši vārdus: ieradumam liels spēks; no para- 
dumiem jau tik ātri nevar atsvabināties. Vai šie paradumi 
ir tās pašas parašas? Tie paši ieradumi? Varam teikt 
nē — um tomēr arī — jā. Katra mazā, sīkā ieraša būtībā 
satur to pašu, ko paraša, kas skar nevis vairs mūs vienus, 
bet arī citus cilvēkus un visbeidzot plašāku ļaužu ko- 
pumu — tautu. 

Ja cilvēks ieradis iet pa kādu taciņu, tad viņš vie- 
nīgi ar apzinātu gribu varēs no tās novērsties un iet pa 
citu ceļu. Neapzinīgi viņš vienmēr ies savu ierasto gājienu, 
jo tā cilvēkam ir vieglāk, bieži arī patīkamāk. Tā tad — 
brīvi izsakoties, — paraša ir vairākkārt atkārtota rīcība, 
līdz tā kļuvusi jau par cilvēka dabu. Katras krietnas 

parašas būtība izteicas nosvērtā un cilvēka iekšējai pasaulei 
neatņemamā un arī jau nepieciešamā rīcībā un darbībā. 
Ņemsim kaut piemēra dēļ zināmus atgadījumus, mīļas 
dienas mūsu personīgā dzīvē, Ja mēs jau vienu gadu tā 
isti esam izpratuši un līdzi svinējuši sava tēva vai mātes 
dzimšanas dienu; ja otrā gadā to esam atkārtojuši, vēl 
vairāk mīlestības un rūpības pielikuši klāt, tad trešo gadu 
mums vairs nav iespējams atsacīties mo šīs svinēšanas. 
Kādēļ, to mēs paši sev tā neprotam un nevaram nemaz 
pateikt, bet vienīgi jūtam — ja atrausimies no svinēšanas, 
ja atrausimies mo tām tuvajām, mīļajām domām, kas 
saistītas ar šo dienu, tad mēs paliksim tukšu sirdi, tukšu 
dvēseli. Kaut kā tad mums vairs nebūs, kaut kā pie- 
trūks. 

Šis kaut kas, ko mēs tā spilgti izjūtam, bet vārdos 
nosaukt neprotam, savukārt ir tas, kas piešķir ierašai — 
tradicijai kādu lielu, neapšaubāmu vērtību un nozīmi. Šī 
nozīme nav maza atsevišķa cilvēka dzīvē, bet jo liela tā 
kļūst tur, kur jau daudzi cilvēki, cilvēku kopums un visa 
tauta sieta cieši kopā ar šadu parašu, ar tradiciju. 

Atņemiet kādai tautai viņas tradicionālās svinības, 
parašas, kurās apvienojas visi ļaudis, bāla un savrupa tad 
kļūs šīs tautas dzīve. Katrs cilvēks tad dzīvos tikai sev. 
Viņš varbūt pildīs valsts um valsts varas uzliktos pienā- 
kumus un likumus, bet tur nebūs sirds, tur nebūs nepie- 
ciešamības izjūtas, tur nebūs vienības izjūtas. Cilvēki, 
kailus pienākumus pildīdami, dara to vienaldzīgi, pavirši, 
paši itkā atvairīdamies un aiz visa tā noslēpdamies. 


Sacītais "mums liek saprast, ka paraša sevī dziļi jo 
dziļi glabā vienības domu un vienības iz- 
jūtu; paraša cieši jo cieši saista cil- 
vēku un tāpat visu tautu ar pagātni 
un arī ar neredzamo, nezināmo nākotni. 


Ar pagātni šis saites saskatāmākas. Tur mēs redzam 
piemiņas brīžus, godinājumus um garīgus svētceļojumus 
pie savas personīgās, kā arī pie visas tautas pagātnes. 
Ar nākotni šīs saites mēs tikai nojaušam, bet noteikti 
nojaušam, jo paradumu cilvēkiem, šo vārdu labākajā 
nozīmē, mēs uzticamies., Mēs izpētām un zinām, ka tas 
cilvēks, kas pratis radīt pats savā dzīvē tradicijas un 
paradumus, kuri sienas ar tuvo un mīļo pagātni, ka tas 
arī nākotnei nepaies pavirši gapām. Tas katru jaunu no- 
tikumu pratīs vērtēt un cienīgi arī atzīmēt. Tas katru 
lielo, vērtīgo notikumu pratīs pieskaņot savai dzīvei un 

padarīt pārdzīvojumiem un kopības izjūtām bagātāku savu 
garīgo pasauli. Citiem vārdiem mēs varētu sacīt — 
paraša ir vērtība, kas cilvēku padara noteiktāku, saistītu 
ar visu savu dzīvi un ar tiem svētumiem, kurus mums 
piešķīrusi cilvēku, savas mājas, savas zemes mīlestība. 
Tradicija ir vērtība, kuja mūs attur no klaidonības, vienas 
diena; svaidīguma un tās modernās slimības, ko mēs 
saucam par dzīves nicināšanu. Dzīvi nicināt var tikai 
tas, kam viņā nav nekā skaista, nedz svēta. Un, savu- 
kārt — skaista un svēta dzīve nav tikai tiem cilvēkiem, 
kuri nav mācījušies vai nu priecāties, vai ciest par to,.ko 
tiem kāda Augstāka vara piešķīrusi. Skaista un svēta tā 
nav tiem, kas kā svaidīgi vēji visam pavirši pārskrē- 
juši pāri. 

Ja nu paraša ir vērtība, kas cilvēku padara kā 
personību vairāk saskatāmu, tad gluži dabīgi jāatzīst, 
ka mums var «arī būt pienākumi šo parašu 
izkopšanā. Tādēļ droši varam jautāt — kādi tad nu 
ir mazpulku, kādi ir jaunatnes pienākumi savas 
apkārtnes parašu izkopšanā? Cik tālu, un ko še var darīt 
tieši mazpulki? 

Skaidrs nu ir viens, ka mazpulkiem katrā tādā no- 
zarē, parādībā, pārdzīvojumos, kuri varētu cilvēku 
audzināt, svēts pienākums piedalīties un līdzi darboties. 
Un taisni parašu izkopšanā jo sevišķi, jo tas viss mazpulku 
ikdienas darbam var pievienot klāt vēl diženuma un gara 
cēluma zīmogu. Jautājums ir — kur un kā? Kur un 
kādā veidā pielikt savas darbīgās rokas? — Veidu un 
iespēju ir ļoti daudz. Mēs varam ierakties pagātnē un 
tikpat dedzīgi pieskarties tagadnei — mūsu dzīvajai dzīvei. 
Mēs varam šaurākā apjomā izkopt parašas un varam tās 
radīt pavisam no jauna, kā arī plašākas, dižākas padarīt 
jau visai tautai pieņemamās un tuvās ierašas. 

Pasaule pēdējos gadu desmitos, trenkdamās. pakaļ 
rekordiem, godinādama ārējo skaistumu un cienīdama visu, 
kas mirdz, piemirsa pirmo un lielāko visas dzīves pa- 
matu — darbu un tā darītājus. Mēs jau varam prie- 
cāties, ka mūsu zemē šis modes untums ar skaistuma 
karalienēm paspēja vienīgi kā .putns atlaisties, pasēdēt 
zara galā un aizlidot, neatstādams no sevis pat ne pēdas. 

Mēs varam priecāties! Šī skrejošā putna vietā at- 
nāca kaut kas paliekošāks, un proti, jauna apziņa un reizē 
atziņa: jāceļ godā taču darbs un darba darītājs, jācieni, 
jāatzīst un jāsumina viss krietnais, kas audzis un veidojies 


126 











cilvēka dvēselē un nevis tas, kas skatāms ārienē. Un tā 
mēs esam nonākuši jau pie tā jaunā pasākuma — lauk- 
strādnieku godināšanas, to laukstrādnieku 
godināšanas, kuri centīgi darījuši savu darbu, gadiem 
ilgi nostrādādami pie viena un tā paša darba devēja. 

Arī šai godināšanai un citu darba atzīšanai jākļūst 
par tradiciju. Mazpulki jau bijuši pirmie, kas sākuši šo 
jauno stigu iestaigāt, un lai viņi to jo centīgāki iemin arī 
uz priekšdienām. Tas jādara tādēļ, kalauku darbs vienlīdz 
grūts visiem. Bet mazāk prieka tiem, kupiem nav pa- 
šiem sava kaktiņa, nmav zemes vagas, kuru viņi varētu 
saukt par savu. Bet ja viņi, šie strādnieki, varējuši un 
gribējuši gadiem ilgi — 30, 35 un pat 40 un vairāk gadus 
nodzīvot vienā sētā, pie viena un tā paša saimnieka, tad 
tā ir liecība, ka viņos mīt tas pats lielais 
latvieša zemnieka dvēseles spēks un 
varbūt dažkārt vēl lielāks, nekā tiem, 
kam ir savs zemes stūrītis, kāds tas 
bijis mūsu sentēviem, īstajiem lī- 
dumu lidējiem. Tādēļ vien jau šie cilvēki pelnī- 
juši atzinību un atminēšanu, jo viņi ir tie, kas nav pade- 
vušies visādām laiku maiņās uzpeldējušām vieglas dzīves 
meklēšanas idejām, bet palikuši uzticīgi tikumiem, kas 
latviešus var raksturot kā darba mīlētājus, bet ne svārstī- 
gus pasaules staiguļus. 


"Un kur tad pats darbs! Garus gadus darīts darbs! Tas 
pelnī, lai viņu atzīst. Kaut tikai drusku. Arī tad pietiks. 
Jo ne jau dāvanas tās, bet mīlestība un sirsnība... 
Sevišķi, ja tā nāk no jaunatnes vidus, tad viņa kā dziļš 
gandarījums var saviļņot sirdis, priecājoties ir par atzinību, 
ir par jaunatnes dziļo pietāti, ar kādu tā pieiet vecākai 
paaudzei, vienkāršākajam cilvēkam, krietnam sava darba 
darītājam. 

ai sāktai tradicijai jāiet dziļumā. Tā nedrīkst ap- 
sikt, jo viņas nozīme neaprakstāma tajā ziņā, ka mēs, šo 
parašu izkopdami, mācīsimies atkal cienīt uzcītību un 
saskatīsim dažu labu reizi arī ideālus tur, kur tos nekad 
neesam varējuši iedomāties. To tak mēs neapšaubīsim, 
ka cilvēcīgais lielums dažreiz atrodams visvienkāršāko cil- 
vēku mīļajās sirdīs un rūpīgajās rokās. 

Šajā virzienā nemaz nebūtu tālu jāiet, lai atrastu arī 
vienu otru jaunu pieeju lauku dzīves tā sauktajai vienmu- 
ļībai. Mēs varam saskatīt savā apkārtnē daudzas saimnie- 
cības, kuras tikai neatlaidīgs darbs padarījis par Košām, 

lieliskām paraugsaimniecībām. Zinu gadījumu, kur Raunas 
apkārtnē kāds jauneklis pēc kara uz savas zemes uzbraucis 
ar gandrīz salauztu velosipēdu. Tas bijis viss viņa īpa- 
šums. Un tagad šī saimniecība ir vērts, ka to ap- 
skata ekskursanti. Ja visādos arodos um amatos svin 
desmit un pat piecu gadu jubilejas, kādēļ gan ne- 
var pienākt brīdis, kur arī lauksāim- 
niekam svin reizi” mūžā kādu dienu, 
kurā viņš pats varētu atcerēties sa- 
vas darba gaitas un justu kā gandarī-. 
jumuto, ka arī citi priecājas par viņa 
mūža darbu. | 

Otrs tuvs brīdis ir — ģimene un ģimenes svinības. 
Arī tie ir pelnījuši vispārības atzinību, kas gribējuši un 
varējuši 25 un pat 50 gadus nodzīvot saticīgi ar savu 
mūža draugu. Tā dzīvodami, tie devuši saviem bērniem 


to labāko, ko vien spējuši dot, proti — māju, ģi- 
menes siltumu un ģimenes svētību. Ja, 
bet kas tad tas ir — ģimenes svētība? — Tā ir vērtīga 


izjūta! Tā ir izjūta, kas, audzināta mīlestībā un saticībā, 
pati nespēj būt citāda. Tā ir spēja saņemt mīlestību un 
spēja izdalīt "um dot no sevis šo mīlestību arī citiem. 
Treškārt — tā ir karsta vēlēšanās pēc sa- 
vas mājas pēc savas ģimenes un pēc 
šissavasģimenes tikpat klusaun gaiša 
gara, kāds tas saņemts vecāku mājās. 


Un tie cilvēki, kas ar savu dzīvi spējuši kā neredza- 
miem stariem izstarot šādu ģimenes svētību, pelnījuši, ka 
viņus piemin, ka viņu godināšanu padara par tradiciju, 
kuras priekšā vispirmā kārtā atkal mazpulki noliec savus 
karogus. 

Un tad — neaizmirsīsim visā valstī kopīgi nosvi- 
nēto tradicionālo mātes dienu. Šī diena tuvu sieta 
ar ģimeni, tikai: vairāk izceļ māti. . Tas ārī sapro- 
tams, jo bērnā dzīvē līdz pat visniecīgākiem sīkumiem 
māte ir un paliek tuvākā bērttam un viņa izjūtu pasaulei, 
Šai dienai jāizvēršas par lielu un gaišu tradiciju, pār pa- 
rašu, kupā aizmirstas visas citas rūpēs un paliek vienīgi 
mīlestība, vienīgi iekšējs aicinājums saskatīt un redzēt visu 
to labo, ko darījusi māte, cik upuru tā nesusi. 

Šī diena jāpārvērš par īsti latvisku parašu. Un 
atkal — mazpulki še var jau konkreti ļoti daudz darīt, 
gan atsevišķi godinādami savas mātes, gan visi kopēji 
godinādami vientuļās, atstātās un visu aizmirstās sirm- 

galves, kupas tāpat ar dziļu mīlestību pildījušas savus 
mātes pienākumus, bet kuras liktenis šautis pārāk bargi, 
vai nu atņemdams tām atminētājus pavisam, vai arī no- 
vedis tos uz tādiem ceļiem, kas par mīlestību kā atmaksu 
dod vienīgi sāpes un sarūgtinājumus. 

Ierakdamies pagātnē, mēs tur ar savas jaunās sirds 
siltumu kā ar gaiši iededzinātu lāpu varam izstaigāt visus 
mūsu tautas atmoda laika labirintus un celt gaismā 
visu to lielo tautas atmodas laika 
darbinieku garu, kas uz laiku bija aizmirsies 
un nav ticis tā godināts, kā tas garīgi pilnvērtīgai tautai 
pienākas. Daudzi kapi, kas sedz lielas domas un lielus 
nodomus, aizauguši smilgām, sakrituši un sāk jau pamazī- 
tiņām nozust no zemes virsus. 

Katra doma, ko latvieša galva reiz domājusi, sakrājas 
tajā lielajā pūrā, kuju mēs apzīmējam par tautas garu, 
par to lielo un vērtīgo mantu, kura vienīgā piešķir atse- 
višķas tautas locekļiem īpatnēju garīgo seju, raksturu un 
dod arī ideālu un uzdevumu. 

Tādēļ līdz ar mūsu tagadējo, jauno laiku, kas latviešu 
gara dzīvē sakustinājis visus apakšzemes ūdeņus, Šī pagātne 
ir jāceļ atkal augšā un jāsasien ar godbijības un cieņas 
saitēm tik cieši, ka arī nākotnei vairs neatliktu cita ceļa 
kā vien latviskais, latviešu domu un domu spēka radītais 
ceļš. Katrs jauneklis, katrs mazpulka dalībnieks, kas pa 
šo ceļu ies, kas ies un meklēs garā lielos senčus, cīnītājus 
un pie viņu kapiem apstāsies, mācīsies izjust um sa- 
prast, kāda sakarība ir viņa dzīvei ar pagātni, cik lielā 
mērā viņa domas un ideāli saistīti ar šo cīnītāju domām, 
ideāliem un to lielo dedzību, ar kādu tie gājuši cņā kād- 
reiz, viņos daudz grūtākos laikos, nekā tas ir tagad, kad 
mēs esam brīvi paši savā zemē.  Godbijigā atminēšana 
un tie nedaudzie ziedi, ar kuriem mēs piemiņas dienās 
iesim pie šiem kapiem, mācīs arī iemīlēt to, kas mūsu 
pagātnē liels un cēls. Un šī mīlestība savukārt mācis 
jaunekļus un jaunavas cienīt arī to, kas tagadnē lielu domu 
um krietna darba apgarots. Un kas tas galvenais, arī jau- 
nieši paši ticēs darbam, krietnībai un ideālismam, kas 
katru veselīgi domātāju jaunieti aicināt aicina un brīžam 
neatvairāmi paņem cīņai un uzvarām. 

Bez tautas atmodas laika darbiniekiem mums ir 
mūsu varonīgie cīnītāji kaujas laukos. Tālā pagātne, kurā 
mēs bijām brīva tauta, nedod mums šajā ziņā redzamus 
lieciniekus, bet toties — strēlnieki, brīvības cīņu dalīb- 

nieki un viņu kapu kopas taču nedrīkst apaugt nezālēm. 
Tur taka jāiemin vēl dziļāka nekā tā līdz šim bijusi 
iemīta. Un kādēļ gan še mazpulks nevarētu būt tas, kas, 
atkārtoti iedams, iemītu mūžam neizdzēšamas tekas uz 
altāriem, kur idejas dēļ, kur tautas brīvības dēļ upurēta 
dzīvība. Lūk, tas ir otrs mazpulku pienākums savas ap- 
kārtnes tradiciju izveidošanā. 


Kur gan mums nav Brāļu kapu. Visa zeme nes . 
cīņas un uzvaras Zīmogu — Brāļu kapu krustus. Un uz 
turieni iet, par visas savas apkārtnes paradumu padarīt 
šos gājienus, izveidot viņus bijības un izju- 
stas pieminēšanas pilnus, tas irsvēts 
pienākums. 

Ne jau ārišķības, ne jau bravurīgu fražu teikšanai, 
bet klusu un dziļu jūtu un sirds valodas pilnai jābūt šai 
piemiņai. 

Dziļumā jāievada atkal viss tas, kas pēdējos gadu 
desmitos iepeldējis seklumā un pats apsīcis. Dziļākas jā- 
padara cilvēku izjūtas un pārdzīvojumi. Šo darbu paveikt 
iespēj taisni jaunatne. Viņa pati prot vēl dzīvi un dziļi 
just. Viņa prot patiesa būt un ar savu patiesīgumu 
aizraut arī citus sev līdzi. 

Šai patiesībai izjūtās jābūt vēl dedzīgākai un dziļākai, 
kad mēs, no pagātnes nākdami, pieskapamies mūsu dzīvajai 
dzīvei; kad mēs, kā paradumam klausīdami, gatavojamies 
svinēt savas jaunās valsts svētkus. — Valsts dibināšanas 
diena — tā jāizprot, jāizjūt. Par šo dienu ikvienam 
mazpulku dalībniekam jāzina viss. Jāiemācās skolā ne tikai 
tas, ka 1918. g. 18. novembrī nodibināta mūsu valsts. 
Ar to nepietiek! Tas ir par maz, lai varētu īsti izjust un 
saprast, ko latvietim var nozīmēt šī diena. Tas ir par 
maz, lai saprastu, kādus upurus latvietis spēj nest, un 
galvenais, lai zinātu, ka latvieša uzņēmība, kur tā kādā 
personā attīstīta, var gluži no nekā radīt ne tikai atsevišķus 
iestādījumus, bet pat — valsti. Lūk, mazpulku dalībnieki, 
vispirms šīs dienas īsto izpratni, zi- 
nāšanas un iedziļināšanos šīs dienas 
nolikumos un tad — dedzīgu godde- 
vību un uzgavilēšanu latviešu spē- 
kam un uzvarām. 

Ja tagad, svinot 15. maiju — atjaunotās valsts 
svētkus, no kalna uz kalnu sasaucas neskaitāmi ugunskuri, 
kas svētku dienas svinīgumu noslēdz ar vienotības apziņu, 
tad turpmāk — līdz ar ugunskuriem svētā priekā jāsasaucas 

arī cilvēku sirdīm; jāsasaucas sevišķi jaunatnes sirdīm, j0 
tām nu atkal ir atdoti ideāli. 

Ir atdota atkal iespēja traukties un censties uz priekšu; 
iespēja izlikt visus savus spēkus, iespēja strādāt un uzupu- 
rēties, lieliem kļūt cilvēcībā, lieliem darbā un panākumos. 
Ne skola, ne sabiedrība, ne darbs vairs necieš paviršību, 
nedz mīkstčaulību Un tas viss savukārt aizslēdz durvis 
mūsu cilvēcīgajām vājībām un nevarībai, iededzinot dvēselē 
atkal sacensības, spēka apziņas un godprātības garu. 
Vai tas nav jau daudz? Vai tas nevar iedegt sajūsmu, 
vai tas nevar pavērt jaunus ideālus, kas mūs visus tuvina 
tik kārotiem mērķiem — mūsu garīgam lielumam, praktiskām 
spējām un visa paveikšanai, kas vien mums ceļā gadās. 

Tādēļ arī 15. maija svinību gaita lai kļūst par tik 
dziļu jaunā gara simbolu, ka mēs citugad dedzam ne tikai 
ugunis, bet ar svinīgu dievlūgšanu sirdīs un acīs ik maz- 
pulku dalībnieka mājās skaistā mastā uzvijam savas valsts 
karogu — par liecību, ka,šai zīmei kalpodami, mēs atdosim 
savu spēku, dedzību un nesīsim katru upuri. 

Tik tālu par to pagātni, kas skar mūs visus, visu 
mūsu tautu. Bet ir jau arī notikumi mūsu tuvākā ap- 
kārtnē, kuri prasa atzīšanu un atminēšanu, kuri prasa, lai 
mēs cieņā un mīlestībā atzīstam to, kas labs un labi darīts. 


Pats lielākais spēks cilvēkam ir prāts un zināšanas. 


Kas to ienīst, tas drīz iet bojā. 
J. Alunāns. 

Vairāk vērības lauku sētu un skolu 
izdaiļošanai 


H. TORMANIS, Z. M. Dārzkopības instruktors 


Izdaiļosim vispirms savu apkārtni. Salīdzinot tautas dzies- 
mās apdziedāto daiļo lauku sētu ar tagadējo, pēckara lauku 
mājām, pēdējās bieži vien ir neapkoptas, ceļi neizbraucami 
rudens dubļos. Bieži grāvju malas noaugušas cauriem vītoliem, 
esošie augļu un košuma dārzi stipri nolaisti. Bijušo muižu 
dārzi un parki tālu stāv no sava iepriekšējā košuma. 


Jaunsaimniecību un sīksaimniecību pagalmi vēl maz apstā- 
dīti, kaili. Gar jaunceltām ēkām pūš skarbie vēji un griežas 
lielceļu putekļi. Dažās lauku sētās redzami sakrituši, nelīdzeni 
žogi, vecu ēku pamati, gruveši, dubļaini — netīri pagalmi, ar 
izmētātiem darba rīkiem, žagaru, malkas un citiem saimniecības 
atkritumiem. Vaļējos grāvjos vai bedrēs pludo virca un netīri 
ūdeņi. Gar sētmali puķu vietā aug nātras un dadži. Dārzā 
aizkaltuši koki, kopā saaugušiem, apsūnojušiem zariem, bet 
starp lieliem kokiem nomākti mazi kociņi, novecojušies krūmi — 
ieauguši nezālēs. Apkārt nekārtība, netīrība un nevīžība. To 
nevar aizbildināt ar naudas vai laika trūkumu. 


Pavasarī tiek rīkota tīrības, spodrības nedēļa, kad jāuzpoš 
lauku māju un skolu telpu iekšiene un āriene. Mājas spodrinā- 
šana un izdaiļošana prasa arī tās tuvākās apkārtnes, ceļu, pa- 
galma, visu sētu izkopšanu. Dzīvojamās un darba telpas (se- 
višķi virtuves) nevarēs uzturēt tīrībā, ja pavasaros un rudeņos 
pagalmi un ceļi būs netīri, dubļaini. 

Vairāk vērības jāziedo māju iebraucamiem ceļiem un pagal- 
miem, Tiek izbruģēti un grantēti lielie satiksmes ceļi un 
līdz ar to lauki tuvināti pilsētai. Turpretim mazie māju 
ceļi un ikdienišķā satiksme uz saimniecības ēkām, sevišķi vietās 
ar mālainu zemi, steidzīgā darba laikā pavasarī, lietainās dienās, 
īpaši rudeni, ir neizbraucami. 


Netīrības un nevērtības apkarošanai arī mazpulki var daudz 
darīt, rādot priekšzīmi visai apkārtnei. Saimniecībās varētu 
ierosināt darīt šādus darbus. 

1) Vietās ar seklu gruntsūdeni ceļi un pagalmi jānosausina 
ar vaļējiem vai segtiem grāvjiem, kas rokami atsevišķi minētām 
vietām vai kopīgi ar drenu grāvju sistēmu, kopā ar dārzu un 
tīrumu, pēc izstrādāta meliorācijas plāna. Zemākās vietas un 
ceļu vidi jāpaceļ augstāki par to malām, uzberot zemi, granti. 

Ceļa pamatu nostiprina ar krūmu un skuju koku zariem, rup- 
jiem žagariem, zāģu skaidām, vēl labāki ar sikiem akmeņiem, 
radzēm, to šķembām, būvgružiem, oļiem, rupju granti u. c. 
Kā izdarīt ceļu un pagalmu nostiprināšanu, to varētu noskai- 
drot pie ceļu techniķiem vai dārzu instruktoriem. Pa lauku 
izklaidētie mazie akmeņi, vecu ēku pamatu būvmateriālu atlie- 
kas ir labākie ceļu nostiprināšanas materiāli, kas savācami jau 
iepriekš. Pagalmi vai laukumi nav jānobruģē visā platībā, bet 
mazāk staigājamās vietās, nost no ēku durvīm un kur nav jā- 
brauc, ierīkojams zāliens. Ceļu malās jāierīko lietus ūdens 
notekas. 

2) Ceļi uz vietējo skolu un skolas pagalmā vai dārzā ir tie, 
kur mazpulka dalībnieki ur to vecāki var rast ierosinājumu. 
Skolotāji, vadītāji aicina talkā bērnu vecākus, pagasta pašval- 
dibu piegādāt ceļa labošanai materiālus, darba spēku. Iepriekš 
var sarunāt no ceļu inženiera attiecīgo mašīnu ceļu nolīdzināša- 
mai vai bruģa nostiprināšanai un technikas padomu. Atlīdzība 
par mašīnu lietošanu nav liela, daži lati par deg- un smēr- 


„vielām. Biežāki staigājamas vietas var izliet ar cementu pēc 


pilsētu ietņu parauga. 

3) Kā pie pašvaldības un sabiedrības ēkām, .kur piebrauc 
un aptur pajūgus, tā arī katrā lauku mājā jāierīko 1—2 zirgu 
piesiešanas baļķi, slitas. Nevar pieļaut piesiet zirgus durvju 
priekšā, pie žoga, krūmiem, kokiem. 

4) Dažādos netīros ūdeņus un virtuves atkritumus ne- 
drīkst izliet, izsviest durvju priekšā, pagalmā, arī ziemā ne. 
Tam ir jāierīko īpašas netīrumu bedres, komposta kaudzes un 
obligāti jābūt atejas vietām ar segtām bedrēm. Tās jā- 
leriko pareizi un neuzkrītošā vietā, bet ne pārāki tālu no 
virtuves. | 

9) Pagalmā malka un žagari jānovieto noteiktā vietā, tā- 
lāk nost no durvju priekšas. Malkas novietošanai izbūvējams 
neliels šķūnītis vai palievenis. Malkas un žagaru atkritumi, 
zāgu skaidas pavasarī jānovāc no pagalma, jāizlieto ogu krūmu 
zemes apsegšanai um mevajadzīgie jāsadedzina. Dārza mēsloša- 
nai šie atkritumi neder, mazvērtīgi, tie nav sakrājami komposta 
un zemes kaudzēs. 

6) Zemes krātuvē, komposta kaudzē nevar samētāt cietus 
atkritumus, dzelzi. skārdu, stiklus, akmeņus. Ar nederīgiem, 
nevajadzīgiem atkritumiem nav jāapgrūtina komposta kaudze, 


| tiem jāierīko atsevišķa kaudze, bedre vai īpaši novietota kaste 


vai muca. 
_0) Vecie, sakritušie Žogi jānovāc un jāizlieto kurināšana”, 
izgāztie jāizlabo, jāatjauno. Koka sētas vietā vai blakus, to 

aizsedzot, ieriko dzīvžogu, kam garāks mūžs, nav tik bieži jā- 
remontē, jāatjauno. Ar dzīvžogiem, augstākiem krūmiem pa- 
galmu un dārzu var nosargāt no lielceļa putekļiem, aukstiem 
vējiem (skuju koki), svešu garāmgājēju ziņkārīgiem skatiem. 
Tāpat var noslēpt, nomaskēt neglītās vietas, atejas, vircas be- 
dres, laidaru, mēslu um kompostu kaudzes, zirgu piesietuvi 
(slitu), skaidienu, atpūtas vietas, tīro pagalmu, puķu dārziņu, 
augļu, ogu um sakņu dārzu. 

Cirptie dzīvžogi izskatās ļoti glīti un ar tiem rodas nodalītas 
vietas, mājīguma, atsevišķas telpas sajūta. Tie noder par aiz- 
muguri dažādo puķu stādijumiem un patvērumu derīgiem dzie- 
dātāju putniņiem. Zemākie, ziedošie dzīvžogi tīrā pagalma 
pusē uz zāliena košuma dārzā ir paši par sevi skaisti 
un patīkami. 

Vadītājiem, un audzinātājiem jāpiegriež lielāka vērība dar- 
biem mežu dienās, atsevišķu lauku sētu, ceļmalu apstādījumu, 
sabiedrisko ēku vai piemiņas vietu izdaiļošanā. Piedzīvojumi 
un pieredzējumi dažādos Latvijas novados ir tādi, ka mežu 
dienās tiek pielaistas techniska rakstura kļūdas, radušās neveik- 
smes ar koku un krūmu stādīšanu, daudz darba vajadzējis 
iepriekšējo gadu stādījumu atjaunošanai un apkopšanai. Nav 
lietoti pareizi stādīšanas darbu paņēmieni un darbs izpildīts 
pavirši. Jāpiegriež lielāka vērība mežu dienu priekšdarbiem. 
Jāizstrādā apstādījuma plāns vai skice, jāsastāda stādāmo ma: 
teriālu saraksts un jārūpējas laikus par to apgādāšanu tuvākā 
mežniecībā vai kokaudzētavā. Tāpat ir jāgādā par vajadzīgiem 
mietiem un saitēm kociņu piesiešanai. Dažu apvidu mežos stā- 
dāmais materiāls, sevišķi lapu koki vai eglītes, nav dabūjami, 
vai atrodami sīka auguma, auguši biezoknī. Tādos gadījumos. 
mazpulks varētu laikus izaudzēt stādus pie savas skolas, kur 
tiek ierādīta zeme mazpulka kopējām nodarbībām. Īpašā stādu 
audzētavā var pavairot no sēklām vai zariņiem, nolocījumiem 
u. t. t., kociņus, krūmus um puķes vai mežā izraktos sīkos 
stādiņus pārskolot un pieradināt pie jauniem augšanas apstāk- 
ļiem. Jāraugās uz rūpīgu un saudzīgu koku un krūmu izrak- 
šanu mežā vai stādu audzētavās, lai nebojātu, neapcirstu t0 
saknes. Skuju koki jāizrok ar visu velēnu, un jāraugās, 
lai pie koku pārvešanas un lidz stādīšanai saknes nežūtu saulē 
un vējā. 

Bez tam jāsagatavo dažādie zemes uzlabošanas materiāli 
(laba zeme, kūdra, komposts u. t. t.) sevišķi sliktām zemēm vai 
stādāmam materiālam ar lielākām prasībām. Darba vadītājiem 
iepriekš jāizskaidro izdaiļošanas vajadzība, kā izdarāmi visi 
darbi um dabā jādemonstrē visos sīkumos praktiskie stādīšanas 

paņēmieni. Ir jāraugās, lai darbi būtu pareizi um rūpīgi 
izpildīti. 

Ir pēdējais laiks piegriezt nopietnu vērību lauku sētu un sa- 
biedrisko vietu izdaiļošanai. Pie šī darba vajaga ķerties ar 
prieku. Būsim tie, kas atmodina ikdienas darbā apklusušās 
dailes jūtas un liek no jauna tām liesmot. Tas darāms nevis 
ar vārdiem vien, bet gan ar darbiem. Cauro vītolu vietā dē- 
stīsim gar lauku un ceļu malām košuma kokus, bet gar māju 
ceļiem augļu kokus. 


Lauku iedzīvotājiem vajadzīga atpūta no grūtiem darbiem 
turpat viņu sētā. Pilsētas iedzīvotāji darba vietā parasti ne- 
dzīvo, tie meklē atpūtu sabiedriskos dārzos, parkos. Lauku 
iedzīvotāji pastāvīgi dzīvo savā darba vietā, lauku sētā, kurai 
vēl bez darba dienas jābūt svētdienas atpūtas vietai, 
sevišķu mūsu jaunatnei, kas visvairāk jūsmo par visu daiļo, 
skaisto. Mūsu jaunatne cieš, ja tās dzīves vietas apkārtne 
nav daiļa, pievilcīga. 

Lauku jaunatne tiecas projām no netīrās, dubļainās sētas uz 
„tirās'* pilsētas  bruģētām ielām, skaistiem parkiem. Bet 
pilsētas iedzīvotāji pamazām atsvešinās no dabas. Pilsētnieku 
nervus sabeidz nervozā, trokšņainā dzīve. Lauku sētās aizgā- 
jušo vietās novietojas sveši ļaudis no citiem apgabaliem, lai no- 
pelnītu vairāk naudas dzīvei savā sādžā. Tie ir tikai lauku 
darba izpildītāji, bet me mūsu sētas kopēji, jo viņiem ir sveša 
tagadējā darba vieta, kur viņi uzturas vienu sezonu un kā gāju 
putni atgriežas savā zemē. 


Lauku sēta nevar būt nedaiļa, jo citu novadu ļaudis, ceļo- 
tāji vai ārzemniekī brauc garām vai cauri un redz tās ēnas 
puses. Pēc tās iekārtas svešinieki vērtē lauku iedzīvotāju kul- 
tūras seju. Ja mūsu lauku sētas būs glīti apstādītas ar košuma 
kokiem, krūmiem, puķēm, ja ceļi būs izgrantēti, zālieni ierīkoti, 
tad tās būs daudz mīļākas un pievilcīgākas. Tad mūsu tautas 
nākotne — mūsu jaunās paaudzes tā neilgosies pēc „tīrās dzi- 
ves'* pilsētā. Jaunatne ir atsaucīga uz visu, kas ir jauns, pie- 
vilcīgs un daiļš. Viņa ir jāierosina izdaiļot savu tēvu sētu, 
radīt savā apkārtnē daiļuma kultūras paraugus. Šie paraugi 
nav meklējami pilsētas sabiedriskos dārzos, vecos muižu parkos 
vai bagātnieku vasarnīcās. Tie ir lauku sētai sveši dārzi un 
neatbilst tās iekārtai un garam. Daiļuma paraugi mums jārada 
mūsu lauku atjaunotās skolās, paraugu saimniecībās. 

„Meža malā kā sēnes izauga mazpulku teltis* 


Mazpulku darbs nometnēs 
B. RADZIŅŠ 


NOMETNES UZDEVUMS 


pieradināt dalībniekus veselīgai,  disciplinētai dzīvei, dot 
iespēju iemācīties dzīvei vajadzīgās zināšanas un darbus, ieau- 
dzināt dalībniekos vēlamas garīgas un fiziskas īpašības un dot 
iespēju patīkami pavadīt laiku. 


NOMETNE KĀ AUDZINĀŠANAS FAKTORS 


mazpulka dzīvē neieņem galveno vietu, kupa pieder dar- 
bam un tā rezultātiem. Nometne tomēr ieņem ļoti redzamu 
vietu mazpulku audzināšanā, jo: 

1) dod iespēju vadītājiem un dalībniekiem iepazīties un 
sadraudzēties tā kā neviena cita izdevība. Cauru gadu maz- 
pulka dalībnieki satiekas tikai dažas stundas nedēļā mazpulku 
darbā; nometnē viņi dzīvo nepārtraukti kopā; 

2) attīsta pienākuma sajūtu pret citiem. dalībniekiem un 
sabiedrību; : 

3) dod iespēju mācīties patiesu disciplinu _— sekot un 
vadīt; 

4) dod iespēju katram dalībniekam attīstīt dažādas viņā 
„snaudošas*' dzīvē derīgas spējas un veiklības; 

5) māca dažādas derīgas praktiskās zināšanas un darba 
paņēmienus. | 


Lauku bērniem nometnes māca attīstīt sabiedrisko 
veiklību, māca pazīt dabas un dzimtenes skaistumu, kuras ik- 
dienas darbā dažreiz paiet garām. 

Pilsētu bērniem — dod iespēju tuvināties dabai, 
izprast un izjust dabas ritmu. 

Mazpulku nometnes atšķiras no citām nometnēm ar 
to, ka tās nav atpūtas nometnes, kā bērnu kolēnijas, 
tās nav militārās nometnes, kādas ir armijas un aizsargu no- 
metnes: tās arī nav nometņu mākslas vai „me- 
žinieku'* skolas, kādas ir skautu nometnes. 

Tām jābūt darba nometnēm, kurās strādā un māca 
strādāt, um tomēr tām jāsatur pa daļai visu citu minēto nometņu 
elementi. 

Mazpulku nometnes nav pašmērķis, bet tikai līdzeklis 
mazpulku darbā. Katrai nometnei vajadzētu būt savam no- 
teiktam praktiskam uzdevumam — iemācīt mazpulku dalībnie- 
kiem kādu darbu, ko parastos kursos vai pašmācības ceļā grūti 
iemācīties, piemēram: meliorāciju, dažādu lauksaimniecības ma- 
šinu lietošanu, dažādus jaunus paņēmienus darbā. 


NOMETNES LAIKS 


parasti izdevīgākais ir starp pavasara sēju um zāles pļauju 
vai starp siena laiku un labības pļauju. 

Vēlams rīkot nedēļas nometnes. ja laiks neat- 
ļauj, var rīkot pusnedēļas nometnes. Nometnes, 
kas īsākas par 3 dienām, pieskaitāmas ekskursijām, jo tām nav 
iespējams piešķirt nometnes īsto garu un raksturu. 

Ieteicams sapulcēšanos un nometnes celšanu izdarīt pēc- 
pusdienā, lai nākošā dienā programma noritētu bez traucē- 
jumiem. 

Tāpat vēlams nometni nojaukt agri no rīta, lai nesabojātu 
iepriekšējās dienas programmu. 


DALĪBNIEKU SKAITS, 


lai sekmīgi varētu veikt programmu, nav vēlams lielāks par 
100 un mazāks par 20 arī ne.  Dalibnieki iedalāmi saimēs, 

8—10 dalībnieku katrā un saimes dzimtās — 3—6 saimes katrā. 
Nometnes saimēs var iedalīt dalībniekus un dalībnieces no viena 
mazpulka, pagasta vai apvidus. Ja grib dot iespēju parādīt 
attiecīgus mazpulka vai novada sasniegumus un attīstīt paš- 
darbību, vai arī saimēs sadalīt dalībniekus no dažādiem apvi- 
diem un mazpulkiem, lai veicinātu draudzību, pirmais paņē- 
miens parastos apstākļos vairāk ieteicams. 

Zēni un meitenes iedalāmi saimēs šķirti, par saimes vecākiem 
ieceļami dalībnieki vai dalībnieces, lai veicinātu pašdarbību. 
Vadītājs var būt tikai saimju padomdevējs un kontrolētājs. 

Par dzimtu vecākiem ieceļami tikai vadītāji. 

Ja nometnē vairāk par 200 dalībniekiem, ieteicams to pār- 
dalīt apakšnometnēs. 

Nometnēs ņemami līdzi tikai veselīgi mazpulku dalībnieki, 
izdarot pirms nometnes medicīnisku pārbaudi. Slimie dalībnieki 
traucē nometnes darbību un noved briesmās savu veselibu. 


Mazajie nometnēs nav ņemami līdzi. 


NOMETŅU VEIDI 


Mazpulku nometne — lielākie mazpulki var rīkot 
savu īpašu nometni. : 

Rajonu nometnes ir parastais nometnes veids, kurā 
piedalās apmēram 5—10 mazpulki. | 

Novada nometnes jau ir liela mēroga sarīkojums, 
kurām ir vairāk svētku, sacensibu un demonstrācijas raksturs. 

Valsts nometnes ir parasti savienotas ar kādu lielāku 
zemnieku sarīkojumu un to uzdevums ir tāds kā novada no- 
metnēm, tikai valsts mērogā. 


NOMETNES PROGRAMMA, 


piemēram, nedēļas nometnei, kuras uzdevums būtu sagatavot 
dalībniekus mērniecībai, varētu būt šāda; 


Nometnes programma „Mērniecības nometnei, 

Sestdien — pēcpusdienā — sabraukšana, nometnes ieri- 
košana. 

Svētdien— iepazīšanās, rotaļas, ugunskurs. 


Pirmdien. Soļu lietošana liniju un laukumu mērīšanā 1 st. 
Soļu lietošana plāna uzņemšanā 1,5 st. Plāna uzņemšana 
bez instrumentiem 1,5 st. Kompasa lietošana līniju vir- 
ziena noteikšanā 0,5st. Plānu uzņemšana ar bussolu 1 st. 
Volejbols. 

Otrdien. Līniju virziena noteikšana bez aparātiem 1 st. 
Plāna uzņemšana ar menzulu 1 st., plāna uzņemšana ar 
astralābu 1 st. Plānu uzņemšana mērogā, 1 st., lauku 
platības aprēķināšana 1 st., lauku sadalīšanas projekta sa- 
stādīšana 2 st. Mērķī šaušana. 

Trešdien. Dažādi paņēmieni augošu koku augstuma no- 
teikšanā 1,5 st. _Nivelēšanā ! st. Kalna augstuma no- 
teikšana dažādiem paņēmieniem 1,5 st. Zemes profila uz- 
ņemšana 1,5 st. Ekskursija, paņēmieni ceļošanā. 

Ceturtdien. Ezera plāna uzņemšana 2st. Ezera dziļuma 
uzņemšana 2 st. Ūdens tilpuma aprēķināšana 1 st. 
Augļu un sakņu dārza projekta atzīmēšana laukā 1 st. 
Šķēršļu skrējiens. 

Piektdien. Iepazīšanās ar karti (1:75000) 1 st. Orientē- 
šanās pēc kartes 1st. Ekskursiju projekti 1 st. Attāluma 
un virziena īstenības noteikšana pēc kartes 2 st. Lielais 
ugunskurs ar priekšnesumiem. Pieccīņa. 

Sestdien. Apkārtnes plāna uzņemšana pēc acu mēra 2 st. 
Rokdarbu projektu variējumi 2 st.  Praktisko darbu ie- 
kārta — pagalmā 1 st. Vienkāršie un lētie mērniecības 
instrumenti 1 st. Sacīkstes, vakarēšana, nakts uz- 
brukums. 

Svētdien. Rotaļas, godalgas, nometnes slēgšanas ugunskurs. 

Pirmdien. Nometnes nojaukšana, mājās braukšana. 


Pusnedēļas nometnes programma, kuras uzdevums iepazīsti- 
nāt ar darba dārzkopībā, varētu būt šāda: 
Piektdien. Pēcpusdienā, sabraukšana, nometnes celšana. 
Sestdien. Dārzkopības riki, rakšana, kaplēšana, aršana, 
komposta kaudzes ierīkošana. 
Svētdien. Ekskursija uz dārzniecību. Pieccīņas. 
Pirmdien. Acošana, potēšana, kaitēkļu apkarošanu, pro- 
duktu šķirošana un iepakošana. 
Otrdien. No rīta nometnes nojaukšana un braukšana uz 
uz mājām. 
Ja nometnei negrib dot tik speciāla rakstura nodarbības, 
katru dienu var veltīt kādas mazpulka darbības nozarei, pie- 
mēram: 


pirmdien — dārzkopību, 

otrdien — lopkopību, 

trešdien — mājsaimniecību, 
ceturtdien — sporta sacensību, 
piektdien — ārstniecības augus, -. 


sestdien — putnkopību, 
svētdien — ekskursija 

Dienas sadalījums 
plkst. 7.00 celšanās un mazgāšanās. 


») 


F + 
7.30 


telšu vēdināšana, 
karoga pacelšana, rīkojumi, 


7.40 brokastis, 


8.00 
11.00 
11,30 
12.00 
12,30 
14.00 
16.00 
16.30 
17.00 
19.00 
19.30 
20.00 
21.30 
22.00 


nodarbības, 

telšu sakārtošana, 
peldēšana, 
pusdienas, 
atpūta, 
nodarbības, 
launags, 

atpūta, 

rotaļas, 
vakariņas, 
karoga nolaišana, 
ugunskurs, 
gulētiešana, 
klusums. 


Diena sadalīta tā, ka no rīta darbība notiek straujāki, un uz 
vakara pusi arvienu lēnāk. Laiks jāietur noteikti pēc pulk- 
steņa, nekas nedrīkst nokavēties, citādi nevarēs izpildīt pro- 
grammu un nometnē iestāsies chaoss. 

Nodarbībām jābūt praktiskām, pēc iespējas mazāk jā- 
runā un vairāk jādara. 

Ļoti svarīgi sastādīt paralleli 2 programmas — vienu lie- 
tainam un otru labam laikam. 

Programmas noteikti jāizstrādā pirms nometnes sākšanas. 
Kad programma gatava, jāsagādā vajadzīgie piederumi, lai to 
varētu izpildīt. 

Nodarbībām jāmainās ar rotaļām, tām jābūt intensīvām un 
interesantām, citādi dalībnieki sāks garlaikoties un tiem no- 
metne nepatiks. 


MĀJOKĻI 

Vislabākais mājoklis ir teltis. Ja mazpulkiem nav līdzekļu, 
lai tās iegādātos, vēlams, lai katrs mazpulks iegādājas pa vienai 
teltij un to dod lietot citiem mazpulkiem, kad tam nav nomet- 
nes, vai ari mazpulki saziedo naudu un novados iegādājas 
teltis, kuras tad savukārt mazpulki lieto pēc kārtas un vaja- 
dzības. 

Sliktāks mājoklis ir pašu sagatavotas būdas no finieriem un 
salmu paklājiem. Būdas no koka zariem ir mitras un neve- 
selīgas. 

Zēni un meitenes jānovieto atsevišķi stāvošos mājokļos. 


PIEDERUMI 


Katram nometnes dalībniekam vajadzētu ņemt 
līdzi mugursomu, gultas maisu, gultas veļu, 2 segas, spilvenu 
maisiņu, 2 dvieļus, tualetes piederumus, zobu suku, veļu I tnaiņai, 
peldu kostimu, zeķes, apavus, mēteli, svārkus vai kamzoli, kat- 
liņu, krūzīti, dakšiņu un karoti, mazpulku formas tērpu, kaba- 
tas nazi, lāpāmos piederumus. 

Veļu un zeķes ieteicams ņemt vilnas, tās uzsūc mitrumu. 
Nav ieteicams ņemt līdzi liekas mantas, kuras „var noderēt.” 

S aimei jāņem līdzi ātrās palīdzības somiņa, spainis, luk- 
turis, cirvis, lāpsta, telts virve. 

Dzimtai — nometnes virtuves (katli, pannas, zupas karo- 
tes, ķēķa naži, bļodas u. c.), sporta, kanclejas piederumi, zāģis 
un mācības līdzekļi. 


LĪDZEKĻI 


Līdzekļus nometnes uzturam nevajadzētu sagādāt ar sabie- 
drības pabalstiem, jo tā būtu „ubagošana.” Līdzekļus nomet- 
nes piederumiem var iegūt arī mo sabiedrības pabalstiem. Li- 
dzekļus var iegūt mazpulks, sarīkojot kādu sarīkojumu, nopel- 
not naudu ar darbu, ierīkojot krājkasi, kurā dalībnieki var 
iemaksāt naudu jau pamazām visu ziemu. Var arī lūgt vecā- 
kus un labvēļus, kuri palīdz tikt pie vajadzīgiem līdzekļiem. 

Trūcīgiem mazpulka dalībniekiem nav ieteicams dot nometni 
par brīvu no audzināšanas viedokļa. Svarīgi dot viņiem iespēju 
ar darbu nopelnit vajadzīgo naudu, vai vismaz samaksāt daļu. 
Pabalsti bojā raksturu. Ja tomēr kādu pabalsta, tas jāizdara 
tikai saziņā ar mazpulka valdi vai saimju vecākiem, neuzskatot 
to par labdarību, par ko visi runātu. 

Caurmērā uz dalībnieku var par uzturu paredzētLs 1,— 
dienā, jāpieskaita arī ceļa izdevumi un apmēram Ls 1,— nepare- 
dzētiem izdevumiem. 


NOMETNES VADĪBU 


vajadzētu uzņemties tikai tam, kas 
uz to sagatavots, kas apmeklējis no- 
metnes kursus vai vismaz dzīvojis 
kādā labi vadītā nometnē. Bez tam 

zināšanas jāpapildina, lasot attiecīgu literātūru un apmainoties 
konferencēs vai sarunās ar citiem novērojumos un piedzīvojumos, 

Nometnes vadītājam — priekšniekam jābūt vismaz 1 pie- 
augušam palīgam, bez tam nometnē jābūt — komendantam, kas 
pārzina nometnes kārtību, sastāvu, signālus, sardzes.  Nomet- 
nes saimnieks, kas iekasē naudu, pārzina inventāru, noliktavas, 
virtuvi. Nodarbību pārzinis rūpējas par nodarbībām un nomet- 
nes labo garu. 

Nometnes priekšnieks saskaņo visu šo amatpersonu darbību, 
kuri sastāda nometnes vadību. Ja nometnē piedalās dalībnieces, 
nometnē jābūt komendanta palīdzei. 

Nometnes sanitārs pārbauda dalībnieku veselības stāvokli un 
sniedz pirmo palīdzību. 

Nometnes vadība jāsastada vismāz 3—6 mēneši pirms nomet- 
nes, lai tā varētu veikt priekšdarbus. Nometnes vadība pēc 
vajadzības ar dzimtas vai mazākās nometnēs un saimju vecā- 
kiem pārspriež visas svarīgākās lietas nometnē. 

Noteikšana nometnē ir nometnes priekšniekam, kura rīko- 
jumi visiem jāpilda. Viņš pēc saviem ieskatiem rēķinās ar 
apspriedes ieteikumiem. 


SAGATAVOŠANĀS 


Iepriekšēja sagatavošanās nometnei nekad nebūs par agru 
un tai nekad nebūs veltīts par daudz uzmanības. 

Kad nometnes vieta izraudzīta un laiks noteikts, ieteicams 
vecākiem piesūtīt apkārtrakstu, kurā var tos informēt par no- 
metni un kurā būtu minēta nometnes vieta, laiks, līdzņemamo 
mantu saraksts un izdevumi. 

Apkārtrakstam pievienojama veidlapa, kurā vecāki ar pa- 
rakstu atļauj saviem bērniem nometnē piedalīties un uz kuras 
ārsts var atzīmēt veselibas stāvokli. 

Īsi pirms nometnes jāpaziņo vecākiem nometnes noteikumi, 
atrašanās vieta un ciemošanās laiks. 

Ekskursijās ieteicams pieradināt dalībniekus pie dzīves ārā, 
jāmāca iepriekš uzstādīt teltis, ierīkot labierīcības, labot pie- 
derumus. 


NOMETNES NOTEIKUMI 


Nometnes noteikumi jānolasa nometnes sākumā un tie jā- 
pieliek redzamā vietā. Tiem jāsatur: 
1. Nometnes amatpersonu saraksts. 
2. Nometnes robežas. 
3. Nometnes atstāšanas noteikumi. 

Dežūrējošo saimju pienākumi. 

Ēdienu izsniegšanas noteikumi. 

Udens lietošanas un peldēšanās noteikumi. 

Kā rīkoties, kādam nometnes dalībniekam saslimstot. 
Nometnes inventāra lietošana. 

Uguns lietošanas noteikumi. 

. Signāli un trauksmes. 

„ Ciemošanās laiks. 


Se onpopA 


NOMETNES UZTURS 


Lai nometnē būtu labs un priecīgs gara stāvoklis, tad ir 
priekšzīmīgi jānokārto uztura jautājums. Aprēķini jāizstrādā 
jau laikus, lai dalībniekiem vismaz nedēļu pirms nometnes būtu 
zināms, cik izmaksās uzturs. Vēlāki grozījumi nav vairs pie- 
laižami. 

Ir trīs produktu piegādes iespējas: dalībnieki dod 1) vienīgi 
naudu, 2) naudu un produktus un 3) vienīgi produktus.  No- 
metnēs, kur ir pāri par piecpadsmit cilvēku, var izlietot vie- 
nigi diaks pirmās iespējas.  Visērtāki saimniecības vadītājam, 
protams, ir saņemt vienīgi naudu. Bet dalībniekiem, sevišķi 
lauku bērniem, ir ļoti svarīgi aizvietot naudu ar produktiem. 

Tādā gadijumā nometnes saimniekam ir jārīkojas šādi: 

Vispirms jānoskaidro, kādi produkti attiecīgā apvidū ir vi- 
sās saimniecībās sastopami un kādi ir labas kvalitātes. (Piem., 
ir vietas, kur audzē ļoti daudz labu Zirņu, un ir arī vietas, 
kur zirņu tik pat kā nav.) 

Tad jāsastāda ēdienu saraksts visām dienām.  Jāizvēlas 
tādi ēdieni, kuros vairāk ietilptu mājās pieietamie produkti. 
Pēc ēdienu saraksta aprēķina visus produktu samērus vienai 
personai, Tad atzīmē tos produktus, kurus dalībnieki var nest 
no mājām. Pārējos pārrēķina naudā. 

Ar apkārtrakstu dalībniekiem jāpaziņo, cik un kādi pro- 
dukti un cik daudz naudas katram jāņem līdzi. Ja no 
viena mazpulka brauc vairāki dalībnieki, tad daži var dot vai- 
rāk vienus produktus un citi atkal otrus, bet vadītājam ir jā- 
zina, lai no viņa mazpulka ko- 
Pā būtu visi produkti, saskaņā 
ar apkārtrakstu, vajadzīgā dau- 
dzumā katrai personai. 


ĒDIENU SARAKSTS 


Vakariņas -— piena Zu- 
pa ar putraimiem un sviestmaizi. 

Brokastis — kafija, sviestmaize ar tomātiem. 


Pusdienas — zirņu zupa, rabarberu ķīselis ar pienu. 

Launags — piens ar baltmaizi. 

Vakariņas — putraimu biezputra ar speķi un pienu. 

Brokastis — kafija, sviestmaize ar biezpienu. 

Pusdienas — strogonovs ar kartupeļiem un salatiem, 
peldošās salas. 

Launags — piens ar baltmaizi. 


PRODUKTU APRĒĶINS 


Piena zupa ar putraimiem un sviestmaizi: 

Piens — 1% |, putraimi — 20 gr. sviests — 10 gr, rupj- 
maize — 100 gr, sviests — 20 gr, sāls. 
Kafija ar sviestmaizi un tomātiem: 

kafija — 10 gr, piens — p. g., cukurs — 30 gr, rupjmaize 
— 150 gr, sviests — 30 gr, tomāti — 1 gab. 
Zirņu zupa — gaļas: 

cūkas gaļa (sv. vai žāv.) — 100 gr, zirņi — 40 gr, putrai- 
mi — 10 gr, sīpoli — p. g., sk. krējums — 20 gr, 
Rabarberu ķīselis ar pienu: 

rabarberi — 100 gr, cukurs — 40 gr, kart. milti — 20 gr, 
piens — 4 I. 
Piens ar baltmaizi: 

piens — '/s |, baltmaize — 200 gr, sviests — 30 gr. 
Miežu putraimu biezputra: 

miežu putraimi — 60 gr, piens — '/s |, sāls, speķis — 
60 gr, piens — 4 |. 
Kafija ar sviestmaizi un biezpienu: 

kafija — 10 gr, piens — p. g., cukurs — 30 gr, rupjmaize 
— 150 gr, sviests — 30 gr, biezpiens (sagatavots) — 100 gr. 
Strogonovs ar kartupeļiem un salātiem: 

vērša gaļa — 150 gr, sāls, sīpoli — 1 gab., selerija — p. g., 
tomāti — 1 gab., kv. milti — p. v., sk. krēj. — 20.gr, sviests 
— 5 gr, kartupeļi — 200 gr, sāls — p. g., salāti — 1 galv., 
sk. krēj. — 60 gr. 
Peldošās salas: 

olas — 1 gab., piens — 14 |, cukurs — 30 gr. 
Piens ar baltmaizi: 

piens — !/; |, baltmaize — 200 gr, sviests — 30 gr. 

Piezīme: Dažu produktu daudzuma vietā ir minēts 
pēc garšas (p. g.) vai pēc vajadzības (p. v.). Tur nepiecieša- 

mie daudzumi ir tik niecīgi, ka vienai personai nav aprēķinā- 
mi. Tie jāaprēķina, zinot kopējās porcijas lielumu un tad jā- 
nopērk. 


ATSEVIŠĶO PRODUKTU KOPĒJAIS DAUDZUMS 


Piens — 2 |, miežu putraimi — 100 gr*, sviests — 150 gr*, 
rupjmaize — 500 gr, sāls — p. v., kafija — 20 gr, cukurs — 
150 gr, tomāti — 2 gab., cūkas gaļa (žāvēta vai svaiga) — 
100 gr*, zirņi — 40 gr*, sīpoli — 2 gab.*, sk. krējums — 100 gr, 
rabarberi — 100 gr*, kartupeļu milti — 20 gr, baltmaize — 
400 gr, speķis — 60 gr*, biezpiens 100 gr*, vērša gaļa — 150 gr, 
selerijas — p. g., kv. milti — p. v., kartupeļi — 200 gr*, sa- 
lāti — 1 galv., olas — 1 gab.* 

Piezīme: Kopā savelkot, vienā otrā vietā ērtības la- 
bad var skaitļus noapaļot. 

Ar * apzīmētos produktus  mazpulku dalībniekiem uz- 
dod atnest, bet pārējos, pārrēķinot naudā, liek samaksāt. 


TRANSPORTS 


5 mazpulka dalībnieki, iesniedzot mazpulka pieteikumu dzelz- 
ceļa stacijas priekšniekam, saņem biļeti par puscenu. 

Ja nometne atrodas tālu no stacijas, smagākiem piederu- 
miem jau iepriekš jāsarunā vedējs. Šos piederumus ieteicams 
jau iepriekš nosūtīt, lai, ierodoties nometnē, tie būtu jau 
priekšā. 


NOMETNES VIETA 


Vieta jāizvēlas pēc iespējas meža malā, kādas labas saim- 
niecības um ūdens tuvumā; tik tālu, lai tā būtu ērti 
sasniedzama, un tomēr tādā vietā, kur to netraucētu citi iedzī- 
votāji. 

Nometnes vietai vajadzētu atbilst šādām prasībām: 

1. Ūdens: dzeramais, mazgāšanai un, ja iespējams, peldē- 
šanai — labas kvalitātes un pietiekošā vairumā. 

2. Zeme: ieteicama ar velēnu 
apaugusi smilts. Māla zeme neder, 
jo lietainā laikā pārvēršas dubļos 
un ilgi uzglabā mitrumu. 

3. Apkārtne: aizsardzība 
no vējiem, saulaina vieta; necelt te 
ltis zem kokiem (izņ.— zem priedēm): 








Ll 
a 
i 





m = R m m m 





4. Žagari: ēdienu gatavošanai um ugunskuram pietiekošā 
vairumā un viegli sagādājami (jādabū īpašnieka atļauja!); arī 
koki nometnes labierīcībām un līdumnieku mākslai. 

9. Uzturs: svaigs piens, sviests, saknes un maize lai 
būtu dabūjami tuvumā. 

Nepaļaujaties citu ziņām par nometnes vietu, apmeklējiet to 
personīgi, un 

I. Iedomājaties, kāda šī vieta būs vis- 
sliktākos laika apstākļos. 

2. Dabūjiet paši īpāšnieka atļauju nometņot, pārrunājiet ar 
turienes iedzīvotājiem par transporta un nepieciešamu lietu ap- 
gādes iespējām. 

3. Uzziniet tuvāko veikalu, ārsta um aptiekas atrašanās 
vietas. 

4. Ja iespējams, pārrunājiet ar turienes mazpulku vadītājiem 
vai novada priekšnieku par izvēlēto nometnes vietu, pirims ga- 
līgi izšķiraties par to. Turienieši zina vietas priekšrocības vai 
trūkumus, kurus iebraucējam grūti iedomāties. 

5. Sastādait nometnes vietas plānu, uz kura tad jau iepriekš 
var paredzēt nometnes novietni. 

6. Iepazīstaties ar apkārtni pēc armijas štāba kartēm un pa- 
redziet vietas darbam rotaļām. Jo vairāk ziņu jums par no- 
metnes apkārtni, jo labāk var sastādīt nometnes programmu. 


NOMETNES CELŠANA 


Nometnes novietni jau pirms nometnes var paredzēt uz plā- 
na. Plānā vajadzētu paredzēt: 


Katrai saimei atsevišķu vietu. 


Vadības mitekli, no kura labi nometne pārskatāma. Vietu 
karoga mastam. Noliktavas un telpu nodarbībām sliktā laikā. 
Atejas vietu aiz kalna vai krūmiem pa vējam, ne tālāk par 
150 m no nometnes. 

Ugunskura. un virtuves vietas pa vējam ne tuvāk par 30 m 
no mājokļiem. 

Dzejamoj un mazgājamo ūdeni pēc iespējas tuvu no- 
metnei. 


IERODOTIES NOMETNĒ, 


katrai saimei jāceļ sava telts, pēc tam katrai saimei jāuz- 
dod kāds darbs; atejas rakšana, mazgāšanās vietas ierikošana, 
karoga masta celšana u. c. Kad šie darbi padarīti, saimes var 
iekārtoties savos mājokļos. | 

ATEJAS 


Visvienkāršākās un veseligākās atejas bedres ir lāpstas pla- 
tumā, apm. 75 cm dziļas un | m garas bedres. lIzrakto zemi 
novieto vienā pusē, iesprauž mazu lāpstiņu — pēc atejas lieto- 
šanas katrs uzber zemi. Ieteicams tuvumā novietot sagrieztu 
papīru. Kad bedrīte pilna līdz 25 cm no zemes virsas, tā jāaiz- 
ber un jāizrok jauna ne tuvāk par 50 cm agrākai. Šīs atejas 
nav jādezinficē un tās nesmird. Jāuzmanās, lai ūdens neieska- 
lotu atejas vietu netīrumus lietājamā ūdenī. 


VIRTUVE 


Visvienkāršāki izrakt zemē vēja virzienā grāvīti un izlikt 
malas velēnām (ar zāli lejup). Virs šī grāvīša ierīkojama ierīce, 
kur pakārt katlu. Vēlama nojume malkai, lai tā nesamirktu 
lietū, bez tam arī nojume virtuvei un ēdamgaldam. Virtuves 
tuvumā nepieciešama netīrumu bedre šķidriem un nedegamiem 
atkritumiem. Pēc katras maltītes atkritumi jāapber zemēm. 
Visi atkritumi, kas deg — sadedzināmi. Ēdieni gatavojami 
vienkārši, bet tīrīgi, pēc maltītēm jāgādā silts ūdens trauku 
mazgāšanai. 

Ēdamgalda tuvumā (vēlams nmojumē) novietojamas ierīces 
trauku glabāšanai. | 


NOLIKTAVA 


Nometnes saimniekam jāgādā par produktu izsniegšanu un par 
kārtību noliktavā. Lai noliktavā nebūtu nevienas mušas! Produk- 
tu novietošanai izmantojamas iesaiņojumu kastes un ierīkojami 
plaukti. Neiesaiņotie produkti pārklājami ar marliju. Gaļa jāno- 
vieto vēsā vietā vai caurvējā. Piens jāglabā vaļējos traukos, 
apklātos ar marliju, piena trauki pamatīgi jāizskalo, pirms ta- 
nīs ielej svaigu pienu. 


TĪRĪBA UN VESELĪBA 
 Jāgādā par kārtibu atejas, atkritumu bedrēs, virtuvē, no- 
liktavā, teltīs un. vispār nometnē. 
Vadītāja personīgais piemērs tīrībā 
ietekmē _mazpulku dalībniekus. 
Apskatēs jāpārbauda kāju, roku, 
zobu un vispārējā tīrība. Teltis un 
visas mantas, cik iespējams bieži 
jāvēdina, pēc iespējas naktī telts 
jāatstāj vaļā. Saules gaisma vese- 

liga, bet jāuzmanās, lai neapdedzinās. par ātru; sevišķi jāsargā 
galva un kakls. Nekādā ziņā nedzīvot un negulēt mitrām drē- 
bēm. 
Pareiza barība, sevišķi augļi un saknes, sekmē veselību. 
Sīkākos saslimšanas gadījumos var ārstēt nometnē, bet 
katrā šaubigākā gadījumā jāaicina ārsts. 
Visi ievainojumi tūliņ pieteicami vadītājam. 


KAIMIŅI 


No tā, kā mazpulku dalībnieki uzvedīsies nometnē, apkārtē- 
jā sabiedrība spriedīs par mazpulkiem vispāri. Tādēļ dalibnie- 
kiem ārpus nometnes jābūt labi apģērbtiem. Jāizsargājas no vi- 
siem pārpratumiem. Brīdinait dalībniekus neklaiņot pa tīrumiem 
un pļavām, nekāpt pāri sētām, neaiztikt sakrautu malku, ne- 
postīt kokus. Gādājiet par to, lai apkārtējie iedzīvotāji arī citu 
gadu gaidītu pie sevis mazpulku dalībniekus. 


PIRMS NOJAUKŠANAS 


Visi maksājumi jānomaksā.  Pārliecinaities, vai transports 
nokārtots. Satīriet apkārtni, sadedzinait atkritumus.  lesaiņo- 
jiet piederumus, kuru vairs nevajadzēs. - Traukus notīriet un 
pa daļai jau iesaiņojiet. Nojauciet nometnes ierīces, bez kujām 
jau var iztikt (vismaz vienai atejas un atkritumu bedrei jāpa- 
liek līdz beigām). 


NOMETNI NO JAUCOT 


Kā ceļot, tā nojaucot darbi jāsadala. Teltis jānojauc pēc 
iespējas pusdienas laikā, kad tās sausas. 
Veicamie darbi: 


1. Jānovāc virtuves un galda nojumes, audekla jumti jā- 
saloka. ! 

2. Visi virtuves piederumi jānotīra un, ja drīzumā nelietā, 
tie jāietauko. 

3. Jānolaiž karoga masts (dažreiz to dara pašās beigās), 
jāiztīra noliktava un jānojauc noliktavas telts. 

4. Jānojauc nodarbību un vadītāja teltis. 

9. Jāaizber atejas. 

6. Jāaizber atkritumu bedres un virtuves ugunskurs, no- 
klājot tos ar velēnām. 

7. Jānojauc mazgājamās ierīces, visi pāri palikušie koki jā- 
savāc vienkopus un glīti jāsakrauj 

8. Jānojauc teltis. Ja teltis mitras, pēc atgriešanās mājās, 
tās jāizžāvē (ja dabūtas no citiem, tūliņ paziņot īpašniekam, ka 
nav izžāvētas). 

9. Galīgā tīrīšana. Vislabāk nostādīt mazpulku 
dalībniekus ķēdē un iziet rūpīgi nometnei cauri. Pēc tam 
pašam vēlreiz jāpārliecinās, vai viss kārtībā. 

10. Jālūdz īpašnieks atnākt un pieņemt atstāto nometnes 
vietu. 


ATSTĀJOT NOMETNI, 
gādājiet, lai 
I. nekas nepaliktu, 
2. pateiktos vietas īpašniekam 


PIEZĪMNĪCA 


Nometnes laikā vadītājam der piezīmnīca, kur atzīmēt vi- 
sas domas par uzlabojumiem nākotnē. Šīs lietas viegli aizmir- 
stas, ja nav pierakstītas. Piezīmes palīdzēs ar katru gadu sa- 
rikot nometni labāki un labāki. 


RAKSTVEDĪBA 


Nometnes noteikumus, programmas, piederumu sarakstus 
paglabājiet ieskatam nākotnē. Nometnes dienas grāmata, kuru 
raksta sekretāru uzraudzībā (ar foto attēliem un zīmējumiem), 
glabājama mazpulku bibliotēkā. 


PATEICĪBA 


Pēc nometnes ieteicams aizrakstīt visiem, kas veicinājuši 
nometnes labo izdošanos, pateicību. 


NOMETNES GARS 


Ja arī nometne ir labi apgādāta un tai nekā netrūkst, tad to- 
mēr tā var neizdoties, ja trūkst labas saskaņas un prieka — 
ja nav laba nometnes gara. 

Labs nometnes gars var būt tikai tur, kur dalībnieki ne- 
strādā, lai pildītu vadības pavēles, bet lai pildītu savu pienā- 
kumu. 

Ja, dodot pavēles un tās saņemot, visi cenšas smaidīt. 

Ja disciplīna ir brīvprātīga un neuzspiesta. 

Ja nometnes priekšnieks valda ar savu personību, nevis ar 
savu varu. 

Labs nometnes gars ir tas, kas padara nometni neaizmir- 
stamu, kas liek ilgoties pēc mākošās nometnes, kas tuvina un 
saista draudzības saitēm mazpuiku saimi. 

Jelgavas pils 


NĀCIONĀLĀS VIENĪBAS SARGI — 


mūsu aizsargu organizācija 20. martā nosvinēja 18. pastāvēšanas svētkus, 
Aizsargu organizācija savā laikā dibināta uz Prezidenta Dr. K. Ulmaņa iero= 
sinājumu un 18 gados tā arvien augusi, apvienojot savās rindās valstiski 
un nācionāli domātājus pilsoņus, kas stāv nomodā par savas valsts brīvību 
un citu pilsoņu dzīvību un mantu. Aizsargi lielā mērā sekmēja arī 15. maija 
reformu izvešanu mūsu valstī, izdarīdami ar to nācijai lielu pakalpojumu. 
Arī ar mazpulku organizāciju aizsargiem pastāv draudzīgas attiecības un 
tie vienmēr izpratuši mūsu mērķus un uzdevumus. 


DR. K. ULMAŅA CIVĪLLIKUMS 


— Tā sauksies jaunais civīllikums, kas nupat izdots un attieksies uz 
visām mūsu valsts provincēm, kur līdz šim — piemēram, mantošanas lietās, 
pastāvēja dažādi noteikumi un parašas, radot lielas grūtības un neērtības 
daudz un dažādu jautājumu kārtošanā. Pie jaunā civīllikuma strādāts ilgus 
gadus, veicot lielu un vēsturisku darbu, kurā godam atzīmējami latviešu 
juristu lielie nopelni. 


TĒVZEMES BALVA 


Uz Prezidenta Dr. K. Ulmaņa ierosinājuma pamata Kultūras fonds iz- 
strādājis projektu, kā nodibināt īpašu fondu, no kura ikgadus varētu izmak- 
sāt mūsu zinātniekiem un rakstniekiem 5—10 godalgas gadā, katru 3000 
līdz 5000 latu lielu. Godalgas sauksies „Tēvzemes balva" un tās dos iespēju 
mūsu zinātniekiem un rakstniekiem, kas līdz šim bija spiesti nodarboties ar 
dažādiem blakus amatiem — nodoties tieši tikai savam uzdevumam. Kaut- 
gan mūsu zinātnieki un rakstnieki pēdējos gados kļuvuši ļoti raženi, tomēr 
mums vēl vienmēr trūkst lielu, plaša vēriena darbu, jo gara darbinieki, 

saimniecisko grūtību un laika trūkuma dēļ, nespēj tādus radīt. Mums ir 
pilnīgi pamats domāt, ka ar Tēvzemes balvas nodibināšanu mūsu zinātnē 
un rakstniecībā sāksies pilnīgi jauns, ražena darba laikmets un des lielus 
un ievērojamus garīgā darba sasniegumus. 

Annas Brigaderes prēmiju literātūrā — Ls 3000, šogad saņēma dzej- 
nieks J. Medenis par savu dzejoļu krājumu „Varenība”. J. Medenis piedalī- 
jies Latvijas atbrīvošanas cīņās un ir viens no tiem dzejniekiem, kas vis- 
pareizāk izpratis 15. maija garu. 


„LATVIJAS LAUKSAIMNIEKA" 30 GADI 


Nesen Lauksaimniecības kameras žurnāls „Latvijas Lauksaimnieks" uz- 
sāka 31. gada gājumu. Līdz 1917. gadam žurnāls saucās par „Baltijas 
Lauksaimnieku". Tā pirmais redaktors bija H. Celmiņš, bet laikā no 1918. 
g. 1. jūlija līdz 1919. g. 1. janvārim agr. K. Ulmanis. Kopš tā laika gā- 
jušas tautā pavisam 108.820 žurnāla burtnīcas. Šai laikā „Latvijas Lauk- 
saimnieks" dzinis dziļas vagas mūsu lauksaimnieciskā druvā. Savu devīzi: 
„Art, art — pēc iespējas dziļāki art" žurnāla redakcijas locekļi vienmēr tu- 
rējuši cieņā. 

Tagad žurnāla atbildīgais redaktors ir Lauksaimniecības kameras ģene- 
rālsekretārs K. Saliņš. 


A. BĒRZIŅŠ — SABIEDRISKO LIETU MINISTRS 


Ministru Prezidents Dr. K. Ulmanis uzaicinājis ministru A. Bērziņu par Sa- 
biedrisko lietu ministru. Jaunā ministrija savu darbu sāka 1. aprīlī un tās pār- 
ziņā nāk aizsargu organizācija, informācijas un propagandas pārvalde, pre- 
ses un biedrību nodaļa, (līdz šim Iekšlietu ministrijai padotās iestādes), ra- 
diofons (no Satiksmes ministrijas) un kino cenzūra (no Izglītības ministri- 
jas). Lielākā daļa no šīm iestādēm arī jau agrāk atradās ministra A. Bēr- 
ziņa tiešā pārziņā. Tagad, kad šīs atsevišķās iestādes iedalītas jaunā mi- 
nistrijā un tanī pievienots vēl ari radiofons, ministrijas darba lauks kļūs 
nevien plašāks, bet atnesīs arī lielāku svētību mūsu valstij un tautai, sek- 
mējot tās idejisko audzināšanu 15. maija garā. 


ZIEDO MAZPULKIEM 


Sabiedrība arvien vairāk sāk izprast mazpulku mērķus un pareizi no- 
vērtēt mūsu organizācijas svētīgo darbu. To pierāda tas, ka gandrīz katru 
mēnesi mazpulku kustības veicināšanas fondā ieplūst prāvākas summas 
naudas līdzekļu — valsts un pašvaldības iestāžu labprātīgi ziedojumi. Starp 
citu jāatzīmē arī Rīgas pilsētas valdes atsaucība mazpulkiem. Tā martā 
nolēmusi ziedot mazpulku kustības veicināšanai 5000 Is. 


16. UN 24. FEBRUĀRIS 

ir mūsu draudzīgo kaimiņu — lietuvju un igauņu nācionālie svētki. 16. 
februārī dibināta neatkarīgā Lietuvas republika, bet 24. februārī Igaunija 
pasludināja sevi par neatkarīgu valsti. Šo dienu svinības ar attiecīgiem 
piemiņas brīžiem atzīmēja arī mūsu valstī, jo mūsu liktenis ir savijies tā, 
ka mums un mūsu kaimiņtautām ir kopēji prieki un kopējas vajadzības. 
Valstīm, kas atrodas Baltijas jūras krastos, jābūt vienotām, jo tad tās kļūs 
par varenu spēku, kas pratīs sargāt savu neatkarību un Eiropas mieru. Šo 
domu savā laikā ļoti dedzīgi sludinājis jau mūsu pirmais ārlietu ministrs 
— Ž. A. Meierovics, un ar katru gadu tā gūst vairāk piekritēju, stiprinot 
Latvijas-Lietuvas-Igaunijas draudzibu un palīdzot "mums vieglāki kārtot 
mūsu savstarpējās darīšanas. Lietuvas un lIgatnijas svētkos Rīgā ieradās 
= vita valšķu oficiālās delegācijas — ievērojami valstsvīri un sabiedriskie 
arbinieki. 

MŪŽAM DZĪVĀ VAROŅGARA MĀJOKLIS 


4. martā Rīgā lika pamatakmeni atkal vienai grandiozai jaunceltnei — 
kara mūzejam, kura celšanu ierosinājis kara ministrs, ģenerālis J. Balodis. 
Jaunā, skaistā celtne piesliesies līdzšinējam kara mūzejam — Pulvera tor- 
nim, kas sava apmēra un izbūves ziņā nemaz nebija piemērots savam uz- 
devumam. Kara mūzejam jābūt tai vietai, kur sakopoti nevien tikai va- 
roņu laika liecinieki — nedzīvie ieroči, foto uzņēmumi un citi vēsturiski 
priekšmeti, bet tur jāmājo — tāpat kā svētnīcās — arī varoņu garam, 
lai paaudžu paaudzes justu to mūžam -dzīvu esam. Pamatakmens likšanas 
svinībās — kurās piedalījās arī Prezidents Dr. K. Ulmanis — kara ministrs 
ģen. J. Balodis teica šādus, zīmīgus un skaistus vārdus: 

— Bet laiks nāk un aiziet. Jau šodien daudzu pašaizliedzīgu cīnītāju 
nav vairs mūsu rindās. Arī mūsu vietās kādreiz stāsies jaunā paaudze, lai 
turpinātu to darbu, kam pamati likti brīvības cīņu laukos. Mūsu karstākā 
vēlēšanās ir, lai šis darbs tiktu godam veikts tālāk, lai izcīnītā brīvība un 
Latvijas valsts paliktu tautas mūžīgs ieguvums. Bet lai jaunās paaudzes 
to spētu kopt un sargāt, mūsu pienākums ir līdz ar izcīnīto brīvību un ne- 
atkarīgo valsti nodot viņu mantojumā arī to garu, kas bija nepieciešams 
brīvības un neatkarīgas valsts izcīnīšanai. Tāpēc šodien, šai vēsturiskajā 
dienā šeit kopā sanākdami, lai guldītu un iesvētītu pamatakmeni jaunajai 
kara mūzeja celtnei, mēs esam nākuši pildīt savu svētu pienākumu, ko 
mums uzliek rūpes par mūsu tautas un mūsu valsts nākotni. Mēs esam nākuši 
likt pamatakmeni tā gara mājoklim, kas kā svēts mantojums nododams tā- 
lāk mūsu nākamām paaudzēm, lai šis gars būtu dziļi izjūtams, vienkopus 
saredzams, mūžam dzīvs un mūžam ierosinātu. Šai celtnei ir jākļūst šī gara gla- 
bātājai un paudējai no sirmās senatnes līdz mūsu dienām un tālākā nākotnē. 


6. MARTS 
Ir diena, kuru latvju tauta laiku laikos pieminēs ar dziļām sērām. Airītēs 
— netālu no Skrundas — 6. martā pirms 18 gadiem krita Latvijas armijas 
pirmais virspavēlnieks, plkv. Oskars Kalpaks. Viņa nāve, kuru izsauca n0- 
žēlojams pārpratums, bija smags sitiens toreiz vēl nelielai latvju karavīru 
saimei, kura patiesi mīlēja un dziļi cienīja savu komandantu. Bet Oskara 
Kalpaka gara vadīti, latvju karavīri droši gāja tālāk un uzvarēja. 

6. martu svinīgi atzīmēja visā Latvijā. Arī daudzos mazpulkos notika 
pulkvēdim O. Kalpakam veltīti piemiņas akti. 


LATVJU SIEVIETE RUNĀ... 


Zemnieku dienām beidzoties, vairākās vietās mūsu valstī notika un vēl 
notiks tā saucamās mājturības dienas, kurās pulcējas mūsu lauku sētu ra- 
ženās kopējas un sabiedriskās darbinieces. Pirmais līdzīga veida sarīkojums 
notika 13. martā Cēsīs un bija pulcinājis itin kuplu dalībnieču skaitu. At- 
klājot pirmo mājturības dienu, Lauksaimniecības kameras priekšsēdētājs R. 
Dzērve teica: — „Ja reizē ar zemnieku dienām rīkojam arī mājturības die- 
nas, tad tādēļ, ka lauksaimniecība cieši saistīta ar mājturību un bez labas 
mājturības nav iespējams nostādīt pienācīgā augstumā lauksaimniecību.” 


JAUNAIS 1937.-38. g. VALSTS BUD ŽETS 


pieņemts 180.092.452 ls apmērā. Tanī paredzēti ievērojami līdzekļi zemes 
aizsardzībai un būvniecībai. Paredzētas arī vairāku skolu jaunbūves un 
jaunu dzelzceļu ierīkošana. Jaumā budžeta apgrozība ir stipri augstāka par 
pagājušo un iepriekšējiem gadiem, bet tas atbilst mūsu zemes pašreizējiem 
saimnieciskiem apstākļiem un apgrozījumiem, jo daudzie jaunie pasākumi, 
kādus mūsu valdība paredzējusi nākošā gadā veikt, prasīs arī ievērojami 
prāvus līdzekļus. 

APRILĪ 


Novadā. Meža dienas. 

Spodrības nedēļas sarīkojumu priekšdarbi. 

Vadītāju apspriedes. 

Jaunnodibināto mazpulku apmeklēšana un instruēšana. 


Mazpulkā. Meža dienas. 

Lauciņu iemērīšana. 

Mākslīgo mēslu izsēšana un zemes sagatavošana lauciņos. 
Lauksaimniecības pētīšanas darbu izvēle pilsētu un vidusskolu maz- 


pulkos, 


Brīvlaikos sporta spēles un rotaļas. 


MAIJĀ 
Novadā. Spodrības nedēļas sarīkojumu apmeklēšana. 
15. maija svinības. 
Jaunnodibināto mazpulku apmeklēšana un instruēšana. 
Nometņu priekšdarbi. 


Mazpulkā. Piedalīšanās spodrības nedēļas un meža dienu darbos. 
Mātes dienas sarīkojums. 

Piedalīšanās Tautas vienības svētkos. 

Lauciņu ierīkošana un apsēšana. 

Adīšanas un aršanas sacensības. 


JŪNIJĀ 
Novadā. Rajonu nometnes, 
Rajonu pieccīņas. 
Adīšanas un aršanas sacensības rajonu nometnēs. 
Inspektoru apmeklējumi mazpulkos. 


Mazpulkā. Adīšanas un aršanas sacensības. 
Lauciņu apkopšana. 

Jāņu dienas svinības. 

Ekskursijas, sevišķi ieteicamas kājām un ar divriteni. 


Latvijas Lauksaimniecības kameras izdevums Atbildīgais redaktors Jānis Andersons 

Pārdod tikai vairumā: ĪŠĀ 
medikāmentus, kosmetiku, PA 
drogas, parfimerijas um ziepes 3 
ķimikālijas visām vajadz. | m E 
ū minerālūdeņus, rā 
aptieku piederumutis, krāsas, sausās un eļļā, 2 
pārsienamos inateriālus, | pernicu, 4 
slimo kopšanas piederumus | laku ūn līmi £ 
Mēs ražojam un pārdodam arī mazumā: | " 
Latvijas valsts karogus, | rā 

kā arī Lietuvas un Igaunijas. | Ā 

Būru audeklu. Slēpju audumu. | 

Matraču drēbi. Logu aizkarus. | jā 

Veļas audumus. Audumu latviešu | 4 


tautas apģērbiem, dažādu novadu 
rakstos, kā arī dažādus citus kok- 
vilnas ražojumus. 


A.-S. 

